Fathaha Ge Bangladesh Muvvazafun Ufalun Folhijje - Vaguthu\nފަތަޙައިގެ ބަންގްލަދޭޝް މުވައްޒަފުން އުފަލުން ފޮޅިއްޖެ\nމާލޭގައި އެންމެ ދުވަސްވި، ގިނަ ބައެއްގެ އިތުބާރު ހޯދާފައިވާ އަދި ފުޅާދާއިރާއެއްގައި ޢާއްމު ދިރިއުޅުމަށާއި ބަދިގެ ސާމާނު ވިއްކަމުންދާ ފަތަޙައިން ނެރެފައިވާ މެމޯގައިވާ ގޮތުގެ މަތިން ދިވެހި މުވައްޒަފުންނާއި އެއްގޮތަށް ބަންގްލަދޭސް މުވައްޒަފުންނަށް ވެސް ރަމަޟާން މަހުގެ ޢިނާޔަތު ގޮތުގައި 3000.00 (ތިން ހާސް ރުފިޔާ) މި އަހަރުވެސް ދީފިއެވެ.\nފަތަޙައިން ނެރުނު މެމޯއެއްގައިވާ ގޮތުގެ މަތިން އެއްވެސް މުވައްޒަފެއް ތަފާތު ކުރުމެއްނެތި ބަންގްލަދޭސް މުވައްޒަފުންނަށް ވެސް ކޮންމެ އަހަރެއްގެ ރަމަޟާންމަހާއި ދިމާކޮށް ރަމަޟާންމަހުގެ ޢިނާޔަތުގެ ގޮތުގައި ސަރުކާރުން ހަމަޖައްސަވާފައިވާ ވަރަށް ދިވެހި މުވައްޒަފުންނާއި އެއްވަރަށް ބަންގްލަދޭސް މުވައްޒަފުންނަށްވެސް ރަމަޟާން މަހުގެ އިނާޔަތް ގޮތުގައި މި ދަތިދަޑިވަލުގައި ވެސް ކޮންމެ މުވައްޒަފަކަށް 3000.00 (ތިންހާސް) ރުފިޔާ ދޭނެ ކަމަށް ބަޔާންކޮށްފައިވެއެވެ.\nމިކަމާއި ގުޅޭގޮތުން އިތުރަށް މަޢުލޫމާތު ދެއްވަމުން ފަހަތައިގެ އެމްޑީ އަބޫބަކުރު ޢަބްދުﷲ (އަބޫ) ވިދާޅުވީ މި ދަތި ދަނޑިވަޅުގައި މުވައްޒަފުން އެ ކުރާ ބުރަ މަސައްކަތަށް ފަށްފަށުން ޝުކުރު އަދާކޮށް ހިތްވަރުދޭ ކަމަށެވެ.\nފަތަހައިގެ މުވައްޒަފުންނަކީ އަޙުލާޤު ރަނގަޅު އަދި ގިނަ ކަސްޓަމަރުންގެ ލޯބި ލިބިފައިވާ ބައެއް ކަމަށް ފާހަގަ ކުރެވެއެވެ.\nމަރާމާތަށްފަހު ފަތަހައިގެ ޒަމާންވީ ފަތަހަ ސްޓަރ ހުޅުވައިފި\nފަތަހައިގެ ހުރިހާ ފިހާރައަކުން މިހާރު ލޭންސްލޭ ސްލިމިން ކޮފީ ލިބޭނެ\nއޭޕްރީލް 23, 2020 22:39\nމާތްﷲ ތިޔަ ވިޔަފާރީގައި ބަރަކާތްލައްވާށި!\nއޭޕްރީލް 23, 2020 23:18\nފަތަހަ ކުއްފުނީގެ ވިޔަފާރީގައި ﷲ ބަރަކާތްލައްވާށި !\nފަތަހަ ވަރެއް ނެތް\nއޭޕްރީލް 23, 2020 23:23\nސާބަހޭ ތިޔަ ދެއްކެވި މިސާލަށް!!!! މާތް ﷲ ތިޔަ ވިޔަފާރީގައި ބަރަކާތް ލައްވާ ތިޔަ ވިޔަފާރި އަބަދުވެސް ކާމިޔާބު ކުރައްވާށި. އަދި ވެރި ފަރާތަށާއި މުވައްޒަފުންނަށް އަބަދުވެސް ހެޔޮގޮތް މިންވަރު ކުރައްވާ ރަހްމަތް ލައްވާށި. އާމީން!\nއޭޕްރީލް 23, 2020 23:56\nހާދަ އުފާވެރި ޚަބަރެކޭ. ﷲ ގެ އިރާދަފުޅުން ހެޔޮ ދަރު މައާއި ސަވާބު ލިބޭނެ.\nއޭޕްރީލް 24, 2020 00:21\nއޭޕްރީލް 24, 2020 04:29\nއަޅުގަނޑު ޕްރައިވެޓް ކުންފުންޏެއްގަ މާލޭގަ މަސައް ކަތް ކުރާތާ 10 ވަރަ ކަށް އަހަރު މި ވަނީ، ދިވެއްސެއް ބިދޭސީއެއް ތަފާތު ކުރުމެއް ނެތި ކޮންމެ އަހަރަ ކުވެސް އިނާޔަތް ބަރާބަރަށް ލިބިދޭ.\nއޭޕްރީލް 24, 2020 09:27\nއޭޕްރީލް 24, 2020 09:28\nހެހެ ކޮބާ އަހަރެމެން\nއޭޕްރީލް 24, 2020 10:17\nފަރަހަ މުޙައްމަދަކީވެސް ވ.ޚުލްޤު ރަނގަޅު ބޭކަލެއް. އެކަނިވެރި މައިންނަށާއި އަޅާލާނެ ފަރާތެއް ނެތިފައިވާ މީހުންނަށް އެހީތެރިވުމުގެ މިސާލެއް.\nއޭޕްރީލް 24, 2020 11:13\nމުދަލަކީ ތިމާގެއަމިއް އެއްޗެއްނޫން މަތް ﷲ ތިމާ އިމްތިހާން ކުރުމައްޓަކާ އެމީހަކައްދެވާ އެއްޗެއް އެމުދާ މަތްﷲ އެންގެވިގޮތައް ހޭދަކުރާފަރާތްތަކައް އެމުދަލުގަ ބަރަކާތްލައްވާ އެމުދާ އިތުރުކުރައްވާނެ މަތް ﷲ ތިމުދަލުގަ ބަރަކާތް ލައްވާސި އާމީން


ސިއާ އާއި އެމް.އެން.ޔޫ ލައިބްރަރީސް ގުޅިގެން ފޮތް ހަދިޔާ ކުރުމުގެ ޕްރޮގްރާމް އެއް ފަށައިފި – MNUSU\nސިއާ އާއި އެމް.އެން.ޔޫ ލައިބްރަރީސް ގުޅިގެން ފޮތް ހަދިޔާ ކުރުމުގެ ޕްރޮގްރާމް އެއް ފަށައިފި\nދިވެހިރާއްޖޭގެ ޤައުމީ ޔުނިވަރސިޓީގައި ކިޔެވުން ޙާސިލު ކުރަމުންދާ ހުރިހާ ދަރިވަރުންނަށާއި މުވައްޒަފުންނަށް އަދި އާއްމު އެހެން ފަރާތްތަކަށްވެސް ސިއާ އިން އިސްނަގައިގެން އެމް.އެން.ޔޫގެ ލައިބްރަރީސް އަށް ފޮތް ހަދިޔާ ކުރުމުގެ ޕްރޮގްރާމެއް ފަށައިފިއެވެ.\nދުނިޔޭގެ ފޮތްތަކާއި ކޮޕީރައިޓްސް ދުވަސް ފާހަގަ ކުރުމުގެ ގޮތުން ސިއާ އިން މި ޕްރޮގްރާމް ކުރިއަށް ގެންގޮއްސައިވަނީ އެމް.އެން.ޔޫ ލައިބަރްރީސް އާއިވެސް ގުޅިގެންނެވެ. 23 އޭޕްރީލް އިން ފެށިގެން 25 އޭޕްރީލް 2019 ވަންދެން ފޮތް ހަދިޔާ ކުރަން ބޭނުންވާ ފަރާތްތައް ފޮތް ލުމަށް މުޅިއެކު 8 ފޮށި މާލޭގެ އެކި ކެމްޕަސް ތަކުގައި ބެހެއްޓިފައިވާނެއެވެ. އެގޮތުން އެމް.އެން.ޔޫ ސެންޓްރަލް އޭރިޔާގައި4ފޮށި އެފް.އެޗް.ޓީ.އެސް ގައި2ފޮށި އަދި އެމް.އެން.ޔޫ.ބީ.އެސް އާއި އެފް.އީ.އެސް.ޓީ، މި ދެ ފެކަލްޓީންކުރެ ކޮންމެ ތަނެއްގައި އެއްފޮށި ބެހެއްޓިފައިވާނެއެވެ. މި ތިން ދުވަހު ފެކަލްޓީތައް ހުޅުވިފައި ހުންނަ ކޮންމެ ގަޑިއަކުވެސް މި ފޮށިތަކަށް ފޮތް ލެވޭނެއެވެ. އަދި ފޮތުގައި ހަދިޔާކުރި ފަރާތުގެ ނަން ޖަހަން ބޭނުންވާނަމަ ފޮށިކައިރީގައި ބެހެއްޓިފައި ހުރި ސްލިޕް ކޮޅު ފުރާލައިފައި ފޮއްޓަށް ލެވޭނެއެވެ.\nއެމް.އެން.ޔޫ ސެންޓްރަލް އޭރިޔާގައި ބެހެއްޓިފައި ހުރި ފޮއްޓަކަށް ދަރިވަރަކު ފޮތް ލަނީ\nމި ޕްރޮގްރާމް އިން ލިބޭ ހުރިހާ ފޮތެއްވެސް އެމް.އެން.ޔޫގެ ލައިބްރަރީސް އަށް ހަދިޔާކުރެވޭނެއެވެ. އަދި މިކަމުގެ ސަބަބުން ފޮތްތައް ހަލާކުވެގެން އުކާލުމުގެ ބަދަލުގައި ގިނަފަރާތްތަކަކަށް ބޭނުންކުރެވޭނެ ގޮތައް ރައްކާތެރިކަމާއެކު ހުންނާނެއެވެ.\nލިޔުނީ: އަޙްމަދު ޝައްފާޒު\nސްޓޫޑެންޓްސް އިނިޝިއޭޓިވް އޮފް އާރޓްސް


ފަތިސް ނަމާދުން ފެށިގެން ޖަމާއަތުގައި ނަމާދުކުރަން ފަށާނެ | Sandhaanu\nކޮވިޑް-19ބަލިމަޑުކަމުން ސަލާމަތްވުމަށް ސަރުކާރުން އެޅި ހަރުކަށިފިޔަވަޅުގެ ތެރެއިން މާލޭސަރަހައްދުގައި ޖަމާއަތުގައި ނަމާދުކުރުން މަނާކުރި ކުރުން އުވާލައި ފަތިސްނަމާދުން ފެށިގެން ޖަމާއަތުގައި ނަމާދުކުރުމުގެ ހުއްދަ ދީފި އެވެ.\nއިސްލާމިކް މިނިސްޓްރީން ނޫސްބަޔާނުގައި ވާގޮތުން ފަތިސް ނަމާދުން ފެށިގެން ޖަމާއަތުގައި ނަމާދުކުރެވޭނެ ކަމަށާ ނަމަވެސް ޖަމާއަތުގައި ނަމާދުކުރަން ހުއްދަދެނީ ގައިދުރުކަމާއެކު ނަމާދުކުރުމަށް ކަމަށެވެ.\nއިސްލާމިކް މިނިސްޓްރީން ވަނީ ޖަމާއަތުގައި ނަމާދުކުރަން ހުއްދަ ދިންނަމަވެސް ރައްކާތެރިކަމުގެ ފިޔަވަޅު އަޅައިގެން ނަމާދުކުރުމަށް އިލްތިމާސްކޮށްފައެވެ.\nއެގޮތުން ޖަމާއަތަށް ދާއިރުގެއިން ވުޟޫކކޮށްގެން މިސްކިތަށް ދިއުމާއި، އަމިއްލަ މުސައްލަ ހިފައިގެން ދިއުމާއި، ނަމާދުކުރާއިރު މާސްކު އަޅައިގެން ތިބުމަށް އެދިފައެވެ.\nމީގެ އިތުރުން ބަލީގެ އެއްވެސް އަލާމާތެއް ހުރިނަމަ މިސްކިތަށް ނުގޮސް ގޭގައި ނަމާދުކުރުމަށް މިނިސްޓްރީން އިލްތިމާސްކުރެއެވެ.\nމާލޭ ސަރައްދުގައި ކޮވިޑްގެ ނުރައްކާ ބޮޑުވެ ރައްކާތެރި ވުމަށް އެޅި ފިޔަވަޅުތަކުގެ ތެރެއިން މިސްކިތްތަކުގައި ޖަމާއަތުގައި ނަމާދުކުރުން މެދުކަނޑާލުމަށް ނިންމާފައިވަނީ މިދިޔަ މެއިމަހުގެ 19ވަނަ ދުވަހުން ފެށިގެންނެވެ.\nމާލެ ސަރަހައްދުގައި ހަލުވިކަމާއެކު ކޮވިޑް ފެތުރެމުންދާތީ، ހާލަތަށް ރިއާޔަތްކޮށް ރައްކާތެރިކަމުގެ ފިޔަވަޅެއްގެގޮތުން މިސްކިތްތަކުގައި ޖަމާއަތުގައި ނަމާދުކރުން މަނާކުރީ އިސްލާމީ ފަތުވާދޭ އެންމެ މަތީ މަޖިލީހާއި ދީނީ އިލްމުވެރިންގެ ލަފާގެ މަތިންނެވެ.


SunOnline: Zuvaanaa ge haalu annanee rangalhu vamun, ekaku hayyaru koffi\nޒުވާނާގެ ހާލު އަންނަނީ ރަނގަޅުވަމުން، އެކަކު ހައްޔަރު ކޮށްފި\nޢާލިމް އަބްދުއްލަތީފް 30 Aug 2021, 18:28\nއިއްޔެގެ ހެނދުނުގެ ވަގުތެއްގައި ޒަަހަމްކޮށްލި ޒުވާނާ -- ފޮޓޯ/ އާއިލާ\nމިދިޔަ ބުދަ ދުވަހުގެ ހެނދުނު މާލޭގައިި ކަރަށް ވަޅި ޖަހައި ޒަޚަމްކޮށްލި ޒުވާނާގެ ހާލު ރަނގަޅުވަމުން އަންނަ ކަމުގައި އާއިލާއިން ބުނެފިއެވެ.\n"ސަން"އާ ވާހަކަ ދައްކަމުން އެ ޒުވާނާގެ ބޭބެ ބުނީ މިހާރު އެ ޒުވާނާ ހޭ އަރައިފައިވާ ކަމަށާއި މިހާރު ވާހަކަ ވެސް ދައްކާލެވޭ ކަމަށެވެ. ނަމަވެސް އަޑުފޮށި ފަޅައިގެން ގޮސްފައި ހުރުމުން އަޑުގައި ވަރަށް ބޮޑު ތަފާތުކަމެއް ހުންނަ ކަމުގައި އޭނާ ފާހަގަ ކުރިއެވެ.\n"އަޑުފޮށި ފަޅައިގެން ގޮސްފަ ހުރީމަ އަޑު ފާޑަކަށް ޑަބަލް ވެގެން އަންނަނީ. މިހާރު ވެސް އައިސީޔޫގައި އޮތީ." އޭނާ ކިޔައިދިނެވެ.\nމި ހާދިސާއާ ގުޅިގެން "ސަން"އާ ވާހަކަ ދައްކަވަމުން ފުލުހުންގެ މީޑިއާ އޮފިޝަލް ވިދާޅުވީ މި މައްސަލައިގައި 18 އަހަރުގެ ޒުވާނަކު ރޭ ހައްޔަރު ކޮށްފައިވާ ކަމަށެވެ.\nއެ ޒުވާނާގެ ކަރުގެ ވާއަތް ފަރާތަށް ވަޅި ޖެހީ ބުދަ ދުވަހު ހެނދުނު އޭނާގެ ލޯބިވެރިޔާއާއެކު އޭޓީއެމްއަށް ދަނިކޮށްނެވެ. އެ ހާދިސާ ހިނގީ ސޯސަންމަގު ކޮޅުގައި، ކުރީގެ އިސްލާމިކް ބޭންކު ކައިރީގައި އެމީހުން މަޑުކޮށްލައިގެން ތިއްބާއެވެ. އޭނާގެ ކަރަށް ވަޅި ޖަހައިފައި ފިލައިގެން ދިޔައީ ތިން މީހުންގެ ގުރޫޕަކުންނެވެ.\nވަޅި ޖެހުމުން އެ ޒުވާނާ ހޮސްޕިޓަލަށް ވެސް ދިޔައީ އެކަނި ސައިކަލުގައި ދުއްވާފައެވެ. ނަމަވެސް އޭޑީކޭއާ ހިސާބަށް ދިޔައިރު އޭނާގެ ޚަބަރު ހުސްވެއްޖެއެވެ. އެ ޒުވާނާއަށް މިހާރު ފަރުވާދެމުން އަންނަނީ އައިޖީއެމްއެޗްގެ އައިސީޔޫގައެވެ.\nމީގެ ކުރިން "ސަން"އާ ވާހަކަ ދައްކަމުން އާއިލާއިން ބުނި ގޮތުގައި އޭނާއަށް ވަނީ ބޮޑެތި ޒަޚަމްތަކެއް ލިބިފައެވެ. އެގޮތުން އޭނާގެ ނޭވާލާ ހޮޅި ވެސް ބުރިވެފައިވާ ކަމަށާއި ކަރުގެ ވާއަތް ފަޅިން ހުރި ނާރުތައް ވެސް ބުރިވެފައިވާ ކަމަށް ޑޮކްޓަރުންނާ ހަވާލާދީ އާއިލާއިން ކިޔައިދިނެވެ.


ސިއްހީ ދާއިރާއަށް ކެންޑިޑޭޓުން ވެލައްވާފައިވާ ވަޢުދުތައް — Ihavandhoo.com\n10 މާރިޗު 20143ޢަބުދުﷲ ޙަމީދު\nތިރީގައި މިހިމަނާލަނީ އިމަގު މަޖިލިސް ބަހުސްގައި މަޖިލިސް އިންތިހާބުގައި ވާދަކުރައްވާ ކެންޑިޑޭޓުންނާއި ކުރެވުނު ސުވާލުތަކުގެ ތެރެއިން، މެންބަރުކަން ލިބިއްޖެ ނަމަ، ސިއްހީ ދާއިރާގައި ރައްޔިތުންނަށް ހުރި ދަތިތައް ހައްލު ކުރެއްވުމަށް ކުރައްވާނެ ކަންތައްތައްތަކާއި ގުޅޭގޮތުން ކުރެވުނު ސުވާލުގައި ކެންޑިޑޭޓުން ދެއްވާފައިވާ ޖަވާބުތަކުގެ ތެރެއިން ރައްޔިތުންނަށް ވެލައްވާފައިވާ ވަޢުދު ތަކެވެ.\nކެންޑިޑޭޓް ނަންބަރު 1- މުޙައްމަދު ޢަބުދުﷲ (ޕުރޮގުރެސިވް ކޯލިޝަން / ޖުމުހޫރީޕާޓީ)\n- އެއް އަހަރު ތެރޭގައި ސިއްހީ މަރުކަޒަށް އަންހެނުންގެ ޑަކުޓަރެއް ގެންނާނަން.\n- ސުކޭނު މެށިނެއް އަދި އެކުސްރޭ މެށިނެއް 1 އަހަރުގެ ތެރޭގައި ގެންނާނަން.\n- މާލެއަށް ބޭސްފަރުވާއަށްދާ ބޭފުޅުންނަށް އެބޭފުޅުން، މާލޭގަ ތިބެވޭނެ ނިޒާމެއް އަޅުގަނޑުގެ އަމިއްލަ ހަރަދުގަ ތިބޭވެ ނިޒާމެއް ގާއިމުކޮށްދޭނަން.\nކެންޑިޑޭޓު ނަންބަރު 2- އަޙުމަދު ޢަބުދުﷲ (އެމްޑީޕީ)\n- އެބޭފުޅާ ކުރިއަށް ދަނީ ސިއްހީދާއިރާގެ ހިދުމަތުގެ ޔަޤީންކަމުގެ ތަސައްވަރަކާއި އެކު ކަމަށް ވިދާޅުވި.\nކެންޑިޑޭޓު ނަންބަރު 3- މުޙައްމަދު މަތީން (އަމިއްލަ)\n- ފަރުދީގޮތުން ވެލައްވާފައިވާ ވަޢުދުތައް ތަކުރާރު ކުރަން ނެތިން ކަމަށް ވިދާޅުވި. (ކެންޑިޑޭޓުގެ ފަރުދީ ވަޢުދުތައް ބައްލަވާލައްވާ)\n- މަސްވެރިކަމާއި ފަތުރުވެރި ކަމުގެ ސިނާއަތަށް ފިޔަވައި ބޭންކުން ލޯނު ނުދޭ ކަމަށް ފާހަގަ ކުރައްވައި، ބޭންކުތަކުން ދޫކުރާ ލޯނުުގެ ތެރެއިން 15 ނޫނީ 20 އިންސައްތަ ސިއްހީ ދާއިރާއަށް ދިނުމަށް ރާއްޖޭގެ މާލީ އިދާރާތަކަށް ލާޒިމު ކުރާނެ ކަމަށް ވިދާޅުވި. އޭރުން ރައްޔިތުންނަށް ސިއްހީ ދާއިރާ ކުރިއެރުވޭނެ ކަމަށް ދެކިލައްވާ ކަމަށް ފާހަގަ ކުރެއްވި.\nކެންޑިޑޭޓު ނަންބަރު 4- އަޙުމަދުޝާފިޢު (އަމިއްލަ)\n- މަޖިލީހަށް ހޮވޭ ފުރަތަމަ އަހަރުގެ ތެރޭގައި އަމިއްލަ ޖީބުން ހަރަދުކޮށްގެން ނަމަވެސް މިދާއިރާއަށް އަންހެނުންގެ ޑަކުޓަރެއް ގެނެސްދޭނެކަމުގެ ޔަޤީން ކަން ދެއްވި.\n- ސުކޭނު މެށިނެއްގެ ހިދުމަތް ހަމަޖެހޭނެ ކަމަށާއި މިދެންނެވި ސުކޭނު މެށިނުގެ ފައިސާގެ 50 އިންސައްތަ އަމިއްލަ ފަރުދަކު ދިނުމަށް ތައްޔާރަށް ހުރިކަމުގެ ޔަޤީންކަން ލިބިފައިވާ ކަމަށް ވިދާޅުވި.\n- ދާއިރާގެ ކޮންމެވެސް އެއްކުއްޖަކަށް ހިލޭ ޑަކުޓަރުކަން ކިޔެވުމުގެ ފުރުޞަތު ހޯދަދޭނަން.\n- ސިއްހީ ދާއިރާގެ އެހެނިހެން ކަންކަމުގަ ކިޔެވުމުގެ ކޮންމެ ރަށަކުން މަދުވެގެން ކުއްޖަކަށް ކިޔެވުމުގެ ފުރުޞަތު ހޯދަ ދޭނަން.\n- ލެބޯޓަރީ އަކީ އިތުބާރުކުރެވޭ ލެބޯޓަރީ އަކަށް ހެދުމަށް މަސައްކަތް ކުރާނަން.\n↵ އިމަގު މަޖިލީސް ބަހުސް 2014, މަޖިލިސް އިންތިޚާބު 2014\nވައުދުތައް އޮއްސާނެ މިހާރު، ފަހުން ހަނދާނެއް ނުހުންނާނެ. މަޖިލިހަަށް ހޮވޭ މީހެއްގެ ވައުދުތައް ވާނެ މިފަހަރު ރަށުގެ ބަނދަރު މަތީގަ ނޯޓިސް ބޯޑެއް ހަދާފަ ލިޔެފަ ބަހައްޓަން. ކައުންޓުޑައުން އަކާ އެކީގަ. ވައުދާ ހުވާ ކުރާނެޔޭ - އެހަނދާން ނެތޭނެޔޭ\n– 10 މާރިޗު 201460\nމިސައިޓުން ކެންޑިޑޭޓުންގެ ހަބަރުތައް ގާތުން ގެނެސްދިނުމަށް ކުރާ މަސައްކަތަށް ޝުކުރިއްޔާ\n– 11 މާރިޗު 201420\nތިތަނުން ދެކޮޅު ޖެހޭ ވާހަކައެއް ދައްކަނީ މަތީން. މުހައްމާ ގެ ވައުދުތަކީ ބޮޑު ޖޯކެށް.\n– 13 މާރިޗު 201400


ޤުރުއާނުގެ މާތްކަމާއި މަތިވެރިކަން – DhiSalafiyyah\n17/09/2011 އެހެނިހެން, ޤުރުއާނާއި އޭގެ ޢިލްމުތައްއައްޝައިޚު މުޙައްމަދު އިބްރާހީމް (ނައިފަރު)\nއެންމެ ހެޔޮ ބަހަކީ ﷲ ގެ ބަސްފުޅެވެ. ޤުރުއާނަކީ ﷲ ގެ ބަސްފުޅެވެ. އަދި މުއުމިނުންގެ ދުސްތޫރެވެ. އަދި ތަޤުވާވެރިންގެ ރޫޙީ ޣިޛާއެވެ. އަދި ޢާލަމްތަކުގެ ހިދާޔަތެވެ. އަދި އަޅުތަކުން އުޅެންވީ ގޮތުގެ އިލާހީ ޤާނޫނެވެ. ޤުރުއާން ކިޔެވުމަކީ އަޅުކަމެކެވެ. އަދި ކިޔަވައިދިނުމަކީވެސް އަޅުކަމެކެވެ. ޤުރުއާނުގެ ޢިލްމު ލިބިއްޖެ މީހާ ދަންނައެވެ. ފަހެ އޭނާއަށް ދެދުނިޔެ ބާއްޖަވެރިވެއްޖެކަން ކަށަވަރެވެ. އަދި އޭގެ ޢިލްމުން މަޙްރޫމް ވެއްޖެ މީހާ ދަންނައެވެ. ފަހެ އެތައް ހެވަކުން އޭނާ މަޙްރޫމްވެއްޖެކަން ކަށަވަރެވެ.\nމާތްﷲ ރުއްސުންލެއްވި ޢުޘްމާނުގެފާނުގެ ކިބައިން ރިވާވެގެންވެއެވެ. އެކަލޭގެފާނު ވިދާޅުވިއެވެ. رسول الله صلّى الله عليه وسلّم، حديث ފުޅުކުރެއްވިއެވެ.” خَيْرُكُمْ مَنْ تَعَلَّمَ الْقُرْآنَ وَعَلَّمَهُ ” (رواه البخاري) މާނައީ: ” ތިޔަބައިމީހުންގެ ތެރެއިން އެންމެ ހެޔޮވެގެންވާ މީހަކީ ޤުރުއާން އުނގެނި އެޤުރުއާން އުނގަންނައިދޭ މީހާއެވެ.” ފަޚުރުވެރިވުމެއް ނެތި ޤުރުއާން ރީތިކޮށް ކިޔެވުމަށާއި ތަޖުވީދަށް ކިޔެވުމަށް رسول الله صلّى الله عليه وسلّم ވަރަށް ބާރު އަޅުއްވާފައިވެއެވެ. މާތްﷲ ރުއްސުންލެއްވި أُبَيُّ بن كَعْب އަކީ ޞަޙާބީންގެ ތެރޭގައި ހުންނެވި އެންމެ މަޝްހޫރު ޤާރީއެވެ. އެއްދުވަކު އެކަލޭގެފާނަށް رسول الله صلّى الله عليه وسلّم، حديث ފުޅު ކުރެއްވިއެވެ. ” ހަމަކަށަވަރުން الله تعالى، ތިބާގެ ކުރިމަތީގައި ޤުރުއާން ކިޔަވައި ވިދާޅުވުމަށް ތިމަންކަލޭގެފާނަށް އަމުރުކުރައްވައިފިއެވެ. أبيّ بن كعب ވިދާޅުވިއެވެ. الله تعالى ހަމަ އަހުރެންގެ ނަންގެންނެވިތޯއެވެ؟ ޙަދީޘްފުޅުކުރެއްވިއެވެ. އާއެކެވެ. أبيّ بن كعب ވިދާޅުވިއެވެ. ޢާލަމްތަކުގެ ވެރިރަސްކަލާނގެ ޙަޟްރަތުގައި އަހުރެންގެ ނަން ހަމަ ޛިކުރުކުރެވިއްޖެތޯއެވެ؟ ޙަދީޘްފުޅުކުރެއްވިއެވެ. އާއެކެވެ. އެހިނދު أبيّ އެކަމަށް އުފާފުޅު ކުރައްވާ ދެލޯފުޅުން ކަރުނަ އެޅުއްވިއެވެ.” އެހެން ރިވާޔަތެއްގައި ވެއެވެ. ” އެހިނދު އެކަލޭގެފާނު އެކަމަށް އުފާފުޅު ކުރައްވާ ކީރިތިކުރައްވަން ފެއްޓެވިއެވެ.” (متّفق عليه) އިސްވެދިޔަ ޙަދީޘްފުޅު، ރީތިކޮށް ޤުރުއާން ކިޔެވުމުގެ މާތްކަމުގެ މައްޗަށް އިޝާރަތް ކުރެއެވެ. ފަހެ ޤުރުއާން ކިޔެވުމުގެ މާހިރުކަން ޙާޞިލްކުރުން މުސްތަޙައްބު ވެގެންވެއެވެ. ނަމަވެސް ދެއްކުންތެރިކަމެއް އަދި ފަޚުރުވެރިވުމެއް އެކަމުގައި ނުވާނަމައެވެ. رسول الله صلّى الله عليه وسلّم، حديث ފުޅު ކުރައްވާފައިވެއެވެ. ” الماَهِرُ بِالْقُرْآنِ مَعَ السَّفَرَةِ الْكِرَامِ الْبَرَرَةِ ” (متّفق عليه) މާނައީ: ” ޤުރުއާން ކިޔެވުމުގައި މާހިރުމީހާ ވާހުށީ ވަޙީ ލިޔުއްވާ މާތް މަލާއިކަތުންނާ އެކުގައެވެ.” ރީތިކޮށް ރާގުގައި ޤުރުއާން ކިޔެވުމަކީ ޤުރުއާނުގެ އަޘަރު އިތުރު ކޮށްދޭ ކަމެކެވެ. ނަމަވެސް ރާގުގައި ކިޔަވާއިރު ނަފްސަށް ތަކުލީފު ދީގެން ކިޔެވުން ރަނގަޅުވެގެން ނުވެއެވެ.ކީރިތި ޤުރުއާނަކީ ﷲ ގެ ކަލާމްފުޅެވެ. އެކަލާނގެ ކަލާމްފުޅު ރިވެތިކޮށް، ތަޖުވީދުގެ މަގުން، ތަރުތީލުކޮށް ކިޔެވެނިކޮށް އަޑުއެއްސެވުމަށް އެކަލާނގެ ލޯބިވެވޮޑިގަންނަވައެވެ. رسول الله صلّى الله عليه وسلّم، حديث ފުޅުކުރައްވާފައިވެއެވެ.” ماَ أَذِنَ اللهُ لِشَيْءٍ ماَ أَذِنَ لِنَبِيٍّ يَتَغَنَّى بِالْقُرْآنِ ” (متّفق عليه) މާނައީ: ” الله تعالى،އެކަލާނގެ ނަބިއްޔާ ރާގުގައި ޤުރުއާން ކިޔަވައި ވިދާޅުވަނިކޮށް ޝައުޤުވެރިކަމާއެކު އައްސަވައިވޮޑިގެންވާވަރަކަށް އެހެންއެއްޗަކަށް ޝައުޤުވެރިކަމާއެކު އައްސަވައިވޮޑިނުގަންނަވައެވެ.” ޤުރުއާން ކިޔަވާއިރު ރާގެއްނެތިއްޖެނަމަ ޤުރުއާނުން، މީސްތަކުންގެ ހިތްތަކަށް ކުރަންޖެހޭ ފުރިހަމަ އަޘަރެއް ނުކުރާނެއެވެ. އެއާޚިލާފަށް ތަޖުވީދުގެ މަގުން ތަރުތީލުކޮށް ރީތި ރާގެއްގައި ޤުރުއާން ކިޔަވައިފިނަމަ މީސްތަކުންގެ ހިތްތަކަށް ފުރިހަމައަށް އަޘަރުކުރާނެއެވެ. ޤުރުއާން، ރިވެތިކޮށް ރާގުގައި ކިޔެވުމަށް رسول الله صلّى الله عليه وسلّم ވަރަށް ބާރުއަޅުއްވާފައި ވެއެވެ. އެކަލޭގެފާނު ޙަދީޘްފުޅުކުރެއްވިއެވެ. ” لَيْسَ مِنَّا مَنْ لَمْ يَتَغَنَّ بِالْقُرْآنِ ” (رواه البخاري) މާނައީ: ” ރިވެތިކޮށް ރާގުގައި ޤުރުއާން ނުކިޔަވާ މީހާ ފަހެ އަހުރެމެންގެ ތެރެއިން ނުވެއެވެ.” ފަހެ ޤުރުއާން ރިވެތިކޮށް ކިޔެވޭއިރު ޤުރުއާން އަޑުއެއްސެވުމަށްޓަކައި މަލާއިކަތްބޭކަލުން ވަޑައިގަނެތެވެ. މާތްﷲ ރުއްސުންލެއްވި أبو سعيد الخدري ރިވާކުރެއްވިއެވެ. ” ހަމަކަށަވަރުން أُسَيْدُ بن حُضَيْر ވިދާޅުވިއެވެ. އެއްރެއަކު އެކަލޭގެފާނު ބަޤަރާ ސޫރަތް ކިޔަވާވިދާޅުވާން ފެއްޓެވިއެވެ. އަދި އެވަގުތު އެކަލޭގެފާނުގެ އަސްވެސް ވަނީ އެކަލޭގެފާނުގެ ކައިރީގައި ބަނދެފައެވެ. ހަމަ އެހިނދު އަސް ތެޅިފޮޅެން ފަށައިފިއެވެ. ދެން އެކަލޭގެފާނު ކިޔެވުން ހުއްޓައިލެއްވިއެވެ. ދެން އަސްވެސް މަޑުމައިތިރި ވެއްޖެއެވެ. ދެން އެކަލޭގެފާނު އަލުން ކިޔަވަން ފައްޓަވައިފިއެވެ. ހަމަ އެހިނދު އަނެއްކާ އަސް ތެޅިފޮޅެން ފަށައިފިއެވެ. ދެން އެކަލޭގެފާނު އަނެއްކާ ކިޔެވުން ހުއްޓައިލެއްވިއެވެ. ދެން އަސްވެސް އަލުން މަޑުމައިތިރި ވެއްޖެއެވެ. ދެން އަނެއްކާ ކިޔަވަން ފެއްޓެވިއެވެ. ހަމަ އެހިނދު އަނެއްކާ އަސް ތެޅިފޮޅެން ފަށައިފިއެވެ. ދެން އެކަލޭގެފާނު އަހުގެ ގާތަށް ވަޑައިގެން ބައްލަވައިލެއްވިއިރު އެކަލޭގެފާނުގެ ދަރިފުޅު، ޔަޙްޔާ ވަނީ އެއަހުގެ ކައިރީގައި ނިދާފައެވެ. ދަރިފުޅުގެ ގައިމައްޗަށް އަސް އަރައިފާނެތީ أُسَيد ބިރުފުޅުގަތެވެ. ދެން ހަމަ އެވަގުތު އެކަލޭގެފާނު، އަހުގެ ކައިރިން ދަރިފުޅު ދުރުކުރެއްވުމަށް ފަހު އިސްތަށިފުޅު އުފުއްލަވާ އުޑާ ދިމާލަށް ބައްލަވައިލެއްވިއެވެ. އެހިނދު އެކަލޭގެފާނަށް ފެނިވަޑައިގަތީ ކުޑަ ވިލާކޮޅެއް ފަދަ އެއްޗެކެވެ. އެވިލާކޮޅުގައި ބައްތިތަކެއް ފަދައިންވާ އެއްޗެހިތަކެއްވެސް ވެއެވެ. ދެން ހެނދުން ވުމުން އެކަލޭގެފާނު رسول الله صلّى الله عليه وسلّم ގެ އަރިހަށް ވަޑައިގެން އެރޭ އެކަލޭގެފާނަށް ފެނިވަޑައިގަތް ކަންތައްތަކުގެ ވާހަކަ ކިޔައިދެއްވިއެވެ. رسول الله صلّى الله عليه وسلّم، حديث ފުޅުކުރެއްވިއެވެ. އޭ ابن حُضَير އެވެ! ކަލޭގެފާނު ކިޔަވައިވިދާޅުވިނަމައެވެ. އޭ ابن حُضَير އެވެ! ކަލޭގެފާނު ކިޔަވައިވިދާޅުވި ނަމައެވެ. أُسَيد ވިދާޅުވިއެވެ. އެއަސް އަހުރެންގެ ދަރިފުޅު، ޔަޙްޔާގެ ގައިމައްޗަށް އަރައިފާނެތީ އަހުރެން ބިރުގަތީއެވެ. އެކުއްޖާ އޮތީ އަހުގެ ކައިރީގައި ނިދާފައެވެ. އަދި އަހުރެން އެކުއްޖާ ދުރުކުރުމަށްޓަކައި އެކުއްޖާގެ ކައިރިއަށް ދިޔައީމެވެ. އަދި އަހުރެން މައްޗަށް ބަލައިލީމެވެ. އެހިނދު އަހުރެންނަށް ފެނުނީ ވިލާކޮޅެއްފަދައިންވާ އެއްޗެކެވެ. އޭގައި ބައްތިތަކެއް ފަދައިންވާ އެއްޗެހިތަކެއްވެސް ހުއްޓެވެ. ދެން ލޮލުކޮޅަށް އޮބަންދެން އަހުރެން ބަލަހައްޓައިގެން ހުރީމެވެ. ދެން رسول الله صلّى الله عليه وسلّم، حديثފުޅުކުރެއްވިއެވެ. އެއީ ކޮންއެއްޗެއްކަން ކަލޭގެފާނަށް އެނގިވަޑައިގަންނަވާ ހެއްޔެވެ؟ أُسَيد ދެންނެވިއެވެ. ނޫނެކެވެ. رسول الله صلّى الله عليه وسلّم، حديثފުޅުކުރެއްވިއެވެ. އެއީ މަލާއިކަތުންނެވެ. އެބޭކަލުން ކައިރިވަމުން އެއައީ ކަލޭގެފާނުގެ ޤުރުއާން ކިޔެވުމުގެ އަޑު އެއްސެވުމަށެވެ. ކަލޭގެފާނު ހުޓައި ނުލައްވާ ކިޔަވައިވިދާޅުވިނަމަ ހެނދުނު އެއްވެސް ހުރަހަކާ ނުލައި މީސްތަކުންނަށްވެސް އެމަލާއިކަތްބޭކަލުން ފެނުނީހެވެ.” (متّفق عليه)\nކީރިތި ޤުރުއާނަކީ މުޢްޖިޒާތެކެވެ. ހިތުގެ ބަލިތަކަށްވާ ޝިފާއެކެވެ. ހިތަށް މަޑުމައިތިރިކަން ގެނެސްދޭ އެއްޗެކެވެ. މާތްﷲ ރުއްސުންލެއްވި براء بن عازب ގެ ކިބައިން ރިވާވެގެންވެއެވެ. އެކަލޭގެފާނު ވިދާޅުވިއެވެ. މީހަކު ކަހްފު ސޫރަތް ކިޔަވަން ފެށިއެވެ. އެވަގުތު އޭނާގެ ކައިރީގައި ދެ ވާގަނޑުން ބަނދެފައި އޮތް އަހެއްވެސް އޮތެވެ. ދެންފަހެ ވިލާގަނޑެއް މަތިކޮށްފިއެވެ. އެވިލާގަނޑު ފަހަރެއް ފަހަރަކަށްވުރެ ކައިރިވާން ފެށިއެވެ. ދެން އެއަސް ތެޅެން ފަށައިފިއެވެ. (އެކަން އެގޮތަށް ހިނގާފައިވަނިކޮށް) ހެނދުންވުމުން އެމީހާ رسول الله صلّى الله عليه وسلّمގެ އަރިހަށް އައެވެ. އަދި އެހިނގި ކަންތައްތަކުގެ ވާހަކަ ކިޔައިދިނުމުން رسول الله صلّى الله عليه وسلّم، حديث ފުޅު ކުރެއްވިއެވެ. އެއީ ޤުރުއާނުގެ ސަބަބުން ފޭބި ހިތްހަމަޖެހުމެވެ.\nމަޞްދަރު: ނަބިއްޔުންގެ ތަރިކަ


ކަރަން ޖޯހަރު ގޭގައި އުޅޭ ދެ މީހަކު ކޮވިޑް-19 އަށް ޕޮޒިޓިވްވުމާއި...\nކަރަން ޖޯހަރު ސެލްފް ކަރަންޓީނަށް\nކަރަން ޖޯހަރު ގޭގައި އުޅޭ ދެ މީހަކު ކޮވިޑް-19 އަށް ޕޮޒިޓިވްވުމާއި ގުޅިގެން ކަރަން ސެލްފް އައިސޮލޭޝަނަށް\nގޭގައި ތިބި އެހެން މީހުންގެ ޓެސްޓްތަކުގެ ނަތީޖާވަނީ ނެގެޓިވްވެފައި\nކަރަން އާއެކު އޭނާގެ ދެކުދިންނާއި މަންމަވެސް ދިރިއުޅެމުންދޭ\n26 މެއި 2020 | އަންގާރަ 11:02\nކޮވިޑް-19 އިންޑިޔާގައި ހަލުވިކަމާއެކު ފެތުރެމުން ދާއިރު ބޮލީވުޑްގެ މަޝްހޫރު ތަރިންވެސް މިކަމުން އިސްތިސްނާއެއް ނުވެ އެވެ.\nމީގެކުރިން ޖާންވީ ކަޕޫރުގެ ގޭގައި މަސައްކަތް ކުރަން އުޅޭ ތިން މީހަކު ކޮވިޑް-19 އަށް ޕޮޒިޓިވްވި ކަން އޭނާގެ އާއިލާއިން ހާމަކޮށްފައި ވެއެވެ. މި ލިސްޓަށް މިހާރު އިތުރުވެފައި މިވަނީ ފިލްމު ޑައިރެކްޓަރ، ޕްރޮޑިއުސަރ، އެކްޓަރ އަދި ޝޯވތައް ހުށަހެޅުމުން ބެލުންތެރިންގެ މަގުބޫލުކަން ހޯދާފައިވާ ކަރަން ޖޯހަރެވެ.\nމިކަމާއި ގުޅިގެން ކަރަން ކޮށްފައިވާ ޓްވީޓެއްގައި ބުނެފައި ވަނީ ގޭގައި އުޅޭ ދެ ސްޓާފަކު ކޮވިޑް-19 އަށް ޕޮޒިޓިވް ވެފައިވާ ކަމަށެވެ. އަލާމާތްތައް ފެނުމާއެކު އެމީހުން ގޭގެ ވަކި ތަނެއްގައި ކަރަންޓީނު ކޮށްފައިވާ ކަމަށާއި އަދި ކަމާބެހޭ ފަރާތްތަކަށް އެކަން އެންގުމުން ގެވެސް މިހާރު ޑިސްއިންފެކްޓް ކޮށްފައިވާ ކަމަށެވެ.\nއާއިލާ އާއި ގޭގައި އުޅޭ އެހެން މީހުންގެ ފަރާތުން އަދި އަލާމާތެއް ނުފެންނަކަމަށް ކަރަން ބުނެފައި ވެއެވެ. އަދި އެންމެންގެ ސާމްޕަލް ނެގިކަމަށާއި އެންމެން ވެސް ނެގެޓިވް ކަމަށް ކަރަން ބުނެފައިވެ އެވެ. އެހެންނަމަވެސް ކުރިޔަށް އޮތް 14 ދުވަހު އައިސޮލޭޝަންގައި ތިބޭނެކަމަށް ކަރަން ވަނީ ބުނެފަ އެވެ.\nކަރަންގެ ގޭގައި މިވަގުތުވެސް އޭނާގެ ކުޑަ ދެކުދިން ކަމަށްވާ ޔަޝް އަދި ރޫހީ އުޅެއެވެ. އަދި އޭނާގެ މަންމަވެސް އުޅެމުން ދަނީ ކަރަން އާއެކު އެގޭގަ އެވެ.\nކަރަން ބުނެފައި ވަނީ ރައްކާތެރިކަމުގެ ގޮތުން އަޅަން ޖެހޭ ފިޔަވަޅުތައް އަޅާނެ ކަމަށާއި ކަމާބެހޭ ފަރާތްތަކުން އަންގަމުންދާ އެންގުންތަކަށް ބޯލަނބާނެ ކަމަށެވެ. އަދި ހުރިހާ އެންމެންވެސް ގޭގައި ތިބުމަށް ކަރަން ވަނީ އެދިފަ އެވެ.


Musical.ly Ge Avaigai Jehi Dhivehin Ge Ahulaagu Fenah! - Vaguthu\nމިއުޒިކަލީގެ އަވައިގައި ޖެހި ދިވެހިންގެ އަޚްލާޤް ފެނަށް!\nކުޑަކޮށް ފަހަތަށް ޖެހިލާ ކާބަފައިންގެ ޒަމާނަށް ނަޒަރު ހިންގާލަމާ ހިނގާށެވެ. ފެންނަން އޮތީ ވަރަށް ރީތި މަންޒަރެކެވެ. ނިޤާބް އަޅާ މޫނު ނިވާކޮށްގެން ނުތިބި ނަމަވެސް ދިވެހިން އަންހެން ކަބަލުންގެ ތެރޭގައި އަދަބު އަޚްލާޤަކީ މުހިންމު އެއްޗެވެ. އެމީހުންގެ ވަނާ ތަކަކީ ކޮބައިކަން އެމީހުން ހަމަ ރަނގަޅަށްވެސް ދަނެއެވެ. މިއީ ނިޤާބް އަޅުއްވާ ފަރާތްތަކަށް ބުނަލާ ކުޑައިމީސް ބަހެއް ނޫނެވެ. ނަމަވެސް މިއަދުގެ ދިވެހި އަންހެން ކަނބަލުންނަށް ބުނެލަން ބޭނުންވާ ވާހަކައެއް ބުނުމަށްޓަކައި އެވާހަކަ ފެށުމަށް ބޭނުން ކުރި ޖުމްލައެވެ.\nޤައުމުގެ ތަރައްގީގެ ދުވެލީގެ ރަނގަޅު މިސްރާބަކަށް ދަތުރު ކުރަމުންދާއިރު، ހުޅަގުގެ މީހުންގެ އަވާގައިޖެހި ޤައުމުގެ ޒުވާނުން ބަވަނަވަންތަކަށް ވެއްޓޭތަން މިއަދު ދިވެހިން މިދަނީ ތަޖްރިބާކުރަމުންނެވެ. އިންސްޓަގްރާމް ފަދަ މީސްމީޑިޔާތަށް ދިވެހިންގެ ތެރެއަށް އާއްމު، ނުވެސް ދަންނަ ބައެއްގެ ކުރެން ލައިކް ހޯދުމަށް ތިމާ އަމިއްލަޔަށް "އޮރިޔާން" ވި ޒަމާން މިހާރު މިދަނީ މާޒީވަމުންނެވެ. މިއާއެދު ދިވެހިންގެ މައްޗަށް ބިންދާލާފައި މިވަނީ އެޔަށްވުރެ ނުބައި ވަބާއެއްމިވަނީ އާއްމުވެފައެވެ. "މިއުޒިކަލީ" ގެ ވަބާއެވެ.\nގިނަ ދިވެހިންގެ ތެރޭގައި މިހާރު މަޤްބޫލުވަމުން އަންނަ މިއުޒިކަލީއަކީ އެކްޓް ކުރަން ބޭނުންވާ ފަރާތްތަކަށް އޮތް ދޮރެކެވެ. ނަމަވެސް ދިވެހިން މިއުޒިކަލީގެ ބޭނުން ހިފަނީ އެންމެ އެދެވޭ ގޮތުގައޭ ދެންނެވޭކަށް ނެތެވެ. މިއުޒިކަލީގެ ވާހަކަ ވަރަށް ކުރީއްސުރެ އަޑު އިވެއެވެ. ނަމަވެސް ދިވެހިން މިއުޒިކަލީގެ ތެރެއަށް "ކޮތްޕިގަތް" އިރެއް ނޭނގެއެވެ.\nދިވެހިންގެ ތެރެއިން ބަޔަކު، މިއުޒިކަލީގެ ބޭނުން ކުރަން ފެށިކަން އެނގުނީ ފޭސްބުކްގެ ރަޙްމަތްތެރިއަކު "ގުޑް މޯނިންގް" ޖަހާފައި ދިވެހި ބަޔަކު ހިންގާ ޕޭޖްއެއްގައި އިން ދިވެހި އަންހެނެއްގެ ވީޑިއޯ ޝެއަރ ކޮށްލުމުންނެވެ. އެވީޑިއޯއާއި ބާއްޖަވެރި ހެނދުނަކާއި އޮތް ގުޅުމެއް އަދިވެސް ވިސްނާ ވިސްނާވެސް ނޭނގުނެވެ. ސިނކުޑީގައި މޮޑާން ތެތްކަމެއް ނެތީމާ ކަމަށްވެސް ވެދާނެއެވެ. އެވީޑިއޯގައި ގައިގެ ވަނާތަން ދައްކަމުން ކަރުގެ އެއްބައި ދައްކައިގެން ޖެހި ލަވައަކަށް ނުބަލާ ބުރުގާ އަޅަމުން ދިޔަ ދިއުމާއި ބާއްޖަވެރި ހެދުނަކާ ހުރީ ކޮން ގުޅުމެއްކަން ބުނެދެވޭނެ މީހެއް ހުރި ހެނެއް ހީއެއް ނުވެއެވެ.\nމިއުޒިކަލީގައި ދިވެހިން އުޅޭ ވާހަކަ އަޑު އިވުމުން، މޮޅު އެކްޓިންތައް ބަލާލުމަށް އެޔަށް ރަޙްމަތްތެރިއެއްގެ ފޯނުން ވަދެލީމެވެ. މުޅިންވެސް ފެނުނީ ފިރިހެނުން އެމީހުންގެ ރަޑުކަން ދެއްކުމާއި އަންހެނުން އެމީހުންގެ ވަނާތައް ދެއްކުމެވެ. އެކްޓްކުރަން މޮޅު ދިވެހިން ތެރެކޭ އެއްފަހަރުވެސް ނުބުނަމެވެ.\nގައުމުގެ މާޒީގެ ތަޖުރިބާތައް އަދުގެ ހާލަތުގެ ނިސްބަތުގައި މިންކޮށް ބަލާލާއިރު، އިންސްޓަގްރާމްގައި ލެވުނު ފޮޓޯތަކުގެ ސަބަބުން މިއަދު ލަދުގަނެފައި ތިބި އެތައް ދިވެހިންނެއް މިއަދު އެބަ ތިއްބެެވެ. މިއަދު އިންޓަރނެޓްއަށް ވީޑިއޯއެއް ދޫކޮށްލާއިރު، އެވީޑިއޯއަކީ ތިމާ ކިތަންމެ މުސްކުޅި ވިޔަސް ފެންނާނެ އެއްޗެއްކަން ހަނދާނުގައި ބަހައްޓަން ޖެހެއެވެ.\nޓިކް ޓޮކާއި ގުޅޭ އެތައް މަޢުލޫމާތު ތަކެއް\nޓިކް ޓޮކް ކުޅުން ހުއްޓާލި ހުރިހާ ދިވެހި އަންހެނުންނަށް މަރުޙަބާ!\nޖުލައި 20, 2018 19:14\nވ ރަގަޅު ވާހަކަ އެއް، މުޙައްމަދު އަރީޙް އަށް ވ ވެދުން ތިކަހަލަ ލިޔުން ތައް ގިނަ ކުރަން އެދެން، މިހާރު މީހުންގެ އަހްލާގު ވ.ގޯސް\nޖުލައި 20, 2018 19:56\nޢަގީދާ ބަލިކަށިވެ މީހާ ފާސިގުވާ ވަރަކަށް، އެމީހެއްގެ ލަދު ޙަޔާތް ކެނޑި އޮރިޔާންވުން ބޮޑުވާނެ. " ވޯޓް ގިނަކުރަން ޖަގަހަ ތަކުން މިޖަހާ ލަވަތަކަކީވެސް ވ ބޮޑު މުސީބާތެއް، އިސްލާުހު ކުރަން ތިބި ވެރިންގެ ދީނެއް ބިރެއްނެތީމަ ވާގޮތް. " ޔާ ﷲ އަޅަމެންގެ މިކުޑަ ކުޑަ ވަޠަން ސަލާމަތް ކުރައްވާށި... އާމީން."\nޖުލައި 21, 2018 12:40\nޖުލައި 20, 2018 21:33\nލަދުވެތިކަން ގެއްލިދިޔައީމަ ކޮންމެ ފަދަ ކަމެއްވެސް ކޮށްފާނެ ، ވަރަށް ވެސް ލަދެއްނެތީމަ ދޯ ބޮޑެތި ސިންގާ ފިރިހެނުން އަންހެނުން އުޅޭ ގޮތަށް ފާޑު ފާޑުގެ ވައްތަރު އެޖައްސަނީ ، ދެން ބަރަހަނާވާ އަންހެނުންގެ ވާހަކަ ރަނގަޅުވާނީ ނުދެއްކިއްޔާ....\nޖުލައި 21, 2018 00:21\nތި މިއުޒިކަލީ ހައްދުން ނެއްޓިގެންގޮސް ދެން ފެންނަންފަށާނެ ކަންކަން ތަސައްވުރުކޮށްްލަންވެސް ނަެނގޭ. ތީތި މިރާޖޭގައި ބުލޮކު ކުރަންވީ!\nޖުލައި 21, 2018 10:17\nއައްދޭ....! ހުރިހާކަމެއްވެސް ހުއްޓިފައި މިއޮންނަނީ އެކިޔާބިޓުންނާ ހަމައިގައެވެ. އެހެންކަމުން ފިރިހެނުންނަށް މިއޮންނަނީ ބިޓުންނަށް ތިއްތި ދެއްކުމެވެ. އެ ބިޓުން ނަށް އެންމެ މަގުބޫލު ސިފައެއް ޖައްސައިގެން ތިބެން ބޭނުންވެއެވެ. މިހާރު ބިޓުން ނަށް އެންމެކަމުދަނީ ބޮލުގެ އިސްތަށިގަނޑު ދިގުކޮށްފައި ހުޅިޖަހާފައި ތިބޭ މީހުން ނެވެ. އެމީހުން ތިބޭނީ ކަންފަތް ތޮރުފާފަ މުދިލާފަަެވެ. ދެން އަތުގެ އިނގިލި ތަކުގައި ރިހި ނޫނަސް ރިހިކުލައިގެ އަނގޮއްޓި އަޅާފައި ކަރުގައި ރިހިކުލައިގެ ފަލަ ޗޭނެއް އަޅާފައި ކުލީސައިކަލެއްގައި ދުއްވާފައި ދާއިރު ވާވާ ދެން އެވަރުގެ ކަމެއް ނެތެވެ.\nޖުލައި 21, 2018 12:43\nއަސްލް މުސްލިމުންގެ ލޮލަކަށް ރީއްޗެއްނުވާނެ..\nޖުލައި 21, 2018 13:00\nއަހަރުމެން ރަށު ހަޗިޕުވެސް މި މިއުޒިކަލީ އެއްގަ ޖެހި އަވަދިވެއްޖެ. ކޮަޓަރީ ހުންނަ ބެޑްޝީތްތައްވެސް ފަސްމަންޒަރަށް ލާންފަށަެިފި\nމި ޖެހުނީ ތިޔެއްވެސް ބަލާލަންތާ\nމިލިޔުމާއި ވަރަށް އެއްކޮޅު. ދިވެހި އަންހެނުން ވަރަށް ގޮތެއްފޮތެއްނެތް. މުސްލިމުންނަށްވެސް ހުތުރު!\nޖުލައި 24, 2018 08:26\nއެގްރީޑް، މާ މޮޅު ކަމަކަށް ދެއްކެންވެގެން، ބުރުގާ އަޅާފަ އެކަމަކު ލާ ޓަައިޓްް ޓޮޕް ކޮޅާ ޖިންސް ވަނާތައް އޭގެ ބައްޓަން ކަނޑާ ނަގާ ފާޅުވާވަރަށް ހާމަކޮށްދޭ ހެދުންތައް ލައިގެން، އުރަމައްޗާ ބުޑު ހަލަވަމުން ކިތަންމެ ގަޓް ވެފަ ވީޑިއޯ އަޕްލޯޑްކޮށް ކިތަންމެ ގިނަ ލައިކެއް ލިބުނަސް ތިޔެކޭ މިއުޅޭ ޕާޓޭމެންނެކޭ ނެއް ތަފާތެއް. ތި އަޅާ ބުރުގާތަކުން މީހާއަށްވާ އުނދަގޫތައް ނޫނީ އެހެން ކަމެއް ނުވާނެ. ތިޔަކީ އިސްލާމީ ބުރުގާއެއްވެސް ނޫން. އެހާ ލައިކް ބޭނުމިއްޔާ އޮރިޔާންހާލުގަ ތި ވީޑިއޯތައް ހަދާފަ އަޕްލޯޑްކުރުން މާ ރަނގަޅުނޫންތަ. ޔާ ﷲ، މި މިޔުޒިކަލީ އެޕްލިކޭޝަން ފަނާކުރައްވާށި.


Jian ge ufan dhuvahu ivvaalee eyna ge Quran kiyevun | Mihaaru\nޖިއާންގެ އުފަންދުވަހު އިއްވާލީ އޭނާގެ ގުރުއާން ކިޔެވުން\n22 އޯގަސްޓް 2019 - 11:49 8 comments\nޖިއާންގެ އެ އުއްމީދު، ކޮންމެވެސް ގޮތަކުން ފުރިހަމަކޮށްދޭން އޭނާގެ މައިންބަފައިން ބޭނުންވެ އެވެ. އެގޮތުން އޭނާގެ ނުވަ ވަނަ އުފަން ދުވަސް ފާހަގަކުރުމުގެ ގޮތުން، ފ. ނިލަންދޫ ތައުލީމީ މަރުކަޒުގެ އެސެމްބްލީ މިއަދު ފެށީ ޖިއާން ކިޔާފައިވާ ޤުރުއާންގެ ރެކޯޑިން އިން، އިއްވައިގެންނެވެ.\nނިލަންދޫ ސިއްހީ މަރުކަޒުގައި މަސައްކަތްކުރަމުން އަންނަ ޖިއާންގެ މަންމަ، ޑރ. ފަރްޒާނާ ހުސައިން ބުނީ އެ ސެމްބްލީގައި ޤުރުއާން ކިޔަވަން ޖިއާން ގިނަ ސޫރަތްތަކެއް ހިތު ދަސްކުރި ކަމަށެވެ. އެއީ އެފަދަ ފުރުސަތެއް ލިބިއްޖެ ނަމަ ވީހާ ވެސް އަވަހަކަށް ތައްޔާރުވެފައި ހުރުމަށް ކަމަށް އޭނާ ބުންޏެވެ.\nޖިއާން: އޭނާ މަރުވީ ހަދަމުން ދިޔަ އިމާރާތަކުން ވެއްޓުނު ސިމެންތި ބަސްތާއަކުން ޖެހިގެން\nމިއަދުގެ އެސެމްބްލީއަށް ފަހު ޖިއާންގެ ކޮއްކޮ، އަޒާން ވަނީ، ޖިއާންގެ އުފަން ދުވަހަށް ތައްޔާރުކުރި ހަދިޔާ އޭނާއާ އެކު މިދިޔަ އަހަރު ގްރޭޑު ދޭއްގައި ކިޔެވި ކުދިންނަށް ދީފަ އެވެ. ޗޮކްލެޓް ވޭފާ ރޯލްއާ އެކު އޭގައި ވަނީ ޖިއާންގެ މަރަށް އިންސާފު ހޯދައިދޭން އެދިފަ އެވެ.\nޔުނީކޯނަށް ގަޔާވާ ޖިއާންގެ ނުވަ ވަނަ އުފަން ދުވަހުގެ ތީމަކީ ވެސް އެއީ އެވެ.\n"ޗޮކްލެޓުގައި ޖިއާން އުފަން ދުވަހުގެ ސްޓިކާ ތަތްކޮށް އެ ބެހީ އަޒާން. ޖިއާންއާ އެކު އެއް ކްލާހުގައި ކިޔެވި ކުދިންނާއި އެ ބެޗުގައި ކިޔެވި ކުދިންނާއި ޕްރިންސިޕަލް އަދި ޓީޗަރުންނަށް ވެސް އެ ހަދިޔާ ދީފައި ވަނީ،" ޑރ. ފަރުޒާނާ ބުންޏެވެ.\nހާއްސަ މުނާސަބަތުތަކުގައި ރެސްޓޯރެންޓަށް ދިއުމަކީ ޖިއާން ލޯބިކުރާ ކަމެކެވެ. އެހެންވެގެން މިއަދު ހެނދުނު އެ އާއިލާއިން ވަނީ ބޭކަރީއެއްގައި ވެސް ޖިއާންގެ އުފަން ދުވަސް ފާހަގަކޮށްފަ އެވެ.\n"ލޯބިވާ ދަރިފުޅަށް އުފާވެރި އުފަން ދުވަހަކަށް އެދެން... މަންމަ އާއި ބައްޕަ އަދި އަޒާން ވަނީ ޖިއާންގެ އުފަން ދުވަސް ފާހަގަކުރަން ރައްޓެހިންނާ އެކު ޕާޓީއެއް އިންތިޒާމްކޮށްފައި. ޖިއާން ވަރަށް އުފަލުން ހުރިކަން މަންމައަށް އެނގޭ،" ފަރްޒާނާ، އޭނާގެ ފޭސްބުކްގައި ލިޔެފައިވެ އެވެ.\nޖިއާންގެ މިދިޔަ އަހަރުގެ އުފަން ދުވަސް ފާހަގަކުރުމުގެ ތެރެއިން\n"ދަރިފުޅު މަތިން ވަރަށް ބޮޑަށް ހަނދާންވޭ. އެކަމަކު ކުރިއަށް ދިއުމަށް އެހީތެރިވަނީ އެންމެ ކަމެއް. އެއީ މަންމަ އާއި ބައްޕަ އަދި އަޒާން. ކޮންމެ ތަނެއްގައި ހުއްޓަސް އުފަލުން ހުންނާނެކަން ޔަގީން."\nޑިސެމްބަރު 17 ގައި ކުރިމަތިވި ހިތާމަވެރި ހާދިސާ ހިނގީ، ވިޔަފާރި ދަތުރެއްގައި މާލެ އައިސް، ސައި ބޮއިިގެން ހިނގާފައި ދަނިކޮށެވެ.\nއެ އިމާރާތް ހަދަމުން ދިޔަ ޑަބްލިއު ކޮންސްޓްރަކްޝަންގެ ހަ މީހަކާ ދެކޮޅަށް މިދިޔަ ފެބްރުއަރީ މަހު ޕީޖީން ވަނީ ދައުވާއުފުލައިފަ އެވެ. އެ މައްސަލައިގެ އަޑުއެހުންތައް ކްރިމިނަލް ކޯޓުގައި މިހާރު ކުރިއަށް އެބަ ދެ އެވެ.\nއިތުރު ލިޔުންތައް ފ. ނިލަންދޫ މަރު


Bale United ah gendhan Giggs masakkaiykuranee\nބޭލް ޔުނައިޓެޑަށް ގެންދަން ގިގްސް މަސައްކަތްކުރަނީ\nމީގެކުރިން ވެސް ބޭލް ސްޕެއިން ދޫކޮށްލުމަށްފަހު އިނގިރޭސި ޕްރިމިއާ ލީގުގެ ޓީމަކާއި ގުޅެން އުޅޭ ކަމުގެ އަޑުތަކެއް ފެތުރުނު\nބޭލްގެ ކޮންޓްރެކްޓް ހަމަވާނީ 2022 ވަނަ އަހަރު\nއޭނާގެ ރިލީސް ފީއަކީ 500 މިލިއަން ޔޫރޯ\nކ. މާލެ 20 ޖޫން 2018 | ބުދަ 02:35 2,216\nވޭލްސްގެ ކެޕްޓަން ގެރެތު ބޭލް - އޭނާއަކީ މިދިޔަ ސީޒަނުގެ ޗެމްޕިއަންސް ލީގު ފައިނަލްގެ އެންމެ މޮޅު ކުޅުންތެރިޔާ - ގެޓީ އިމޭޖާސް\nރެއާލް މެޑްރިޑަށް ކުޅެމުން އަންނަ ވޭލްސްގެ ކެޕްޓަން ގެރެތު ބޭލް މެންޗެސްޓާ ޔުނައިޓެޑްގެ ކުޅުންތެރިޔެއްގެ ގޮތުގައި ދެކެން ބޭނުންވާ ކަމަށް ވޭލްސްގެ ކޯޗުގެ މަގާމުގައި ހުރި ރަޔާން ގިގްސް ބުނެފިއެވެ.\nމީގެކުރިން ވެސް ބޭލް ސްޕެއިން ދޫކޮށްލުމަށްފަހު އިނގިރޭސި ޕްރިމިއާ ލީގުގެ ޓީމަކާއި ގުޅެން އުޅޭ ކަމުގެ އަޑުތަކެއް ފެތުރުނެވެ. ޔުއެފާ ޗެމްޕިއަންސް ލީގުގެ ފައިނަލްގައި އެންމެ މޮޅު ކުޅުންތެރިޔާގެ އެވޯޑް ގެންދިޔުމަށްފަހު ބޭލް ދެއްކި ވާހަކަތަކާއެކު މި އަޑުތައް ވަނީ އިތުރަށް ގަދަވެފައެވެ. ރެއާލްގައި ބޭލްއަށް ފުރަތަމަ އެގާރައިން ގަވާއިދުން ޖާގަ ނުލިބޭއިރު ބެންޗުން އަރާ އޭނާ ލިވަޕޫލް ކޮޅަށް ދެ ލަނޑު ޖެހިއެވެ. މިއާއެކު އޭނާ ވަނީ ގަވާއިދުން ފުރަތަމަ އެގާރައިން ފުރުސަތު ލިބެން ބޭނުންވާ ކަމަށް ބުނެފައެވެ.\nމީގެކުރިން މެންޗެސްޓާ ޔުނައިޓެޑްގައި ވެސް ކާމިޔާބު ގިނަ ސީޒަންތަކެއް ހޭދަކުރި ގިގްސް ވަނީ ބޭލް ޔުނައިޓެޑްގެ ރަތް ޖާޒީއިން ފެންނަން ބޭނުންވާ ކަމަށް ބުނެފައެވެ. އޭނާ ބުނީ ޔުނައިޓެޑްގެ ސަޕޯޓަރެއްގެ ހައިސިއްޔަތުން ބޭލް އެޓީމުން ފެންނަން ބޭނުންވާ ކަމަށާއި އޭނާއަކީ ޔުނައިޓެޑާއި ގުޅޭ ކުޅުންތެރިޔެއް ކަމަށެވެ. ހަމައެހެންމެ ހުރިހާ ސަޕޯޓަރުން ވެސް އޭނާ ގެންނަން އެދޭނެ ކަމަށް ގިގްސް ބުންޏެވެ. އެހެން ނަމަވެސް އެކަމަށް އޮތް ހުރަހަކީ އޭނާ މިވަގުތު ހުރި ކްލަބާއެކު ޖެހިޖެހިގެން ތިން ޗެމްޕިއަންސް ލީގު ކާމިޔާބުކޮށްފައިވުން ކަމަށް ގިގްސް ބުންޏެވެ.\nރެއާލްއަށް އައު ކޯޗަކު ވެސް ގެނެސްފައިވާއިރު މިއީ ވެސް ބޭލް އެޓީމު ދޫކޮށްލާނެ ކަމަށް ބެލެވޭ ސަބަބެކެވެ. މީގެކުރިން ވެސް އޭނާވަނީ ރެއާލްގެ ފުރަތަމަ އެގާރައިން ގަވާއިދުން ޖާގަ ނުލިބޭތީ ޝަކުވާކޮށްފައެވެ. ބޭލް ވަނީ ހޫނު މޫސުމުގެ ޓްރާންސްފާގެ ކަންކަން ކުރިޔަށް ގެންދާނެ ގޮތަކާ މެދު އޭނާގެ އޭޖެންޓާއެކު މަޝްވަރާ ކުރާނެ ކަމަށެވެ.\nގިގްސް ބުނީ ފާއިތުވެދިޔަ ތިން އަހަރު ވެސް ބޭލްގެ ޓްރާންސްފާ އާއި ގުޅިގެން ވާހަކަތަކެއް އަޑުއިވުނު ކަމަށާއި އޭނާ ރަނގަޅު ކްލަބެއްގައި ހުރި ނަމަވެސް އޭނާއަށް ގަވާއިދުން ކުޅެން ފުރުސަތު ނުލިބުމަކީ ދެރައެއްގެ ގޮތުގައި ދެކޭ ކަމަށެވެ. އޭނާ ބުނީ އައު ކޯޗަކު އައުމާއެކު އެކަން ބަދަލުވާނެ ކަމަށް ބޭލް އުއްމީދުކުރާނެ ކަމަށާއި އެހެން ނަމަވެސް އެކަން ބަދަލުނުވެ ކޯޗުގެ ޕްލޭންތަކުގައި އޭނާ ނުހިމެނޭނަމަ އޭނާ އެހެން ޓީމަކުން ފެނުމަކީ ދުރުގައިވާ ކަމެއް ނޫން ކަމަށެވެ.\nރެއާލް މެޑްރިޑާއެކު ބޭލް ހަދާފައިވާ ކޮންޓްރެކްޓްގެ މުއްދަތު ހަމަވާނީ 2022 ވަނަ އަހަރުގެ ނިޔަލަށެވެ. އޭނާ އެ ޓީމާއެކު ހަދާފައިވާ ކޮންޓްރެކްޓްގައި ވާގޮތުން އޭނާގެ ރިލީސް ފީއަކީ 500 މިލިއަން ޔޫރޯއެވެ. އެހެން ޓީމަކަށް ބޭލް ގެންދިޔުމުގައި ދިމާވެފައިވާ އެންމެ ބޮޑު ގޮންޖެހުމަކީ އޭނާގެ މުސާރައެވެ. ޔުނައިޓެޑްގެ އިތުރުން އޭނާގެ ބޮޑު މުސާރަ މެންޗެސްޓާ ސިޓީ އަށާއި ބަޔާން މިއުނިކް އަދި ޕީއެސްޖީގެ އިތުރުން ޔުވެންޓަސްއަށް ދެއްކޭނެއެވެ. އެހެން ނަމަވެސް އޭނާ ފެންނާނީ އިނގިރޭސި ޓީމަކުން ކަމަށް ބެލެވެއެވެ.


SunOnline: Mahmood maraalee ethah faharaku hamalaa dheegen, maru nuvaahen heevumun ithuru hamalaa dhin\nމަހުމޫދު މަރާލީ އެތައް ފަހަރަކު ހަމަލާދީގެން، މަރު ނުވާހެން ހީވުމުން އިތުރު ހަމަލާދިން!\nޢާލިމް އަބްދުއްލަތީފް 02 Dec 2021, 17:56\nދަނގެތީގައި މަރައިލައިފައި އޮއްވާ ފެނުނު މަހުމޫދު އަބޫބަކުރު --\nއެއީ މުޅި އދ. ދަނގެއްޗަށް ވެސް ބިރުވެރިކަން ގެނުވި ހާދިސާއެކެވެ. އެ ހާދިސާއަށް މިހާރު ތިން މަސްވާން ކައިރިވެފައިވާއިރު ވެސް އެ ރަށުގެ ރައްޔިތުންގެ ހިތުން ބިރުވެރިކަން މުޅީން ފިލައި ނުދެއެވެ.\nމި އަހަރުގެ އޮކްޓޯބަރު މަހުގެ 13ވަނަ ދުވަހު ދަނގެތީގައި އަނިޔާވެރި ގޮތަކަށް މަރާލައިފައި އޮއްވާ ފެނުނީ އެ ރަށު އެންމެން ވެސް ގަދަރުކުރާ ވިޔަފާރިވެރިޔާ، މަހުމޫދު އަބޫބަކުރު، 59އެވެ. މަހުމޫދު މަރައިލައިފައި އެއްލައިލައިފައި އޮތީ ގެއެއްގެ ތެރޭގައި ހުރި ވަޅެއްގެ ތެރެއަށެވެ.\nފެނުނުއިރު މަހުމޫދުގެ ހަށިގަނޑު އޮތީ ކުނިވެފައެވެ. އެ ހަށިގަނޑު އެންމެ ފުރަތަމަ ފެނުނީ ދަނގެތީގެ އަންހެނަކަށާއި ދަނގެތީ މީހަކާ އިނދެގެން އުޅޭ އިންޑިއާ އަންހެނަކަށެވެ. އެ ދެ މީހުންނަށް ވެސް އެ ހާދިސާއާ ގުޅިގެން ނަފްސާނީ ގޮތުން އަސަރުތަކެއް ކުރުވިއެވެ.\nމަހުމޫދުގެ މަރާ ގުޅިގެން ފުލުހުން ވަނީ މިއަދު ނޫސްވެރިންގެ ބައްދަލުވުމެއް ބާއްވައިފައެވެ. އަދި އެ ބައްދަލުވުމުގައި ފުލުހުންގެ ތަހުގީގަށް ހާމަވީ ބައެެއް ކަންކަން ވަނީ ހިއްސާ ކޮށްފައެވެ.\nމަހުމޫދުގެ މަރާ ގުޅޭގޮތުން އިތުރު މައުލޫމާތު ހިއްސާ ކުރަން ބޭއްވި ނޫސްވެރިންގެ ބައްދަލުވުމުގެ ތެރެއިން -- ސަން ފޮޓޯ\nމަހުމޫދުގެ މަރާ ގުޅިގެން އެންމެ ފުރަތަމަ ދަނގެތީ ރައްޔިތުން ތުހުމަތު ކުރީ އެ ރަަށަށް ގޮސް ތިބި ދަނގެތީ ދެ މީހަކަށެވެ. ނަމަވެސް އެ މައްސަލައާ އެ މީހުންނަކާ ގުޅުމެއް ނެތެވެ.\nއެ މައްސަލައިގެ ތުހުމަތުގައި އޮކްޓޯބަރު 16ގައި ހައްޔަރު ކުރީ އެ ރަށު ނެދުންގޭގައި ދުވަސްވީ މީހެއް ބަލަހައްޓަން ހުންނަ ބިދޭސީ މީހެއް ކަމަށްވާ ޝާ އަލޮމް މިއާ (ސާލިމް)އެވެ. ސާލިމް ހައްޔަރު ކުރުމާއެކު ދަނގެތީ ރައްޔިތުންނަށް ލިބުނީ ކުއްލި ޝޮކެކެވެ. ސަބަބަކީ މީގެ ކުރިން ސާލިމްގެ އެފަދަ ވާހަކައެއް އެ ރައްޔިތުންނަށް އަޑުއިވިފައި ނެތުމެވެ.\nސާލިމް -- ސަން ފޮޓޯ\nމަހުމޫދުގެ މަރުގެ މައްސަލައިގެ ތަފްސީލް ހާމަކުރައްވަމުން މޭޖަރ ކްރައިމްސް އިންވެސްޓިގޭޝަންސްގެ ހެޑް ޗީފް ސުޕްރިންޓެންޓް އޮފް ޕޮލިސް ހަސަން ޝިފާއު ވިދާޅުވީ މަހުމޫދުގެ ބޮލުގެ މައިގަނޑު ތިން ތަނަކަށް ހަމަލާ ދީފައިވާ ކަމަށެވެ. އަދި އޭނާގެ ހަށިގަނޑުގެ ތިރީހަށްވުރެ ގިނަ ތަނަށް އެކިވަރުގެ ހަމަލާ ދީފައިވާ ކަމަށް ޝިފާއު ފާހަގަ ކުރެއްވިއެވެ.\nމަހުމޫދަށް ދީފައިހުރި އަނިޔާތައް --\nމަހުމޫދާއި ސާލިމް އެކުގައި ހިނގައިފައި ދިޔަ\nމަހުމޫދު ގެއްލުނު ރޭ 09:05ގައި ސާލިމް މަހުމޫދަށް ގުޅާ ވާހަކަ ތަކެއް ދެއްކިއެވެ. އަދި އެެއަށްފަހު ސާލިމް ވަނީ މަހުމޫދާ ބައްދަލު ކުރަން ގޮސްފައެވެ.\nއެއަށްފަހު ދެމީހުން އެކީގައި ހިނގައިފައި އައިސް ނެދުންގެއަށް ވަންކަން ތަހުގީގަށް ފާހަގަ ކުރެވިފައިވާކަމަށް ފުލުހުން ބުންޏެވެ. އަދި އެ މަންޒަރު ސީސީޓީވީ ފުޓޭޖުތަކުން ފެންނަން ވެސް އެބަހުއްޓެވެ.\nސާލިމް ދިރިއުޅޭ ނެދުންގެ ސަރަހައްދު ބަންދުކޮށްފައި ---\nމަހުމޫދު އެގެއަށް ގެންދަން ސާލިމް ވާހަކަތަކެއް ދެއްކިއެވެ. އަދި އެއީ ތަހުގީގަށް ގަބޫލުކުރެވޭ ސަބަބުތަކެއް ކަމަށް ފުލުހުން ބުނި ނަމަވެސް އެއީ ކޮން ވާހަކަތަކެއް ކަމެއް ހިއްސާކޮށްފައެއް ނުވެއެވެ.\nނެދުންގެ ބަލާ ފާސްކުރުމުގެ ތެރޭގައި މަހުމޫދަށް ނިސްބަތްވާ ގިނަ އެއްޗެހިތަކެއް ވަނީ ފެނިފައެވެ. އަދި ސާލިމް އެ ދުވަހު ލައިގެން ހުރި އަންނައުނު ވެސް ފެނިފައިވެއެވެ. އެ ހިސާބުން ސާލިމް ވަނީ އޭނާ ކުރި ކުށަށް އިއުތިރާފް ވެފައެވެ.\nފަސްގަޑިއިރު ތެރޭގައި ތިން ފަހަރަކު ހަމަލާދިން!\nސާލިމްއާއި މަހުމޫދު ފުރަތަމަ ބައްދަލުވީ 09:15ގައެވެ. އަދި ނެދުންގެ ތެރެއަށް އެ ދެ މީހުން ވަނުމަށްފަހު އެތަނުގައި ފަސްގަޑިއިރު ހޭދަވިކަމަށް ފުލުހުން ބުނެއެވެ.\nބެލެވޭ ގޮތުގައި ސާލިމް ވަނީ މަހުމޫދު އެގެއަށް ވެއްދުމަށްފަހު ފައިސާ ދޭން އެެދިފައެވެ. ފުލުހުން ބުނާ ގޮތުގައި މަހުމޫދުގެ އަތުގައި އެ ވަގުތު އޮތީ 500 ރުފިޔާގެ 20 ނޫޓެވެ. އެއީ 10،000 ރުފިޔާއެވެ. ނަމަވެސް ފައިސާދޭން މަހުމޫދު ދެބަސްވުމުން އެ ދެ މީހުންގެ ތެރޭގައި ބަހުގެ ހަމަލާތަކެއް ބަދަލުކުރެވުނެވެ.\nއެ ގޭ ތެރޭގައި ހޭދަވި ފަސްގަޑިއިރު ތެރޭގައި ސާލިމް ވަނީ މަހުމޫދަށް ތިން ފަހަރެއްގެ މަތިން ހަމަލާ ދީފައެވެ. އޭގެ ތެރޭގައި ތޫނު ހަތިޔާރުން ދީފައިވާ ހަމަލާއާއި އެއްޗަކުން ޖަހައިގެން ދީފައިވާ ހަމަލާ އެބަހުއްޓެވެ.\nފުލުހުން ބުނީ މަހުމޫދަށް ހަމަލާ ދިން ވަގުތު އޭނާއަށް އެ ހަމަލާއަށް ރިއެކްޓް ކުރަން މާ ގިނަ ވަގުތެއް ލިބުނު ކަމަށް ނުބެލެވޭ ކަމަށެވެ. އަދި އެތައް ފަހަރެއްގެ މަތިން ސާލިމް ވަނީ މަހުމޫދަށް އަނިޔާކޮށްފައި ކަމަށް ވެސް ފުލުހުން ބުނެއެވެެ.\nމިއީ ސާލިމްގެ އަތުން "އޮޅުމަކުން" ވީ ކަމެއް ނޫން ކަން ހާމަވެއެވެ. ސަބަބަކީ މަރުނުވާހެން ހީވުމުން އިތުރަށް އަނިޔާކުރިކަން ވެސް ފުލުހުންގެ ތަހުގީގަށް ހާމަވާން އޮތުމުންނެވެ. އެހެންކަމުން ބެލެވޭ ގޮތުގައި އޭނާގެ މަގުސަދަކަށްވީ މަހުމޫދު މަރާލުމެވެ.\nހަށިގަނޑު ގެންދިޔައީ ކޮނޑުމައްޗަށް ލައިގެން!\nމަހުމޫދު މަރާލުމަށްފަހު އޭނާގެ ހަށިގަނޑު ސާލިމް ގެންދިޔައީ ނެދުންގޭ ބިއްދޮށުގައި ހުންނަ ގެއަކަށެވެ. އަދި ގެންދިއުމަށްފަހު އޭނާ ވަނީ އެތަނުގައި ހުރި ވަޅަކަށް މަހުމޫދު ބޯކޮޅުވަތަށް ވައްޓައިލައިފައެވެ. އަދި އެ ވަޅު އިހު ހުރި ގޮތަށް ޓިނު އަރުވައި އޭގެ މަތިން ސަތަރިއަޅައި ގާ ވެސް ހުރީ އަރުވާފައެވެ.\nމަހުމޫދު މަރާލުމަށްފަހު އެއްލައިލައިފައި އޮތް ވަޅު -- ސަން ފޮޓޯ\nފުލުހުން ބުނި ގޮތުގައި މަހުމޫދުގެ ހަށިގަނޑު ސާލިމް އުފުލީ އޭނާގެ ކޮނޑު މަތީގައެވެ. އަދި އެ ރޭ 1:30އާ 3:00އާ ދެމެދު މީހަކު ކޮނޑުމައްޗަށް ލައިގެން ސާލިމްދާ މަންޒަރު ސީސީޓީވީ ފުޓޭޖުތަކުން ފެންނަން އެބަހުއްޓެވެ.\nފުލުހުންގެ ތަހުގީގަށް ބެލި ބެލުމުން މިއީ ކުރިން ރާވައިގެން ކޮށްފައިވާ ކަމެއް ކަމަކަށް ނުބެލެވެއެވެ. އަދި ރާވައިގެން ކުރި ކަމެއް ވިޔަސް އެ ރޭވުމެއް އޮންނާނީ އޭނާގެ ހިތު ތެރޭގައި ކަމަށާއި އެހެން އެއްވެސް މީހެއްގެ ބައިވެރިވުން މިކަމުގައި ނެތްކަމަށް ފުލުހުން ބުނެއެވެ.\nމިއަދުގެ ނޫސްވެރިންގެ ބައްދަލުވުމުގައި ފުލުހުން ބުނީ މިއީ ސާލިމް ކުރި ހަމައެކަނި ކުށް ނޫން ކަމަށެވެ. އަދި އޭނާ މީގެ ކުރިން އެ ރަށުގައި ހިނގައިދިޔަ ވައްކަމެއްގައި ބައިވެރިވިކަމުގެ ތުހުމަތު ކުރެވޭ ކަމަށް ވެސް ފުލުހުން ބުނެއެވެ.\nއެ މައްސަލަ ފުލުހުން މިހާރު އަންނަނީ ތަހުގީގު ކުރަމުންނެވެ. އަދި ސާލިމް އަކީ އޭނާގެ ގައުމު، ބަންގްލަދޭޝްގައި އުޅުނުއިރު ކްރިމިނަލް ބެކްްގްރައުންޑެއް އޮތް މީހެއްތޯ ބަލަމުން އަންނަ ކަމުގައި ފުލުހުން ބުނެއެވެ.\nމަހުމޫދު މަރާލި ވަގުތު ދުވަސްވީ މީހާ ކޮޓަރީގައި އޮތް!\nމަހުމޫދުގެ މަރުގެ މައްސަލައިގެ ވާހަކަތައް ދެކެވުނު ދުވަސްވަރު ގިނަ ބަޔަކު މި ސުވާލު އުފެއްދިއެވެ. ސާލިމް ބަލަހައްޓަމުންދިޔަ ދުވަސްވީ މީހާ އާދަންބެ އެވަގުތު ހުރީ ކޮންތާކު ތޯއެވެ. އެގޭ ތެރޭގައި އެވަރުގެ ކަމެއް ހިނގައިދިޔަ އިރު އާދަމްބެއަށް ހިލަމެއް ވެފައި ނުވޭތޯއެވެ.\nމިކަމާ ގުޅިގެން މިއަދުގެ ނޫސްވެރިންގެ ބައްދަލުވުމުގައި "ސަން"އިން ސުވާލުކުރުމުން ފުލުހުން ބުނީީ އެ ވަގުތު އާދަންބެ ކޮޓަރީގައި އޮތް ކަމަށެވެ. އަދި އޭނާގެ ފަރާތުން ވެސް ތަހުގީގަށް މައުލޫމާތު ތަކެއް ލިބިފައި އެބަހުރިކަމަށާއި ނަމަވެސް އެ މައުލޫމާތުތައް ހާމަކުރެވެން ނެތް ކަމަށް ފުލުހުން ވަނީ ބުނެފައެވެ.\nމަހުމޫދުގެ މަރާ ގުޅިގެން ސާލިމާ ދޭތެރޭ ޝައްކު އުފެދުނީ މަހުމޫދު ގެއްލުނު ރޭ އެގޭ ކައިރިން އިވުނު އަޑުތަކުންނާއި މީހަކަށް ފެނުނު މަންޒަރަކުންނެވެ. އެ ގޮތުން އެ ރޭ 9:30ހާއިރު އެގޭ ކައިިރިން ހިނގައިފައި ދިޔަ އަންހެނަކަށް މީހަކު ހަޅޭއް ލަވާ ކަހަލަ އަޑެއް އިވުނެވެ. އަދި އޭނާ ބޯދިއްކޮށް ބަލާލިއިރު މީހެއްގެ ދެފައިގައި ހިފައިގެން ގެންދާ ފަދަ މަންޒަރެއް ވަނީ ސިފަވެފައެވެ.\nއެކަމާ ގުޅިގެން ސާލިމްއާ ގުޅައި އެ ރަށު މީހުން ސުވާލުކުރުމުން އޭނާ ބުނީ ބުޅަލެއް މަރާލީ ކަމަށެވެ.\nމަހުމޫދުގެ މަރުގެ މައްސަލައިގައި ގިނަ ބަޔަކު ހައިރާންވަނީ އެކަމަކީ އޭނާ އެކަނި ކުރި ކަމަކަށްވުމެވެ. އަދި މަރުވެފައިވާ މީހެއްގެ ހަށިގަނޑު ކޮނޑުގައި އުފުލާ އެގެޔާ 100ވަރަކަށް ފޫޓު ދުރުގައި ހުންނަ ގެއެއްގެ ތެރޭގައި ހުންނަ ވަޅަކަށް ވައްޓާލުމެވެ.\nކަން މިހެން އޮތް ނަމަވެސް، ފުލުހުން ތަކުރާރުކޮށް ބުނަމުން ދަނީ މިއީ ސާލިމް އެކަނި ކުރި ކަމެއް ކަމަށެވެ. ޝަރީއަތުގައި އެކަން ސާބިތުވާވަރަށް ހެކި ހޯދިފައިވާ ކަމަށެވެ. އަޑަށް ބާރުލައްވައި ފުލުހުން މިއަދު ވެސް ވިދާޅުވީ، މިކަމުގައި އެހެން މީހެއްގެ ބައިވެރިވުން ނުހިމެނޭ ކަމަށެވެ.


ދީނީ އިލްމުވރީންނަށް ނަސޭހަތެއް – inside\nއެޕްރީލް 19, 2010 އެޕްރީލް 19, 2010\nﷲ ސުބްހާނަހޫ ވަތައާލާ އަކީ މުޅި ކައުނުގައި ވާ ކުރިހާ މާއްދާ ތަކެއް ހެއްދެވި ފަރާތް ކަމަށާއި ފުރާނަ ލެއްވޭނޭ ހަމަ އެކަނި ފަރާތް ކަމަށް ގަބޫލުކޮށް، މުހައްމަދުގެފާނު މެދުވެރި ކުރައްވައި އެ ކަލާނގެ ފޮނުއްވި ފޮތުގައިވާ އާޔަތްތައް ގަބޫލުކޮށް އެއަށް އަމަލު ކުރާ މީހުންނަކީ މުސްލިމުންނެވެ. އަޅުގަޑު މި ލިޔުން މި ލިޔަނީ ހެކިވެ ވޮޑީގެންވެސްވާ ކަލާނގެ ހަޒުރަތުން ވާގި އެދި ހުރެ މި ގައުމުގައި ތިއްބެވި މުސްލިމް ދީނީ އިލްމުވެރީންނަށެވެ. އަޅުގަނޑަކީ މުސްލިމު ދިވެއްސަކީމެވެ.\nއަޅުގަޑު މެން މުސްލިމުން ގަބުލު ކުރާ ގޮތުން އަޅުގަނޑުމެން ދެދުނިޔޭގެ ބާއޖަވެރިކަން ހޯދުމަށް މަސަތްކަތް ކުރުމަށް ﷲ އަން ގަވާފައިވެއެވެ. މިފަދައިން އެކަލާނގެ އަންގަވައިފާވާކަން ގަބޫލު ކުރާކަށް ހަދީސެއް ނުވަތަ އާޔަތަކުން ހުއްޖަތެއް ނުދެއްކިއަސް ފުދެއެވެ. ދެދުނިޔޭގެ ބާއްއްޖަވެރިކަން ހޯދުމަށް މާތް ﷲ އަންގަވާފައިވާ އެންގެވުމުން ޔަގީންވާ ގޮތުގައި އެކަލާނގެ ބާއްވައި ލެއްވި ފޮތް މައިގަނޑު ދެ ބަޔަކަށް ބެހެވިފައި ވާނެއެވެ. މިދުނިޔޭގައި މުޖުތަމައެއްގެ ގޮތުގައި ހިތް ހަމަޖެހުމާއި އުފާވެރިކަން ހޯދާނޭ ގޮތެއް އެ ފޮތުގައި ވާނޭކަން ކަށަވަރު ވެއެވެ . އަދި ހަމަ އެއާއި އެއްކޮށް އެކަލާނގެ ފޮނުއްވި ރަސޫލާ ވެސް ހަމަ އެފަދައިން މީގެ މިސާލުތަކެއް އަމަލު ފުޅުންނާޢި ބަސް ފުޅުން ދައްކަވާފައިވާނޭ ކަން ވެސް ޔަގިނެވެ . އާޚިރަތުގެ ބާއްޖަވެރިކަމަކީ އެމީހަކު އަމިއްލައަށް ކުޅަ މަސަތްކަތަކުން މެނެވީ ލިބޭނޭ ކަމެއް ނޫނެވެ. މިދުނިޔޭގެ ބާއްޖަވެރިކަމަކީ ބަޔަކު އެކުވެގެން ނޫނީ ހާސިލު ކުރެވޭނޭ ކަމެއް ނޫނެވެ.\nވީމާ މިއިން ސާބިތުވާ ކަމަކީ މިދުނިޔޭގައި އެކުވެރިކަމާއި އުފާވެރިކަން ހޯދުމަށްޓަކައި މުޖުތަމައެއްގެ ގޮތުގައި އުޅެގަންނާންވީ ގޮތްތަކެއް އެކަލާނގެ ފޮނުއްވި ފޮތުގައި ވާނޭކަމެވެ. އަޅުގަނޑުމެން ދުނިޔޭގައިލެއްވުމަށްފަހު އަޅުގަނޑުމެންގެ ތޮބީއަތުގައި އެކަކު އަނެކެއްގެ އެހީތެރިކަމާއި އެކީ ނޫނީ ނުއުޅެވޭނޭގޮތަށް ލެއެވި ފަރާތުން އަޅުގަނޑުމެން ނަށް މިދުނިޔޭގައި އުޅެވޭ ކުރު މުއްދަތުގައި އުފާވެރިކަން މަތީ ތިބެ އަންނާން އޮތް ޖީލު ތަކަށް އެ އުފާވެރިކަން ލިބޭނޭ މަގު ފަހި ކޮށްގެން ތިބެ އާޚިރަތުގެ ބާއްޖަވެރިކަން ހޯދާން ކަން ކުރާންވީ ގޮތްތަކެއް އެކަލަނގެ އަންގވާފައިވާނޭ ކަމީ ހާދީސެއް އާޔަތެއް ނުކިއަސް ކަށަވަރުކަމެކެވެ.\nއަޅުގަނޑުމެން އާންމު ރައްޔިރުންނަށް ވާޖިބު ތަކެއް ވާފަދައިން ތިޔަ ބޭފުޅުންނަށްވެސް ވާޖިބުތަކެއް ވާނޭކަން ވެސް ކަށަވަރެވެ. އަޅުގަނޑުމެންގެ ވާޖިބުތައް ދެބަޔަކަށް ބެހިފައިވާ ފަދައިން ތިޔަބޭފޫލުންގެ ވާޖިބުތައް ވެސް ދެބަޔަކަށް ބެހެވިފައިވާނޭކަން ކަށަވަރު ނޫންތޯއެވެ؟ ތިޔަބޭފުޅުން ހެޔޮ ހިތުންން މިގައުމު އާރާސްތު ކުރުމަށް އަޅުއްވާ ކޮންމެ ފިޔަވަޅަކާއި އެކީ އަޅުގަނޑުމެނގެ ތެރެއިން ވަރަށް ގިނަ ބަޔަކު ތިބޭނޭ ކަން ކަށަވަރެވެ.\nމިގައުމުގެ ވެރި ކަމަށް ކޮންމެ ބަޔަކު ނުވަތަ ކޮންމެ މީހަކު އަޔަސް ހެދިފައި ، އެއްބަސް ވެވިފައިވާ، އެނަމެންނަށް ގަބޫޅުކުރެވޭ ގަވާއިދު ތަކެއް މި ގައުމުގެ ބައި ބޯ މީހުން (މެޖޯރިޓީ) ރުހި ގަބޫލު ވާ ގޮތަކަށް ހެދުމަށްޓަކައި އަޅާ ކޮންމެ ފިޔަވަޅެއް އަޅާއިރު އެ ބަޔަކާއި އެކީ ޔަގީންކަމާއިގެން ކުރިއަށް ދާން ފަށައިގަންނަން މިހާރު ވެއްޖެއެވެ ދިވެހ ގައުމު އުފެދިގެން އައިސް ގައުމު ގެ މީސްތކުން އިސްލާމްދީން ގަބޫލު ކުރި ހިސާބުން މިހިސާބަށް އާދެވުނު އިރު އަދި، އަދާއި ހަމައަށް ، ދީނީ އިލްމު ވެރީންގެ އިޚްލާސްތެރި އެހީ އަށް މި ގައުމު ވަކީން ބޮޑަށް ޖެހުނު ޒަމާނެއް އައި ކަމަކަށް އަޅުގަނޑަކަށް ގަބޫލެއް ނުކުރެވެއެވެ.\nއަޅުގަނޑުމެންގެ ގައުމުގައި ރަސްމީ ދިދަ ހުރެ، ގާނޫނު އަސާސީ އޮވެ ، ބޭރުގެ ގައުމު ތަކުން ގައުމު ބަލައިގަތަސް މި ގައުމު އަދި ގައުމަކަށް ނުވެއެވެ. ގައުމެއް އުފެއްދުމެގެ ބޭނުން ހަމަ ޔަގީނުންވެސް މި ގައުމުން ފުރިހަމަ ނުވެއެވެ. އަދި ކީއްތޯއެވެ. އެ ދިމާލަށް މިސްރާބުވެސް އަދި ނުޖަހައެވެ. މިކަން ތިޔަ އިލްމު ވެރީންނަށް އެނގިވަޑިނުގެން ނޯންނާނޭކަން ޔަގީ ނެވެ ދިވެހ ދީނީ އިލްމު ވެރީންނަށް އަޅުގަނޑުގެ ނަސޭހަތަކީ މި ގައުމަށް މިހާރު ކުރިމަތިވެފައި މިވާ މުސީބާތުން މިގައުމު ސަލާމަތް ކޮށް އުފެދިފައިވާ މިވާ ފިތުނައިގެ އަލިފާނުގެ ހޫނު ކަން އިތުރުވެ މީސްތަކުންނަށް ބޮޑެތި ގެއްލުން ވާންފެށުމުގެ ކުރީން މިގައުމު ސަލާމަތް ކުރުމށް މަސައްކަތް ފެށުމަށެވެ. ދީނީ އިލްމު ވެރީން ކޮންމެހެން ވެރިކަން ހޯދަން އުޅޭން ގޮވާލަނީ ނޫންކަން މި ނޭވާގައި ދަންނަވެމެވެ.\nއަޅުގަޑަށް ގަބޫލު ކުރެވޭ ގޮތުގައި، މި ގައުމުގައި ތިބި އެކި އެކި ގަބޫލު ކުރުންމަތީ ތިއްބެވި ބޭފުޅުންނަށާއި ގައުމުގައި ތިއްބެވިބި އެކި ފަންތީގޭ އެކި ފެންވަރުގެ އެކި ބޭބޭފުޅުންނަށް ސުލް ހަވެރިކަމާއި އެކު އުޅެވޭނޭ މަގެއް ހޯދާނޭގޮތެއް މާތް ﷲ ސުބްހާނަހޫ ވަތާލާ ވާނީ އަންގަވާފައެވެ. އަދި ހަމަ އެހެންމެ އަޅުގަނޑު މެންގެ ގައުމުގެ ބައި ބޯ ކޮޅުގެ ގަބޫލު ކުރުމަކީ ވެސް ” އަދި “ މިއީ ކަމަށް އަޅުގަނޑު ގަބޫލު ކުރަމެވެ. ވީމާ ތިޔަ ބޭފުޅުންގެ ޒިންމާގެ އިމުގެ ތެރޭގައި ސުލްހަވެރިކަން ހޯދުމަށް އަމަލު ކުރުން ލާޒިމު ކުރައްވާ ވާޖިބު ކުރެއްވި ފަރާތުގެ އެންގެވުމަށް އިޖާބަ ދެއްވައި މަސައްކަތް ފެއްޓެވުމަށް ނަސޭހަތްތެރިވަމވެ . އެންމެން އެކައްޗެއް ކިއުމަށް ޓަކައި ކިޔާނޭ އެއްޗެއް އާންމުންނަށް ފޯރު ކޮށްދިނުމަކީ މިވަގުތު ތިޔަ ބޭފުޅުންގެ އެންމެ ފުރަތަމަ ފިޔަވަޅުކަމަށް އަޅުގަނޑު ގަބޫލު ކުރަމެވެ. މިކަމާއިގެން އުޅެގަންނަން އަޅާންވީ ފުރަތަމަ ފިޔަވަޅަކީ ކޮބައިކަން ތިޔަ އިއްޒަތްތެރި އިލްމުވެރީންނަށް ވެސް އެނގި ވަޑައިގަންނާނޭ ކަމަށް . އަޅުގަނޑު ގަބޫލު ކުރަމެވެ. އަދި މަޝްވަރާ އަކީ ކުރުމަށް އަބަދު ދޮރު ހުޅުވިފައިވާ އެއްޗެކެވެ.\nﷲސުބްހާނަހޫ ވަތައާލާގެ ހަޒްރަތުން ތިޔަ ފަރާތްތަކަށާއި އަޅުގަނޑުމެން އެންމެންނަށް ވާގިދެއްވުން އެދި ދުއާކުރަމުން ތަފާތު ގަބޫލުކުރުން މަތީ މި ގައުމުގައި ތިއްބެވި އެންމެހާ ބޭފުޅުންނަށް ކެތްތެރިކަން ދެއްވުމަށް އެދި ދުއާ ކުރަމުން ޝުކުރާއި އެކީ ނިންމާލަމެވެ


Bayaan hushahalhan jehey gina faraithakun bayaan husha alhaafai nuvey: MIRA\nބަޔާން ހުށަހަޅަންޖެހޭ ގިނަފަރާތްތަކަކުން އަދިވެސް ބަޔާން ހުށަހަޅައިފައި ނުވޭ: މީރާ\n21 ސެޕްޓެމްބަރ 2021 - 15:19:47\nޓެކްސް ދެއްކުމުގެ އެންމެ މުހިންމު އެއް ސުންގަޑިކަމުގައިވާ، އާމްދަނީން ޓެކްސް ނެގުމުގެ ޤާނޫނުގެ ދަށުން 2020 ވަނަ އަހަރަށް ހުށަހަޅަންޖެހޭ އިންކަމް ޓެކްސް ބަޔާން ހުށަހެޅުމުގެ ސުންގަޑި ވަނީ 31 އޮގަސްޓު 2021 ގެ ނިޔަލަށް ހަމަވެފައި ކަމަށާއި، ނަމަވެސް، މި ބަޔާން ހުށަހަޅަންޖެހޭ ގިނަ ފަރާތްތަކަކުން މި ބަޔާން ހުށަހަޅައިފައި ނުވާކަމަށް މީރާއިން ބުނެފިއެވެ.\nމިގޮތުން، ފަރުދުންގެ ތެރެއިން ބަޔާން ހުށަހަޅައިފައިނުވާ ފަރާތްތަކުގެ ތެރޭގައި އެއް ފަރާތަށްވުރެ ގިނަ ފަރާތުން އުޖޫރަ ލިބޭ ފަރާތްތަކާއި ގެދޮރު ކުއްޔަށް ދީގެން އާމްދަނީ ލިބޭ ގިނަ ފަރާތްތައް ހިމެނޭކަމަށް މީރާއިން ފާހަގަކުރެއެވެ.\nމިގޮތުން ފަރުދަކަށް އެއްބާވަތަށް ވުރެ ގިނަ ބާވަތުގެ އާމްދަނީ ލިބިފައިވާނަމަ، އެ ފަރާތުގެ ޓެކްސް ބިނާކުރެވޭ އާމްދަނީ ހިސާބުކުރާނީ ލިބިފައިވާ ހުރިހައި އާމްދަނީއެއް ހިމެނޭ ގޮތުންނެވެ. މީގެ ތެރޭގައި ފަރުދަކަށް ލިބިފައިވާ އުޖޫރަ، ވިޔަފާރި އާމްދަނީ، ކޮންސަލްޓެންސީ ނުވަތަ ޓެކްނިކަލް ސަރވިސް ފީ، ކޮމިޝަން، ކުލި، ހަދިޔާގެ ގޮތުގައި ލިބޭ އާމްދަނީ ނުވަތަ މުދަލެއް ތަޞައްރުފުކޮށްގެން ލިބޭ ފައިދާ ހިމެނެއެވެ. އެހެންނަމަވެސް، އުޖޫރައިން ޓެކްސް ނަގަން ފަށައިފައިވަނީ 1 އެޕްރީލް 2020 އިން ފެށިގެންކަމަށްވާތީ، 2020 ވަނަ އަހަރުގެ ޓެކްސް ބިނާކުރެވޭ އާމްދަނީ ހިސާބުކުރުމުގައި ހިމަނާނީ 1 އެޕްރީލް 2020 އިން ފެށިގެން ލިބިފައިވާ އުޖޫރައިގެ ޖުމުލައެވެ. މިގޮތަށް ޓެކްސް ބިނާކުރެވޭ އާމްދަނީ ހިސާބުކުރާނީ އިސްތިސްނާ އާމްދަނީ ނުހިމަނައެވެ.\nފަރުދުންގެ ތެރެއިން 2020 ވަނަ އަހަރުގެ އިންކަމް ޓެކްސް ބާޔާން ހުށަހަޅަންޖެހޭނީ 2020 ވަނަ އަހަރު އެ ފަރާތަށް ލިބިފައިވާ ޖުމުލަ އާމްދަނީ2މިލިއަން ރުފިޔާއަށް ވުރެ އިތުރުވާނަމަ ނުވަތަ ލިބިފައިވާ ޓެކްސް ބިނާކުރެވޭ އާމްދަނީ 720,000 ރުފިޔާއަށް ވުރެ އިތުރުވާނަމައެވެ. އެހެން ނަމަވެސް، އެ ފަރާތަށް ލިބިފައިވާ ޖުމުލަ އާމްދަނީ އަކީ ހަމައެކަނި އުޖޫރަ ދޭ އެންމެ ފަރާތަކުން ލިބިފައިވާ އާމްދަނީ ކަމުގައިވާނަމަ ބަޔާން ހުށަހަޅާކަށް ލާޒިމެއްނޫނެވެ. ޑީމްޑް ޕާޓްނަރޝިޕް ތަކުން 2020 ވަނަ އަހަރުގެ އިންކަމް ޓެކްސް ބާޔާން ހުށަހަޅަންޖެހޭނީ 2020 ވަނަ އަހަރު ލިބިފައިވާ ޖުމުލަ އާމްދަނީ2މިލިއަން ރުފިޔާއަށް ވުރެ އިތުރުވާނަމަ ނުވަތަ ލިބިފައިވާ ޓެކްސް ބިނާކުރެވޭ އާމްދަނީ 500,000 ރުފިޔާއަށް ވުރެ އިތުރުވާނަމައެވެ. އެހެން ނަމަވެސް، ކުންފުނި، ޕާޓްނަރޝިޕް އަދި ކޯޕަރޭޓިވް ސޮސައިޓީސްތަކުން ލިބިފައިވާ އާމްދަނީއަށް ބެލުމެއްނެތި 2020 އަހަރުގެ އިންކަމް ޓެކްސް ބަޔާން ހުށަހަޅަންޖެހޭނެއެވެ. 2020 ވަނަ އަހަރުގެ އިންކަމް ޓެކްސް ބަޔާން ހުށަހަޅަންޖެހޭތޯ މިރާގެ ވެބްސައިޓްއިން ބަލައިލެވޭނެކަމަށް މީރާއިން މައުލޫމާތު ދެއެވެ.\nމި ޓެކުހަކީ، ކުރިން ބީ.ޕީ.ޓީ ނިޒާމުގެ ދަށުން ވެސް ޢަމަލުކުރަމުންދިޔަ ގޮތަށް، އަހަރަކަށް ދެ އިންޓެރިމް އަދި އެއް ފައިނަލް ޕޭމަންޓުގެ ގޮތުގައި ދައްކަންޖެހޭ ޓެކުހެކެވެ. މިގޮތުން، ފުރަތަމަ އިންޓަރިމް ބަޔާން ހުށަހަޅައި ފައިސާ ދައްކަންޖެހޭ ސުންގަޑިއަކީ އެ ޓެކްސް އަހަރުގެ 31 ޖުލައި އަދި ދެވަނަ އިންޓަރިމް ބަޔާން ހުށަހަޅައި ފައިސާ ދައްކަންޖެހޭ ސުންގަޑިއަކީ ޖެހިގެން އަންނަ ޓެކްސް އަހަރުގެ 31 ޖަނަވަރީއެވެ. އަދި، އިންކަމް ޓެކްސް ބަޔާން ހުށަހަޅައި ފައިސާ ދައްކަންޖެހޭ ސުންގަޑިއަކީ ޖެހިގެން އަންނަ ޓެކްސް އަހަރުގެ 30 ޖޫންއެވެ. ނަމަވެސް، ކޮވިޑް-19 އާ ގުޅިގެން ދިމާވެފައިވާ ހާލަތުގެ ސަބަބުން، މީރާއިން ވަނީ 2020 ވަނަ އަހަރުގެ އިންކަމް ޓެކްސް ބަޔާން ހުށަހެޅުމާއި ފައިސާ ދެއްކުމުގެ ސުންގަޑި 31 އޮގަސްޓު 2021 އަށް ފަސްކޮށްދީފައެވެ. އަދި، 2021 ވަނަ އަހަރަށް ހުށަހަޅަންޖެހޭ ފުރަތަމަ އިންޓެރިމް ބަޔާން ހުށަހެޅުމާއި އިންޓެރިމް ފައިސާ ދެއްކުމުގެ ސުންގަޑި ވަނީ 30 ސެޕްޓެންބަރު 2021 އަށް ފަސްކޮށްދީފައެވެ.\nއިންކަމް ޓެކްސް ބަޔާން ހުށަހެޅުމުގެ ސުންގަޑި ފާއިތުވެފައިވި ނަމަވެސް، ބަޔާން ހުށަހަޅަންޖެހޭ ފަރާތްތަކުން ވީހާވެސް އަވަހަށް ބަޔާން ހުށަހެޅުމަށް މީރާއިން އިލްތިމާސްކުރެއެވެ. އަދި ބަޔާން ފުރިހަމަކުރުމުގައި އެހިތެރިކަން ބޭނުންވާ ފަރާތްތަކުން މީރާގެ އެހީތެރިކަން ހޯދުމަށް ވެސް އެ އޮތޯރިޓީން އެދިފައިވެއެވެ. މީރާއިން އަބަދުވެސް ދަނީ ޓެކްސް ދައްކާ ފަރާތްތަކަށް ލުއި ފަސޭހަ ގޮތްތައް ހޯދައިދީ، ޓެކްސް އަދި ޓެކުހާ ގުޅޭ ޖޫރިމަނާ ދެއްކުމުގައި ޓެކްސް ދައްކާ ފަރާތްތަކަށް އެކި ގޮތްގޮތުން އެހީތެރިކަން ފޯރުކޮށްދެމުންނެވެ. މީގެ ތެރޭގައި ޓެކުހުގެ ޖޫރިމަނާ މާފުކޮށްދިނުމާއި، ޓެކްސް ދައްކަންޖެހޭ މިންވަރު އިންސްޓޯލްމެންޓަށް ބަހާލައިގެން ދެއްކޭނެ އިންތިޒާމް ހަމަޖައްސައިދިނުން ހިމެނެއެވެ.


China Ge Hotel Imaaraatheh Vehtti 8 Meehun Maruvehjje - Vaguthu\nޗައިނާގެ ހޮޓަލެއް ވެއްޓި އަށް މީހުން މަރުވެއްޖެ\nޗައިނާގެ ސުޒްހޯ ސިޓީގެ ހޮޓަލެއްގެ ބައެއް ވެއްޓި ހިނގި ހާދިސާގައި އަށް މީހަކު މަރުވެ ނުވަ މީހަކު ގެއްލިގެން ހޯދުުމުގެ މަސައްކަތް ރެސްކިއު ޓީމުތަކުން ކުރަމުންދާކަމަށް މީޑިއާތަކުން ރިޕޯޓު ކޮށްފިއެވެ.\nސިޖި ކައިޔުއާން ހޮޓަލުގެ ބައެއް ވެއްޓިފައިވަނީ އިއްޔެ މެންދުރު ފަހުގެ ވަގުތެއްގައެވެ. އިމާރާތް ވެއްޓުމުގެ ސަބަބުން 23 މީހުން އެތަނުގެ ތެރޭގައި ތާށިވެފައިވާ ކަމަށް މީޑިއާ ރިޕޯޓްތައް ބުނެއެވެ. އެމަޖެންސީ މެނޭޖްމެންޓް މިނިސްޓްރީއިން ވަނީ ރެސްކިއު ޓީމެއް އެ ސަރަހައްދަށް ފޮނުވާފައެވެ.\nއިމާރާތުގެއެއް އެއްބައިި ވެއްޓެން ދިމާވި ސަބަބެއް ހޯދުމަށް އަންނަނީ ތަހުގީގް ކުރަމުންނެވެ. ޗައިނާގެ މީޑިއާތަކުން އާންމު ކޮށްފައިވާ ފޮޓޯތަކުން އެ ސަރަހައްދުގައި އިތުރު މީހެއް ފެނޭތޯ ކުއްތާއާއި، ކްރޭން ބޭނުންކޮށްގެން ރެސްކިއު ޓީމް ހަރަކާތްތެރިވަމުންދާ މަންޒަރު ފެނެއެވެ. މި އޮޕަރޭޝަނުގައި ބިންހެލުންތަކަށް ހާއްސަކޮށްފައިވާ ރެސްކިއު ޓީމާއި އެކު 600 މީހުން އަންނަނީ ހަރަކާތްތެރިވަމުންނެވެ. އަދި އޮޕަރޭޝަނަށް ހާއްކޮށް 120 ވެހިކަލެއް ދަނީ ބޭނުން ކުރަމުންނެވެ.\nއިމާރާތް ވެއްޓުނު ވަގުތު އިމާރާތުގެ ތެރޭގައި ގިނައިން ތިބީ ފަތުރުވެރިން ކަމަށް ރިޕޯޓްތައް ބުނެއެވެ. އަދި މިހާތަނަށް ހަމީހަކު ސަލާމަތް ކުރެވިފައިވާ ކަމަށް މައުލޫމާތު ދީފައިވެއެވެ.\nސިޖި ކައިޔުއާން ހޮޓާ ހުޅުވާފައިވަނީ 2018 ވަނަ އަހަރުއެވެ. އެ ހޮޓަަލަކީ ތިން ފަންގިފިލާގެ އިމާރާތެކެވެ. އެތަނުގައި 54 ކޮޓަރި ހުންނަ ކަމަށް ރިޕޯޓުތައް ބުނެއެވެ.\nޗައިނާގައި އިމާރާތްތައް ވެއްޓުމުގެ ހާދިސާތަކަކީ އާންމު ކަމަކަށް ވަނީ ވެފައެވެ. މިފަދަ ހާދިސާތައް އާންމު ގޮތެއްގައި ހިނގާފައިވަނީ އިމާރާތް ކުރުމުގައި ކޮރަޕްޝަންގެ ދަށުން ގަވާއިދާއި ހިލާފަށް ފެންވަރު ދަށްކޮށް އިމާރާތް ކުރުމުގެ ސަބަބުންނެވެ.


Gulhifalhu hikkun: mulhi mashroo ah 1.8 billion rufiyaa | Mihaaru\nގުޅިފަޅު އެއްކޮށް ހިއްކައި ނިމޭއިރު 1.8 ބިލިއަން ރުފިޔާ ޚަރަދުވާނެ\n08 ޖޫން 2020 - 18:57 63 comments\nއެ ފަޅުން ބޮޑު ބައެއް މިހާރު ހިއްކަން ފަށާފައި ވަނީ ކޮމާޝަލް ޕޯޓް ބަދަލުކުރުމަށެވެ. ބީލަމަށް ނުލައި އެ މަސައްކަތް 53 މިލިއަން ޑޮލަރު (817 މިލިއަން ރުފިޔާ) އަށް ހަވާލުކުރީ ބޮސްކާލިސްއާ އެވެ. ގުޅިފަޅުން ހަ މިލިއަން އަކަ މީޓަރުގެ ބިން ހިއްކުމުގެ މަސައްކަތް އެ ކުންފުނިން ކުރަމުން އަންނައިރު، ފަރުތަކަށް ގެއްލުންވަމުންދާ ކަމަށް ބުނެ ތިމާވެށީގެ ހިމާޔަތުގައި މަސައްކަތް ކުރާ މީހުން އަންނަނީ ކަންބޮޑުވުންފާޅުކުރަމުންނެވެ.\nބިޑަކަށް ނުލައި ބޮސްކާލިސްއާ މަސައްކަތް ހަވާލު ކުރުން\nބޮސްކާލިސްއާ 53 މިލިއަން ޑޮލަރަށް ހަވާލުކޮށްފައިވާ އެ ޕްރޮޖެކްޓާ ގުޅޭގޮތުން މަޖިލީހުގެ އެންވަޔަރަމެންޓް އެންޑް ކްލައިމެޓް ޗޭންޖް ކޮމެޓީން އޮންލައިންކޮށް ހޮނިހިރު ދުވަހު ބޭއްވި ބައްދަލުވުމުގައި ޕްލޭނިން މިނިސްޓަރު މުހައްމަދު އަސްލަމް ވަނީ މަޝްރޫއުގެ އަގާ ބެހޭ ގޮތުން ވާހަކަ ދައްކަވައިފަ އެވެ. ގުޅިފަޅު ހިއްކުމުގެ ޕްރޮޖެކްޓަށް އެންމެ އަގު ބޮޑު ރޭޓުން ބަލާ ނަމަ 120 މިލިއަން ޑޮލަރު އަރަ އެވެ. ނަމަވެސް ތަންކޮޅެއް ކައިރިން ވެލި ނެގޭ ނަމަ އެ އަގު 100 މިލިއަން ޑޮލަރަށް ކުޑަވާނެ ކަމަށް އޭނާ ވިދާޅުވި އެވެ.\nއެއާއެކު މުޅި ޕްރޮޖެކްޓްގެ އަގާ ގުޅޭގޮތުން ސުވާލު އުފެދުނެވެ.\nއެކަން އޮޅުން ފިލުވައި ދެއްވަމުން ޕްލޭނިން މިނިސްޓްރީގެ އިސް އޮފިޝަލަކު "މިހާރު" އަށް ވިދާޅުވީ ގުޅިފަޅު ހިއްކުމަށް މިހާރު ކުރާ މަސައްކަތުގެ އަގަކީ 53 މިލިއަން ޑޮލަރު ކަމަށެވެ. މިނިސްޓަރު ވިދާޅުވާ 120 މިލިއަން ޑޮލަރަކީ މާސްޓާ ޕްލޭނާ އެއްގޮތަށް އެ ފަޅުން ހިއްކަން ނިންމާފައިވާ ހިސާބު އެއްކޮށް ހިއްކުމުގެ އަގު ކަމަށް ވެސް އޭނާ ވިދާޅުވި އެވެ.\n"ފޭސް ވަންގެ އަގަކި 53 މިލިއަން ޑޮލަރު. އެއީ މިހާރު ފަށައިފައިވާ މަސައްކަތް. މާސްޓާޕްލޭނުގައިވާ ގޮތަށް އެއްކޮށް ހިއްކުމުގެ އަގު 120 މިލިއަން ޑޮލަރަކީ،" އޮފިޝަލް ވިދާޅުވި އެވެ.\nThimaavettah gellun viyas Gulhifalhu hikkan jehey: Aslam\nތިމާވެއްޓަށް ގެއްލުން ވިޔަސް އެ ޕްރޮޖެކްޓް މުހިންމު ކަމަށް މިނިސްޓަރު ވިދާޅުވުން\nމިހާރު ހިއްކަން ހަވާލުކޮށްފައިވާ ހަ މިލިއަން އަކަމީޓަރުގެ ބިމުގެ އިތުރުން ދެން ހިއްކަނީ ކިހާ ސަރަހައްދެއް ކަމެއް އަދި ނޭނގެ އެވެ. އެ މަސައްކަތް ފަށާނެ ދުވަހެއް ވެސް އަދި ނުނިންމަ އެވެ.\nތިލަފުށީގައި ކުރިން އަޅަން ނިންމި ޕޯޓް ގުޅިފަޅަށް ބަދަލުކޮށްފައިވާއިރު ގުޅިފަޅަކީ ދުނިޔޭގައި ވެސް އާންމުކޮށް ނުހިއްކާ ވަރުގެ ފުން ފަޅެއް ކަމަށް، ބައެއް ތަޖުރިބާކާރުން ބުނެ އެވެ. އެނގިފައިވާ ގޮތުގައި ގުޅިފަޅުން މިހާރު ހިއްކާ ސަރަހައްދުގެ ފުންމިނުގައި އެވްރެޖްކޮށް 20 މީޓަރު (60 ފޫޓު) ހުރެ އެވެ. ރާއްޖޭގައި އާންމުކޮށް ހިއްކާފައިވާ ފަޅުތަކުގެ ފުންމިން އުޅެނީ އެވްރެޖްކޮށް ތިން މީޓަރާއި ފަސް މީޓަރާ ދެމެދުގައި ކަމަށް އެ ދާއިރާގެ ތަޖުރިބާކާރުން ވިދާޅުވެ އެވެ. އެހެންކަމުން މިއީ ރާއްޖޭގައި ވެސް ހިއްކާ އެންމެ ފުން ފަޅެވެ. އެހާ ފުން ތަނެއް ހިއްކަން ޖެހުމަށް އެކަމަށް ބޭނުންވާނެ ވެއްޔާއި ހަރަދު ބޮޑުވެ އެވެ.\nGulhifalhu: Dhuniyey gai ves hikkaa emme fun eh falhu\nތިމާވެށީގެ ހިމާޔަތުގައި މަސައްކަތް ކުރާ، ސޭވް މޯލްޑިވްސް އިން ބުނާ ގޮތުގައި ގުޅިފަޅު ހިއްކުމުގެ މުޅި ޕްރޮޖެކްޓްގައި 20 މިލިއަން ކޮޑިމީޓަރުގެ (30 މިލިއަން ޓަނުގެ) ވެލި ބޭނުންކުރާނެ ކަމަށް ބެލެވެ އެވެ.\nރައީސް މުހައްމަދު ނަޝީދުގެ ވެރިކަމުގައި ގުޅިފަޅު ފުރަތަމަ ފަހަރަށް ހިއްކިއިރު ވެސް ހިއްކާފައިވަނީ އެ ފަޅުގެ ތިލަ ހިސާބެވެ.\nމިނިސްޓަރު އަސްލަމް ވިދާޅުވެފައި ވަނީ މިފަދަ އެހެން ޕްރޮޖެކްޓަތަކެކޭ އެއްގޮތަށް މި ޕްރޮޖެކްޓްގެ ސަބަބުން ވެސް ތިމާވެއްޓަށް އެކި މައްސަލަތައް ކުރިމަތިވާނެ ކަމަށެވެ. ނަމަވެސް މިއީ އިގްތިސާދަށް ވަރަށް މުހިންމު ޕްރޮޖެކްޓެއް ކަމަށް އޭނާ ވިދާޅުވި އެވެ.\nއޭނާ ވިދާޅުވި ގޮތުގައި ގުޅިފަޅުގައި އެ ޕްރޮޖެކްޓް ހިންގަން ނިންމީ މާލޭގައި އޮތް ޕޯޓް ކުޑަވުމުގެ ސަބަބުން މާލެ ކައިރިން އެފަދަ ބަނދަރަކަށް އެންމެ ރަނގަޅު ތަނަށް އެ ފަޅު ވާތީ އެވެ. ތިލަފުށީގައި އެކަން ނުކުރީ އެއީ ކުރިއްސުރެ ކުނި ނައްތާލުމުގެ މަސައްކަތް ކުރަމުން އަންނަ ތަނަކަށް ވެފައި ޕޯޓެއް ހިންގަން ދަތިވާނެތީ ކަމަށް ވިދާޅުވި އެވެ.\nގުޅިފަޅު ބިންހިއްކަން ފަށައިފައިވާއިރު، ގުޅިފަޅުގެ މާސްޓަ ޕްލޭނާއި މާލޭ އުތުރު ބަނދަރުގެ މާސްޓަ ޕްލޭން ހަދަން ސިންގަޕޫރުގެ ބަޔަކާ ވަނީ ހަވާލުކޮށްފަ އެވެ. އެ ދެ މަސައްކަތް ސިންގަޕޫރުގެ އެޗްކިއު ކުންފުންޏާ ހަވާލުކުރީ، ދައުލަތުގެ ބަޖެޓުން ހޭދަކުރާ ގޮތަށް، 650،000 ޑޮލަރު (10 މިލިޔަން ރުފިޔާ) އަށެވެ.\nއިތުރު ލިޔުންތައް ތިމާވެށި ތަރައްގީގެ މަޝްރޫއުތައް ގުޅިފަޅު ބިން ހިއްކުން މުހައްމަދު އަސްލަމް، ނޭޝަނަލް ޕްލޭނިން މިނިސްޓަރު ތިލަފުށި މާލޭ ވިޔަފާރި ބަނދަރު ރައްޔިތުންގެ މަޖިލިސް ދިވެހި ސަރުކާރު


Kukulhu Hifai Kathili Vaahaka Fuluhun Dhogu Kohfi - Vaguthu\nކުކުޅު ހިފައި ކަތިލި ވާހަކަ ފުލުހުން ދޮގުކޮށްފި\nމާލޭގެ އާޓިފިޝަލް ބީޗަށް ދާ ކުޑަކުދިން އާއްމުކޮށް ކާންދީ އުޅޭ ކުކުޅުތަަކެއް ހިފައި ކަތިލި ވާހަކަތައް ފުލުހުން ދޮގުކޮށްފިއެވެ.\nއަންގާރަ ދުވަހުގެރޭގެ ވަގުތެއްގައި ފުލުހުން އެ ސަރަހައްދަށް ގޮސް އެ ތަނުގައި ތިބި ކުކުޅުތަކެއް ހިފައި އެ ކުކުޅުތައް ކަތިލި މަންޒަރު އެ ސަރަހައްދުގައި ތިބި ބައެއް މީހުންނަށް ވަނީ ފެނިފައެވެ. އެ ވާހަކަތައް އޭގެ ތެރެއިން ބައެއް މީހުން ވަނީ "ވަގުތު" އާ ހިއްސާކޮށްފައެވެ.\nފުލުހުންގެ މީޑިއާ އޮފިޝަލް "ވަގުތު" އަށް މިއަދު ވިދާޅުވީ، ކުޑަހެންވޭރު ސަރަހައްދުގައި ދޫކޮށްލާފައި ތިބި ކުކުޅުތައް ހިފައި ކަތިލާފައިވާ ކަމުގެ މައްސަލައެއް އިއްޔެ ހެނދުނު ހުށަހެޅިފައިވާ ކަމަށެވެ.\nއެ މައްސަލަ ތަހުގީގު ކުރަމުންދާ ކަމަށް ފުލުހުން ވިދާޅުވިއެވެ. އެކަމަކު މިހާތަނަށް ބެލި ބެލުމުން ފުލުހުން އެކަމުގައި ބައިވެރިފައިވާކަން އެނގިފައިނުވާ ކަމަށް މީޑިއާ އޮފިޝަލް ވިދާޅުވިއެވެ.\nޖުލައި 22, 2021 12:35\nމުޅިން ކެމެރާ ހަރު ކޮށްފަ ވާ ސަރަހައްދެއް މީ. އެކަން ކުރިބަޔަކު ދައްކަބަލަ ޕޮލިހުން؟\nޖުލައި 22, 2021 13:27\nތިޔަ ސަރަހައްދުގަ ހުރި އަމިއްލަ މީހުންގެ ގޭގަ ހަރުކޮށްފަ ހުރިސީސީޓީވީ ފުޓޭޖް ތަކުން ހަގީގަތް ބަލާލެ ވޭނެ އެވެ.\nކުކުޅު ހ ގެ ޖަމުއިއް ޔ\nޖުލައި 22, 2021 16:13\nޖުލައި 22, 2021 19:53\nއެމީހުން ކުރާކަމަކަށް އެއްބަސްވީ ކޮންއިރަކުތަ ؟\nޖުލައި 22, 2021 22:13\nފުލުހުން މި ފަހަކަށް އައިސް ހިންގާ އެއްވެސް ޖަރީމާ އަކަށް އެއްބަސް ނުވެ ، އެކަން ދޮގު ކުރަމުން ދަނީ. ކޮންމެ ކަމެއް ކޮއްފަ ވެސް " ދޮގު ކުރީމަ ނިންމައެއް ނުލެވޭނެ. ނުކުރާކަން ސާބިތު ކޮއްދޭން ވެސް ޖެހޭނެ!\nޖުލައި 22, 2021 22:14\nއެކަން ދޮގުކޮށްފަ ނެތެއްނު. ފުލުހުން އެކަން ތަހުގީގު ކުރަނީޔޯ. ދެން "މިހާތަނަށް" ބެލި ބެލުމުން ފުލުހުން އެކަމުގައި ބައިވެރިފައިވާކަން "އެނގިފައިނުވާ" ކަމަށް މީޑިއާ އޮފިޝަލް ވިދާޅުވިއެވެ. އެހެންވީމާ އޭގެ މާނައަކީ ތަހުގީކޮށްފަ ޔަގީންވާނީ. ސާފު ދިވެހިބަހުން ބުނީމަވެސް ހަމަ އޮޅުވާލަނީ. އޮޅުވާލުމަކީ މި ޤައުމުގެ މީހުންގެ ގައިގައި ހިފާފަ އޮންނަ ސިފައެއް.


Idhikolhuge zuvaanun dhevana cycle bureh\nޕްރޮގްރެސިވް ކޯލިޝަންގެ ޒުވާނުން މިދިޔަ މަހުގެ 28 ވަނަ ދުވަހު ބޭއްވި ސައިކަލް ބުރުގެ ތެރެއިން --\nޕީޕީއެމް އާއި ޕީއެންސީގެ ޒުވާނުން އިސްނަގައިގެން އަންނަ ހޮނިހިރު ދުވަހު ސައިކަލެއް ބުރެއް ބޭއްވުމަށް ނިންމައިފި އެވެ.\nއަންނަ ހޮނިހިރު ދުވަހު ޒުވާނުން ބާއްވާ ސައިކަލު ބުރާއި ގުޅިގެން ޕީޕީއެމްގެ ދެ ނާއިބު ރައީސުން ކަމަށްވާ އަހުމަދު ޝިޔާމް އަދި އިބްރާހިމް ޝުޖާއު މިއަދު ވަނީ ފުލުހުންނާއި ބައްދަލުކޮށްފައެވެ. މި ބައްދަލުވުން އޮތީ އިސްކަންދަރު ކޮށީގައެވެ. އެއީ ސައިކަލް ބުރު އޮންނާތީ ފުުލުހުން އަންގައިގެން ބޭއްވެވި ބައްދަލްވުމެކެވެ.\nއެ ބައްދަލުވުމަށްފަހު ނޫސްވެރިންނާއި ވާހަކަ ދައްކަވަމުން މެންބަރު ޝިޔާމް ވިދާޅުވީ ހޮނިހިރު ދުވަހު އޮންނަ ސައިކަލު ބުުރުގައި އިދިކޮޅުގެ ލީޑަރުން ބައިވެރިވާނެ ކަމަށެވެ. އެއީ ޒުވާނުން އިންތިޒާމުކުރާ ހަރަކާތެއް ކަމަށާ އެއީ އިދިކޮޅު ދެ ޕާޓީން ރަސްމީކޮށް ބާއްވާ ހަރަކާތެއް ނޫން ކަމަށް ޝިޔާމް ވިދާޅުވިއެވެ.\nޝިޔާމް ވިދާޅުވީ ރައްޔިތުން ތިބީ ވަރަށް ދަތި ހާލަތެއްގައި ކަމަށާ އެހެން ކަމުން ރައްޔިތުން އިހުތިޖާޖު ކުރާނެ ކަމަށެވެ. ރައްޔިތުން ކުރާ ކޮންމެ އިހުތިޖާޖެއްގައި އެ ބޭފުޅުން ބައިވެރިވާނެ ކަމަށްވެސް ޝިޔާމް ވިދާޅުވި އެވެ.


ފްރާންސަށް ދިން ޙަމަލާ ހޯމް މިނިސްޓްރީން ކުށްވެރިކޮށްފި\nމިއަދު ފްރާންސްގެ ނީސްއަށް ދީފައިވާ ޓެރަރިސްޓް ހަމަލާއަކީ ގޮތެއްފޮތެއްނެތް ބައެއްގެ ލާއިންސާނީ ފިނޑި ޢަމަލެކެވެ. މި ހަމަލާ މިނިސްޓްރީ އޮފް ހޯމް އެފެއާޒުން ވަރަށް ހަރުކަށި ޢިބާރާތުން ކުށްވެރިކުރަމެވެ. މި ހިތާމަވެރި ދަނޑިވަޅުގައި ދިވެހީންގެ ހަމްދަރުދީއާއި ހެޔޮއެދުންތައްވަނީ ފްރާންސްގެ ރައްޔިތުންނާއެކުގައެވެ.\nމިނިސްޓްރީ އޮފް ހޯމްއެފެއާޒްކަމުގެ މަގާމަށް ބޭފުޅަކު ހަމަޖައްސަވައިފިއެވެ. މިމަގާމަށް ހަމަޖެއްސެވީ ކުރީގެ ޔޫތު މިނިސްޓަރ އަލްފާޟިލް އަޙްމަދު ޒުހޫރެވެ.....\nމޯލްޑިވްސް މީޑިއާ އިންސްޓިޓިއުޓުން ހިންގި ކޯސްތަކުގެ ސެޓްފިކެޓް ދިނުމުގެ ރަސްމިއްޔާތު ޝަރަފުވެރިކޮށްދެއްވީ ހޯމްމިނިސްޓަރ\nމޯލްޑިވްސް މީޑިއާ އިންސްޓިޓިއުޓުން ހިންގި ކޯސްތަކުގެ ސެޓްފިކެޓް ދިނުމުގެ ރަސްމިއްޔާތު ޝަރަފުވެރިކޮށްދެއްވީ މިނިސްޓަރ އޮފް ހޯމްއެފެއާޒް ޢުމަރު ނަޞީރެވެ. ދިވެހިރާއްޖޭގެ އަޑުގެ ސެނަކޯމާލަމުގައި ބޭއްވި މިރަސްމިއްޔާތުގައި، ކޯސްތަކުގެ ތެރޭން ކޮންމެ ކޯހަކުންވެސް ހުރިހާ ގޮތަކުން އެންމެ ރަނގަޅު ދަރިވަރަކަށް ހޮވުނު ކުދިންނަށް ސެޓްފިކެޓް ހަވާލުކޮށްދެއްވީވެސް މިނިސްޓަރ އުމަރު ނަޞީރެވެ.\nއައި އެސް ޑީ ބީ – ޓީ އެއްބަސް ވުމުގައި ޖައިކާ އާއި އެކު ހޯމް މިނިސްޓްރީ އިން ސޮއިކުރައްވައިފި\nއިންޓަރގްރޭޓަޑް ސަރވިސަސް ޑިޖިޓަލް ބްރޯޑްކާސްޓިންގ ޓެރެސްޓީރިއަލް އެއްބަސްވުމުގައި ޖައިކާ އާއި އެކު ހޯމް މިނިސްޓްރީ އިން މިއަދު ސޮއި ކުރައްވައިފިއެވެ. މިއަދު މެންދުރު ހޯމް މިނިސްޓްރީގައި ބޭއްވި މި ރަސްމިއްޔާތުގައި އައި އެސް ޑީ ބީ – ޓީ އެއްބަސް ވުމުގައި ހޯމް މިނިސްޓަރީގެ ފަރާތުން ސޮއިކުރެއްވީ މިނިސްޓަރ އުމަރު ނަޞީރެވެ.


SunOnline: Hiyaanaathu ge Baiverin Falhaa aruvaalan Mifaharu Adeeb!\nހިޔާނާތުގެ ބައިވެރިން ފަޅާ އަރުވާލަން މިފަހަރު އަދީބު!\nނަޖާހު މަސްއޫދު 06 Aug 2019, 08:49\nއަދީބު: ފީލި އެހެން މީހުންގެ މައްސަލަތައްވެސް ބަލަންޖެހޭ ކަމަށް ވިދާޅުވި --- ސަން ފޮޓޯ/ އަހްމަދު އަވްޝަން އިލްޔާސް\nއާދީއްތަ ދުވަހުގެ ރޭ ދަންވަރު އަދީބު މާލެ ގެނެސް އޭނާ ކްރިމިނަލް ކޯޓަށް ގެންގޮސް ބޭއްވި ބަންދުގެ މަޖިލީހުގައި އަދީބު ދެއްކެވި ވާހަކަތަކުންނާއި ދައުލަތުގެ ފަރާތުން ދެއްކި ވާހަކަތަކުން ކަށަވަރުވެގެން ދިޔައީ އޭނާއާ ޕްރޮސެކިއުޓާ ޖެނެރަލްގެ އޮފީހާ ދެމެދު "ޑީލް"އެއް ހަދާފައިވާ ކަމެވެ. ލުއިތަކެއް ހޯދުމަށް ހެދި މި ޑީލްގެ ދަށުން އަދީބު ވަނީ ދައުލަތުގެ ފައިސާއަށް ހިޔާނާތްތެރިވި ކަމަށް އެއްބަސްވެ، ހިޔާނާތުގައި އޭނާއާ އެކު ބައިވެރިވި މީހުންގެ މައުލޫމާތު ފުލުހުންނަށް ދީފަ އެވެ. ފައިސާގައި ޖެހުނު މީހުންގެ މައުލޫމާތުގެ ދިގު ލިސްޓެއް އޭނާ ފުލުހުންނަށް ދީފައިވާނެ ކަމަށް ބެލެވެ އެވެ. އެ މައުލޫމާތުތަކުން ބޮޑު ހިޔާނާތުގެ ފަރުދާ ކަހާލެވޭނެ ކަމަށް ބެލެވެ އެވެ.\nހިޔާނާތަށް އިއުތިރާފުވެ، އެއްބަސްވުމެއް\nމިހާތަނަށް ތިލަވެފައިވާ މައުލޫމާތުތަކަށް ބަލާއިރު، އަދީބާއި ޕީޖީއާ ދެމެދު ވެފައިވާ އެއްބަސްވުމަކީ ޖިނާއީ އިޖުރާއަތުގެ ގާނޫނުގެ 104 ވަނަ މާއްދާގައި ބުނާ ފަދަ ކުށުގެ އިއުތިރާފުގެ އެއްބަސްވުމެކެވެ.\nޖިނާއީ އިޖުރާއަތުގެ ގާނޫނުގެ 104 ވަނަ މާއްދާ:\nމި މާއްދާގައިވާ ގޮތުގެ މަތިން، ތުހުމަތު ކުރެވޭ މީހާއާއި ޕްރޮސެކިއުޓާ ޖެނެރަލްއާ ދެމެދު ވާހަކަ ދެކެވި، ތުހުމަތު ކުރެވޭ މީހާ ކުށަށް އިއުތިރާފުވެއްޖެ ނަމަ، ދެފަރާތުގެ ދެމެދުގައި ދެކެވުނު ވާހަކަތަކުގެ މައްޗަށް ބިނާކޮށް އެއްބަސްވުމެއް ވެވިދާނެ އެވެ.\nޕީޖީ އާއި އަދީބާ ދެމެދު ހެދުނު މި އެއްބަސްވުމުގެ ދަށުން އެމްއެމްއްޕީއާރުސީގެ ހިޔާނާތަށް އިއުތިރާފްވުމުގެ އިތުރަށް، އެމްއެމްޕީއާރުސީގެ ހިޔާނާތުގެ ފައިސާ ލިބުނު އެންމެންގެ މައުލޫމާތު އޭނާ ގެންދަވަނީ ޕީޖީއާއި ފުލުހުންނާ ހިއްސާ ކުރައްވަމުން އެވެ. އަދީބުގެ މި މައުލޫމާތުތަކުން އެމްއެމްޕީއާރުސީގެ ފައިސާ ބެހިގެން ދިޔަ ގޮތާއި އެކަން ރޭވިގެން ދިޔަ ގޮތުގެ އާ ވާހަކަތައް ތަހުގީގީ މުއައްސަސާތަކަށް ތިލަވެގެން ދާނެ އެވެ.\nއޮގަސްޓް 5، 2019: ކުރީގެ ނައިބު ރައީސް އަހުމަދު އަދީބު ކޯޓަށް ހާޒިރުކުރަނީ -- ސަން ފޮޓޯ/ އަހުމަދު އައުޝަން އިލްޔާސް\nމިފަދަ އެއްބަސްވުމެއްގައި ޕީޖީއާ އެކު ސޮއިކޮށްފައި އޮތަސް އަދީބުގެ މައްޗަށް ދައުވާ ކުރެވޭނެެ އެވެ. އެކަމަކު، އިއުތިރާފުވެ ދައްކާފައިވާ ވާހަކަތަކަށް ކޯޓުގައި ފަހުން އިންކާރު ނުކުރާހާ ހިނދެއްގައި އޭނާގެ މައްސަލައިގެ ޝަރީއަތް ނުހިންގައި، އަވަސް ނިޔާގެ ގޮތުގައި މައްސަލަ ނިންމައި ލުއި އަދަބެއް ދޭން ހުކުމް ކުރެވިދާނެ އެވެ. އެއާ އެކު ބޮޑު ހުކުމަކުން އަދީބު ސަލާމަތްވީ އެވެ. ނޫނީ ހުކުމެއް ނައިސް ވެސް އޭނާއަށް ސަލާމަތްވުމުގެ ހަނި ފުރުސަތެއް މި އެއްބަސްވުމުގެ ދަށުން ލިބިދާނެ އެވެ.\n16 ބައްދަލުވުމެއްގައި އެތައް ވާހަކަތަކެއް!\nދައުލަތާއެކު މީގެ ދެމަހެއްހާ ދުވަސް ކުރިން ހެދި މި އެއްބަސްވުމާ ބެހޭގޮތުން ކޯޓުގައި އަދީބު ވިދާޅުވަނީ، އޭނާ ޕީޖީއާއެކު ހިއްސާ ކުރަމުން ދިޔަ މައުލޫމާތަކީ ކުރިން ތިލަ ނުވާ މުހިންމު މައުލޫމާތުތަކެއް ކަމަށެެވެ. ހިޔާނާތުގެ ފައިސާގައި ޖެހުނު ފުންނާބު އުސް ސިޔާސީ ފަރާތްތަކާއި ޝަރުއީ ކޯޓުތަކުގެ ފަނޑިޔާރުންނާއި ރައްޔިތުންގެ މަޖިލީހުގެ މެމްބަރުންނާއި ހިޔާނާތުގައި ބައިވެރިވި މި ސަރުކާރުގެ އިސް މަގާމުތަކުގައި ތިއްބެވި ފަރާތްތަކުގެ ވާހަކަތައް އޭނާ ޕީޖީއާއި ފުލުހުންނާ ހިއްސާކުރަމުން ގެންދާނެ ކަމަށެވެ.\nއަދީބު ވިދާޅުވީ، އޭނާ ފުލުހުންނާ ހިއްސާ ކުރަމުން ދަނީ ބާރާއި ނުފޫޒުގަދަ ބައެއްގެ މައުލޫމާތު ކަމަށެވެ. އެހެންކަމުން އެ މީހުންގެ ފަރާތުން ފުރާނައަށް ނުރައްކާވާ ފަދަ އިންޒާރުތައް ލިބިފައިވާ ކަމަށް އޭނާ ވިދާޅުވި އެވެ. އަދި ކުއްލިއަކަށް ރާއްޖެއިން ފިލަން ދާން ނިންމީވެސް އެ އިންޒާރުތަކުގެ ސަބަބުން ކަމަށް އޭނާ ވިދާޅުވި އެވެ. އަދީބު ވިދާޅުވާ ގޮތުން އޭނާއަށް އެހެން ގޮތެއް ނެތުނީ އެވެ. ދިޔައީވެސް ދުރާލައި އެއްވެސް ރޭވުމެއް ނެތި އެވެ.\nކުރީގެ ނައިބު ރައީސް އަހުމަދު އަދީބު ފުލުހުންގެ މައި އިދާރާއިން ނެރެނީ --- ސަންފޮޓޯ/ އަހުމަދު އަވްޝަން އިލިޔާސް\nއެއްބަސްވުމާ އެއްގޮތަށް އަމަލު ކުރަން އަދީބު އަދިވެސް ހުންނެވީ ބޭނުންފުޅުވެގެން އެވެ. އޭނާ ވިދާޅުވާ ގޮތުގައި ފިއްލެވީ އެއްވެސް ގޮތަކަށް އެއްބަސްވުމަށް އެއްބާރުލުން ނުދިނުމުގެ ގޮތުންނެއް ނޫނެވެ. އެއްބަސްވުމާ އެއްގޮތަށް ކުރިއަށް ދާން ބޭނުންވާކަމުގެ ޝައުގުފާޅުކުރައްވައި އޭނާ ބަންދު މަޖިލީހުގައި ވިޓްނެސް ޕްރޮޓެކްޝަންއަށްވެސް އެދިވަޑައިގަތެވެ.\nއަދީބުގެ ވަކީލު މަހުފޫޒް ސައީދު އިއްޔެ ބަންދު މަޖިލީހުގައި ވިދާޅުވީ، ފާއިތުވި ތަނުގައި އެމްއެމްޕީއާރްސީގެ ހިޔާނާތުގެ މައްސަލަ ތަހުގީގުކޮށްފައި ވަނީ ވަކި ބަޔަކު ހައްޔަރުކޮށް ޖަލަށްލުމަށް އަމާޒު ހިފައިގެން ކަމަށެވެ. އެހެންކަމުން، އެ ހިޔާނާތް އެކީ ތަހުގީގު ކުރެވިފައި ނުވާކަން އޭނާ ފާހަގަކުރެއްވި އެވެ. ރާއްޖޭގެ ތާރީހުގައިވެސް ބޮޑު ހިޔާނާތުގެ މައްސަލައެއްގެ ހަގީގަތް ބެލިފައި ނުވާކަމަށް ވިދާޅުވެ، އަދީބު ދެއްވާ ހެކިބަހުން އެމްއެމްޕީއާރްސީގެ ހިޔާނާތުގެ ހަގީގަތް އެއްކޮށް އެނގިގެންދާނެކަން އޭނާ ފާހަގަކުރެއްވި އެވެ.\nމަހްފޫޒުގެ ވާހަކަތަކުން އެނގިގެން ދިޔައީ މިހާރުވެސް އަދީބު އެމްއެމްޕީއާރްސީގެ ހިޔާނާތާ ގުޅޭ ގިނަ އަދަދެއްގެ މައުލޫމާތުތަކެއް ފުލުހުންގެ ތަހުގީގަށް ހިއްސާކޮށްފައިވާ ކަމެވެ.\n"[ފުލުހުންނާ އެކު] 16 މީޓިން ބާއްވައި ކޮންމެ މީޓިންއަކަށް ތިން ހަތަރު ގަޑިއިރު ހޭދަކުރެވިއްޖެ. ގިނަ މައުލޫމާތުތަކެއް ހިއްސާ ކުރެވިއްޖެ. އަދިވެސް އަހުމަދު އަދީބު އަބްދުލްޣަފޫރު މައުލޫމާތު ހިއްސާ ކުރައްވާނެ،" މަހުފޫޒު ވިދާޅުވި އެވެ.\nކުރީގެ ނައިބު ރައީސް އަހުމަދު އަދީބު ހައްޔަރުކޮށްގެން ގެންދަނީ --- ސަން ފޮޓޯ/ އަހްމަދު އަވްޝަން އިލްޔާސް\n"ތިން، ހަތަރު ގަޑިއިރުގެ" 16 ބައްދަލުވުމެއް ބާއްވާފައި ވުމުން އެއީ ވަރަށް ގިނަ ވާހަކައެވެ. މިހާރުވެސް އަދީބުގެ ފަރާތުން ދައުލަތަށް ހިޔާނާތުގައި ބައިވެރިވި މީހުންނާ ގުޅޭ ގިނަ މައުލޫމާތުތަކެއް ހުންނާނީ އެނގިފަ އެވެ. ރެކޯޑު ކުރެވިފަ އެވެ. ހިޔާނާތުގެ މުޅި އޮޕަރޭޝަން ހިންގި ގޮތް ތަހުގީގަށް ދެނެގަނެވުމުން ދެން އޮންނާނީ، ދައުވާތައް ކުރަން ފެށުމުގެ މަރުހަލާ އެވެ.\nއަދީބު ދިން މައުލޫމާތުތަކުގެ ބޭނުން ހިފާފައިވޭ!\nއަދީބާ އެކު އެއްބަސްވުމުގައި ސޮއި ކުރި ފަހުން، ބޭސްފަރުވާއަށް އިންޑިއާއަށް ދިޔުމުގެ ހުއްދަ އޭނާއަށް ވަނީ ދީފަ އެވެ. އޭގެ އިތުރުން، އޭނާގެ މައްޗަށް ހުކުމްކޮށްފައިވާ މައްސަލަތަކުގެ އިސްތިއުނާފީ މަރުހަލާގައި ދައުލަތުގެ ސްޓޭންޑު ބަދަލުވެ ހުކުމް ބާތިލު ކުރަން އިއުތިރާޒެއް ނެތް ކަމަށް ވެސް ދައުލަތުން ބުނެފައިވެއެވެ.\nސުޕްރީމް ކޯޓުގެ ފަނޑިޔާރު އަބްދުﷲ ދީދީގެ ސުލޫކީ މައްސަލައެއް ބަލަން ޖޭއެސްސީއިން ދަރުބާރުގޭގައި ބޭއްވި އަޑުއެހުމުގައި އެ ކޮމިޝަނުން ވަނީ ފަނޑިޔާރު ދީދީއަށް ކުރެވޭ ތުހުމަތުތަކެއް ހިމެނޭ ފުލުހުންގެ ސިޓީއެއް އިއްވައިފަ އެވެ. އެ ސިޓީގައި ވަނީ އެމްއެމްޕީއާރްސީގެ ހިޔާނާތުގެ ފައިސާއިން ފަނޑިޔާރު ދީދީއަށް ރިޝްވަތު ދިން ކަމަށް "ހެކިވެރިޔާ 1" ނަމަކަށް ކިޔާ މީހަކު ދައްކާފައިވާ ވާހަކަތަކެކެވެ. އަދި ހެކިވެރިޔާ ބުނާ ގޮތްތަކަށް ބައެއް މައްސަލަތައް ނިންމާ ވާހަކަތަކެވެ. ފަނޑިޔާރު ދީދީއާއި ހެކިވެރިޔާ ދައްކާފައިވާ ވާހަކަތައް ހިމެނޭ ޗެޓުލޮގުތަކެއްވެސް ފުލުހުންނަށް ލިބިފައިވާކަން ސިޓީއިން ހާމަވި އެވެ. އެ ސިޓީގައު ބުނާ "ހެކިވެރިޔާ 1" އަކީ އަދީބުކަން ސަންއަށް ވަނީ ކަށަވަރުވެފަ އެވެ. ފަނޑިޔާރު ދީދީއާ ދެކޮޅަށް ބޭނުންކޮށްފައި މިވަނީ އަދީބު ފުލުހުންނަށް ހިއްސާ ކުރި މައުލޫމާތު ކަމަށް ވަރަށް ބޮޑަށް ބެލެވެ އެވެ.\nއެމްއެމްޕީއާރްސީގެ ހިޔާނާތުން ދައުލަތަށް ލިބެން ޖެހޭ އެއް މިލިއަން ޑޮލަރު ލޯންޑާ ކުރި ކަމުގެ ތުހުމަތުގައި ކުރީގެ ރައީސް އަބްދުﷲ ޔާމީންއާ ދެކޮޅަށް މަނީ ލޯންޑަރިންގެ ދައުވާ ވަނީ އުފުލައިފަ އެވެ. އެ މައްސަލައިގެ އިބްތިދާއީ މަރުހަލާގައި ދައުލަތުން ރައީސް ޔާމީނާ ދެކޮޅަށް ހުށަހަޅައިފަައިވާ ހެކި ހާމަކުރަމުން ދިޔަ އިރު އެންމެ ފާހަގަ ކުރެވުނީ ހެކިވެރިންގެ ތެރޭގައި އަދީބު ހިމެނޭ ކަމެވެ. ދައުލަތުގެ ދައުވާ ބިނާ ކުރުމަށް އަދީބުގެ ހެކިބަސް ވަރަށް މުހިންމެވެ. މިއީވެސް އަދީބާ އެކު ހަދާފައިވާ ޑީލްގެ ދަށުން ކުރަން ހަމަޖެހިފައިވާ ކަމެއް ކަމަށް ބެލެވެ އެވެ.\nރައީސް ޔާމީން(ކ) އަދި އަދީބް: އަދީބު ވަނީ ޔާމީނާ ދެކޮޅަށް ހެއްކެއްގެ ގޮތުގައި ހުށަހަޅައިފައި --- ފޮޓޯ: ރައީސް އޮފީސް\nއަދީބު ރާއްޖެއިން ފިއްލެވުމުން ޔާމީންގެ މައްސަލައިގައި ހެކިބަސް ނަގަން ބޭއްވި ފުރަތަމަ އަޑުއެހުމުގައި އޭނާގެ ހެކިބަސް ނުނެގުނެވެ. އެކަމަކު، ކުރިއަށް އޮތް އަޑުއެހުންތަކުގައި އޭނާގެ ހެކިބަސްވެސް ނަގާނެ ކަމަށް ބެލެވެ އެވެ.\nއަދީބު ކުށަށް އިތުރާފުވެ މުހިންމު އެތައް މައުލޫމާތެއް ހިއްސާ ކުރަން ނިންމީ ކީއްވެ ކަމެއް އަދި އޭނާ ހާމައެއް ނުކުރައްވަ އެވެ. މި މައުލޫމާތުތަކުގެ ބަދަލުގައި އޭނާގެ އަދަބަށް ލުޔެއް ލިބޭނެކަން އެނގެ އެވެެ. އެކަމަކު، އޭގެ އިތުރުންވެސް އޭނާއަށް ލިބޭނެ ފައިދާތަކެއް ހުންނާނެ ކަމަށް ބެލެވެއެވެ. މި ޑީލްގެ "އަނދިރި ފަރާތެއް" ވާނަމަ އެ އަނދިރި ފަރާތެއް އަދި މި އޮތީ ނޭންގުމެއްގެ ތެރޭގަ އެވެ. އެއީ އަދީބަކީ ކުށެއް ނެތް ހުދު ސާފު ފޮތިކޮޅަކަށް ވުމުގެ ފުރުސަތުވެސް އޮތީމަ އެވެ. އެކަމަކު އެއީ ރައްޔިތުން ގަބޫލު ކުރާނެ ގޮތް ހެއްޔެވެ؟


Mohamed Shafiu: 12/1/11 - 1/1/12\nދީންފަސާދަކުރީ ވެރިންނާއި ނުބައި ޢިލްމުވެރިންނާއި އަޅުވެރީން ނޫން ދެން ކޮންބަޔެއް ހެއްޔެވެ؟\nތަރުޖަމާ: އަލްއަޚް މުޙައްމަދު ޝާފިޢު ބިން ޢަބްދުލްޣަފޫރު\nقَالَ عَبْدُ اللهِ بِنْ المُبَارَكُ وَغَيْرُهُ مِنَ السَّلَفِ : صِنْفَانِ مِنَ النَّاسِ إِذَا صَلُحَا صَلُحَ النَّاسُ ، وَإِذَا فَسَدَا فَسَدَ النَّاسُ ، قِيْلَ : مَنْ هُمْ ؟ قاَلَ : المُلُوكُ ، وَالْعُلَمَاءُ\nޢަބްދުﷲ ބިން މުބާރަކާއި ސަލަފުންގެ ތެރެއިން އެނޫންވެސް ބޭކަލުން ވިދާޅުވިއެވެ. މީސްތަކުންގެ ތެރެއިން ދެބާވަތެއްގެ ބަޔަކުވެއެވެ. އެދެބައިމީހުން އިޞްލާޙްވެއްޖެނަމަ މީސްތަކުން އިޞްލާޙްވެއްޖެއެވެ. އަދި އެދެބައިމީހުން ފަސާދަވެއްޖެނަމަ މީސްތަކުން ފަސާދަވެއްޖެއެވެ. ބުނެވުނެވެ. އެއީ ކޮންބައެއްތޯއެވެ؟ ވިދާޅުވިއެވެ. އެއީ ވެރީންނާއި ޢިލްމުވެރިންނެވެ.\nقَالَ عَبْدُ اللهِ بِنْ المُبَارَكُ ޢަބްދުﷲ ބިން މުބާރަކު ވިދާޅުވިއެވެ.\nرَأَيْتُ الذُّنُوبَ تُمِيْتُ الْقُلُوبَ ، ويُتْبِعُها الذُّلَّ إِدْمَانُها\nފާފަތަކުގެ ސަބަބުން ހިތްތައް މަރުވެގެންދާތީ ތިމަން ދުށީމެވެ.\nއަދި އެފާފަތައް ކުރުންމަތީ ދެމިހުރުމުން ނިކަމެތިކަން ގެނުވައެވެ.\nوَتَرْكُ الذُّنُوبِ حَيَاةُ الْقُلُوبِ، وَخَيْرٌ لِنَفْسِكَ عِصْيَانُهَا\nހިތުގެ ދިރުމަކީ ފާފަތައް ދޫކޮށްލުމެވެ.\nއަދި ތިބާގެ ނަފްސަށް ހެޔޮކަންބޮޑީ ހަވާނަފްސަށް އުރެދުމެވެ.\nوَهَلْ أَفْسَدَ الدِّيْنَ إِلاَّ المُلُوكُ، وَأَحْبَارُ سُوْءٍ وَرُهْبَانُهَا\n=من كتاب إعلام الموقعين عن رب العالمين لابن قيم الجوزية- فصل علماء الأمة على ضربين =\nPosted by Mohamed Shafiu at 10:43 PM0comments\nLabels: ރަޤާއިޤް, ވެރިން, މުޙައްމަދު ޝާފިޢު ބިން ޢަބްދުލްޣަފޫރު, މުޖްތަމަޢު, ފާފަ\nPosted by Mohamed Shafiu at 11:03 PM0comments\nނިވާކަމެއް ނެތް ހެދުމާއި ޕާޓީތަކުގެ ބިމުގައި އިސްލާމް ކަމުގެ ނޫރު\nނިޢުމަތުﷲ އިދްރީސް، ހަވީރު ނޫސް\nރިއޯ ޑި ޖެނެއިރޯ (އޯގަސްޓް 23) - "އައްސަލާމް އަލައިކުމް،" ބްރެޒިލްގެ ރިއޯ ޑި ޖެނެއިރޯގައި ބިނާކުރި ފުރަތަމަ މިސްކިތުގައި ރޯދަ ވީއްލުމަށް ފަހު އެތެރެއަށް ވަންނަމުން އުމަރު ސަލާން ގޮވައިލި އެވެ.\nއެއީ އޭނާ އަށް ދާދި ފަހުން ދަސްވި އަރަބި ބަސްތަކުގެ ތެރެއިން ބަހެކެވެ. ސަލާން ގޮވާލުމަށް ފަހު އަވަސް އަވަހަށް އުމަރު ޕޯޗްގީޒް ބަހުން ވާހަކަ ދައްކަން ފެށި އެވެ. މިސްކިތް ތެރޭގައި ތިބީ އީސާއީ ދީނުގެ އެންމެ ބޮޑު ގައުމުގައި އުމަރު ފަދައިން ދާދި ފަހުން އިސްލާމްވި މީހުންނެވެ.\nއަންހެނުން ނިވާކަން ކުޑަ ހެދުމުގައި ނިކުމެ ޕާޓީކުރުމަށް މަޝްހޫރު ބްރެޒިލްގައި މުސްލިމުންގެ އާބާދީ އަދި ކިތަންމެ ކުޑަ ނަމަވެސް އެ ގައުމުގެ އެކި ނަސްލުގެ މީހުންގެ މެދުގައި ދަނީ މުސްލިމުންގެ އަދަދު އިތުރުވަމުންނެވެ. އެކަމަކު މީގެ އެތައް އަހަރެއް ކުރިން ސުރެ ބްރެޒިލް އަކީ ލީބިއާ، ފަލަސްތީން އަދި ސީރިއާ އަށް ނިސްބަތްވާ އާއިލާތަކުން ނޫނީ މުސްލިމުން ނުފެންނަ ގައުމެކެވެ.\nމީގެ ހަތަރު އަހަރު ކުރިން ކްރިސްޓިއަން ފައްޅިއެއްގެ ފާދިރީއަކަށް އުޅުނު އުމަރު އޭނާ އިސްލާމްވި ސަބަބު ކިޔައިދިނެވެ.\n"އަހަރެން ބޭނުންވި ހުރިހާ ކަމެއް އިސްލާމް ދީނުން ލިބިއްޖެ. އަހަރެން ބޭނުންވި ގޮތަށް ކަލާނގެ ހަޟްރަތަށް ކުއްތަން ވެވޭ،" އުމުރުން 34 އަހަރުގެ ގްރެފިކް ޑިޒައިނަރު ބުންޏެވެ.\nއުމަރު އޭނާގެ އަސްލު ނަން ހާމަކުރަން އިންކާރުކުރި އެވެ. އެކަމަކު އިސްލާމް ވުމަށް ފަހު ކިޔާ ފުރިހަމަ ނަން ބުނެދިނެވެ. އެއީ އުމަރު އިސްރާފީލް ދާއޫދު ބިން އިބްރާހީމް އެވެ.\nއުމަރުގެ އަނބިމީހާ ފާތިމާއާ އެކު ހުރެގެން އޭނާ އިސްލާމް ދީނުގެ ފުރިހަމަ ކަމުގެ ވާހަކަ ދެއްކި އެވެ. ފާތިމާ އިސްލާމް ވުމުގެ ކުރިން އޭނާގެ ނަމަކީ އެލަސެންދުރާ ފާރިއާ އެވެ. އަދި އިސްލާމް ވުމަށް ފަހު ފާތިމާ ވަނީ ބުރުގާ އަޅަން ވެސް ފަށައިފަ އެވެ.\n"އެންމެ ފުރަތަމަ އަހަރެންގެ މަންމަ އަހަންނާ އެކު ބޭރަށް ދާން ވެސް އުޅުނީ ލަދުން. އަހަރެން ބުރުގާ އަޅަނީ މުސްލިމަކަށް ވާތީ. އެކަމަކު އަހަންނަކީ ބައި މަދު މުޖުތަމައުއަކަށް ނިސްބަތްވާ ބައެއްކަން އެނގޭ،" ފާތިމާ ބުންޏެވެ.\nފާތިމާ ބުރުގާ އަޅައިގެން އުޅުމަކީ ރިއޯ ގައި ގިނަ ބައެއްގެ ލޮލުގައި އަޅައިގަންނަ ކަމަކަށް ވާނެ އެވެ. ގޮނޑުދޮށާއި އެތަން މިތަނުގައި ބިކިނީއާ އެކު ގިނަ މީހުން އުޅުނެއް ކަމަކު ފާތިމާ ބުނީ އޭނާގެ ވިސްނުމަށް މުޖުތަމައުގައި ޖާގައެއް އެބަ އޮތް ކަމަށެވެ.\n"ބްރެޒިލް އަކީ ތަފާތު އެކި ސަގާފަތްތަކުގެ މައްޗަށް އެކުލެވިގެންވާ މައްސުނި ގައުމެއް. މި މައްސުނި ކަމަކީ އެއް ބަޔަކު އަނެއް ބަޔަކު ބަލައިގަނެ އިހްތިރާމްކުރުމާ އެކު އުޅެން ފަސޭހަވާ ސަބަބެއް."\nބްރެޒިލްގެ ގިނަ މުސްލިމުން ގޮތަށް އުމަރާއި ފާތިމާ އަކީ ވެސް ވަރަށް ފަހުން އިސްލާމް ދީނަށް ވަން ބައެކެވެ. ސައޫދީ ސަރުކާރުގެ އެހީގައި އެ ދެ މީހުން ވެސް އަންނަ އަހަރު އަރަބި ދަސްކުރަން ސައޫދީ އަށް ފުރާ ގޮތަށް ވަނީ ހަމަޖެހިފަ އެވެ.\nރިއޯގެ އުތުރުން އޮންނަ ޓިޖޫކާގައި ހުރި ކުޑަކުޑަ މިސްކިތް މަރާމާތުކޮށް ބޮޑުކުރީ މީގެ ހަތަރު އަހަރު ކުރިންނެވެ. މިސްކިތަށް އަންނަ މީހުންގެ އެހީއާ އެކު ކުރި ނިސްބަތުން ބޮޑު އެ މަރާމާތަށް ފަހު ވެސް މިސްކިތުގެ ޖާގަ އަކީ 400 އެވެ.\n"މުސްލިމުންގެ އަދަދު ދަނީ ގިނަވަމުން. އަދި ގިނައީ އިސްލާމް ދީނަށް ވަންނަ ބްރެޒިލް މީހުން. މީހުން ގިނައިން މި ލިބެނީ އޮންލައިންކޮށް،" ބެނެފިޝެންޓް މުސްލިމް ސޮސައިޓީގެ ތަރުޖަމާނު ސާމީ އިޒްބެލް ބުންޏެވެ.\n"ރިއޯގަ އެބަ އުޅޭ މުސްލިމުންގެ ގާތްގަނޑަކަށް 500 އާއިލާ. އޭގެ ތެރެއިން 85 ޕަސެންޓަކީ އަރަބި ގައުމަކާ ގުޅުމެއް ނެތް ސީދާ ބްރެޒިލް އާއިލާތައް،" އޭނާ ބުންޏެވެ.\nއެކަމަކު ސާއޮ ޕޯލޯގައި ތަފާތެވެ. އެ ސަރަހައްދުގައި އުޅޭ މުސްލިމުންގެ ގިނަ މީހުންނަކީ އަރަބި ނަސްލުތަކަށް ނިސްބަތްވާ މީހުންނެވެ.\nބްރެޒިލްގައި ބޯހިމަނާއިރު މުސްލިމުންގެ އަދަދެއް ނުބަލަ އެވެ. ބަލަނީ ކްރިސްޓިއަނުންނާއި ޔަހޫދީން އަދި ބްރެޒިލްގެ ސަގާފީ ދީންތަކެވެ. މުސްލިމުން މި ހިމަނަނީ "އެހެނިހެން" ކެޓަގަރީގަ އެވެ.\nބްރެޒިލްގައި މުސްލިމުންގެ އަދަދު އިތުރުވަމުންދާކަން އެންމެ ރަނގަޅަށް އަންގައިދެނީ ނަމާދުކުރާ ތަންތަން ގިނަވަމުން އަންނާތީ އެވެ. މިހާރު އެ ގައުމުގައި 127 މިސްކިތް ހުރި އިރު އެއީ 2000 ވަނަ އަހަރު ހުރި އަދަދަށް ވުރެ ހަތަރު ގުނަ އިތުރު އަދަދެކެވެ.\nއިސްލާމް ދީނުގެ ކަންތައް ދިރާސާކުރާ ތަޖުރިބާކާރެއް ކަމަށްވާ ޕޯލޯ ޕިންޓޯ ބުނީ ބްރެޒިލްގައި އިސްލާމް ދީނަށް ޝައުގުވެރިކަން އިތުރުވެ ގިނަ ބަޔަކު ދީނަށް ވަންނަށް ފެށީ ސެޕްޓެމްބަރު އެގާރައިގެ ހަމަލާ އަށް ފަހުގައި ކަމަށެވެ. --އޭއެފްޕީ\nހަވީރު ނޫހުން ނަގާފައިވާ ލިޔުމެއް\nލިޔުމުގެ އަޞްލު ވިދާޅުވޭ\nPosted by Mohamed Shafiu at 2:05 PM0comments\nLabels: ބްރެޒިލް, ދުނިޔެ, ތަރުބިއްޔަތު, ސިޔާސަތު


Roma ge coach akah Mourinho - One Online\nރޯމާއާ ހަވާލުވުމަށް އެއްބަސްވެފައިވާ ކޯޗު ޖޯޒޭ މޮރީނިއޯ ---\nމި ސީޒަނަށްފަހު އޭއެސް ރޯމާގެ ކޯޗު ކަމުގެ މަގާމާ ހަވާލުވުމަށް ޖޯސޭ މޮރީނިއޯއާއެކު އެއްބަސްވުމަކަށް އައިސްފިއެވެ.\nއިޓަލިއަން ސެރެއާ އޭގެ ކްލަބު ރޯމާގެ ކޯޗުކަމާ މޮރީނިއޯ ހަވާލުވާނެކަން ކްލަބުން މިއަދު ވަނީ އިއުލާންވެސް ކޮށްފައެވެ. މިހާރު ކްލަބާ ހަވާލުވެ ހުރި ކޯޗު، އުމުރުން 58 އަހަރުގެ ޕައުލޯ ފޮންސެކާ މި ސީޒަނަށްފަހު ކްލަބު ދޫކޮށް ދާނެ ކަމަށްވެސް މީޑިއާތަކުން ވަނީ ޔަގީން ކޮށްދީފައެވެ.\nމިދިޔަ މަހުގެ 19 ވަނަ ދުވަހު ޓޮޓެންހަމްގެ ކޯޗުކަމުން މޮރީނިއޯ ވަކިކޮށްފައިވާ އިރު، ރޯމާއާއެކު އޭނާ ވެފައިވަނީ ތިން އަހަރު ދުވަހުގެ އެއްބަސްވުމެކެވެ.\nއެއްބަސްވުމާ ގުޅޭގޮތުން މޮރީނިއޯ ބުނީ ރޯމާއަށް ކޯޗުކަން ކޮށްދިނުމަށް އެންމެ ބޮޑަށް ބޭނުންވީ ސަޕޯޓަރުންގެ ރޫހު ފެނިފައި ކަމަށެވެ. އަދި ރޯމާގެ ވެރިންނާ މިހާރުވެސް ބައްދަލުވެފައިވާ ކަމަށާއި ކްލަބުގެ ކުރިމަގަށް ވެރިން ދެކޭ އުންމީދުތައް ވަރަށް ސާފު ކަމަށްވެސް މޮރީނިއޯ ވަނީ ބުނެފައެވެ.\nކުރިން މެންޗެސްޓާ ޔުނައިޓެޑްގެ އިތުރުން ޗެލްސީއާއި ރެއާލް މެޑްރިޑް އަދި ޕޯޓޯއާއެކުވެސް ބޮޑެތި ކާމިޔާބީތަކެއް ހޯދާފައިވާ މޮރީނިއޯ އިޓަލީ ލީގުގައި އިންޓައާއެކުވެސް ވަނީ ތާރީހީ ކާމިޔާބީއެއް ހޯދައިފައެވެ. ދެ އަހަރު ދުވަހުން އިންޓައަށް ހަތަރު ތަށި ހޯދައިދިނުމުގައި މޮރީނިއޯގެ ދައުރު އޮތް އިރު، 2009-10 ވަނަ އަހަރުގެ ސީޒަންގައި އިންޓައާއެކު މޮރީނިއޯ ވަނީ ޓްރެބަލް ކާމިޔާބު ކޮށްފައެވެ.\nފަހުން އިނގިރޭސި ލީގަށް އެނބުރި ގޮސް މޮރީނިއޯއަށް ޗެލްސީއާއެކު ލީގު ހޯދުނު ނަމަވެސް އެ ކާމިޔާބީތައް އެހެން ކްލަބުތަކާއެކު ތަކުރާރު ކުރުމަށް ވަނީ ދަތިތަކަކާ ކުރިމަތިވެފައެވެ. ޓޮޓެންހަމްގައި ހޭދަކުރި 17 މަސް ދުވަހުގައި މޮރީނިއޯއަށް ތައްޓެއް ހޯދިފައެއް ނުވެއެވެ. ސީޒަންގައި ސްޕާސްއާއެކު މޮރީނިއޯއަށް ވަނީ ދިހަ ބައްޔާ ކުރިމަތިލާން ޖެހިފައެވެ.\nގުޅޭ ޓެގު ހޯސޭ މޮރީނިއޯ އިޓާލިއަން ސެރީއާ


Lanka cabinet ah Rajapaksa aailaa ge4memberun\nމިއީ މަހިންދަ ލަންކާގެ ބޮޑުވަޒީރު ކަމަށް ވަޑައިގެންނެވި ހަތަރު ވަނަ ފަހަރެވެ. -- ފޮޓޯ: ރޮއިޓާސް\nކޮލޮމްބޯ (އޯގަސްޓް 13) - ސްރީލަންކާގެ އާންމު އިންތިހާބަށް ފަހު އަލަށް އެކުލަވައިލިި އާ ސަރުކާރުގެ ކެބިނެޓުގައި ރާޖަޕަކްސަ އާއިލާގެ ހަތަރު ބޭފުޅުން ހިމަނައި، ވެރިކަމުގައި އެއާއިލާގެ ނުފޫޒު އިތުރަށް ވަރުގަދަ ކޮށްފި އެވެ.\nލަންކާގެ ރައީސް ގޮތާބޭ ރާޖަޕަކްސަ އެކުލަވާލެއްވި ސަރުކާރުގެ 26 ވަޒީރުންގެ ތެރެއިން ހަތަރު އަދި އެންމެ މުހިއްމު ވުޒާރާތައް ހަވާލު ކުރައްވާފައި ވަނީ އާއިލާގެ ބޭފުޅުންނަށެވެ.\nއެގޮތުން، ޑިފެންސް މިނިސްޓްރީ ގޮތާބޭ ހިންގަވާ ގޮތަށް ނިންމެވިއިރު، ފިނޭންސާއި، އާބަން ޑިވެލޮޕްމަންޓް އަދި ބުޑިސްޓް އެފެއާޒް ހަވާލު ކުރައްވާފައި ވަނީ އެމަނިކުފާނުގެ ބޭބެ އަދި ބޮޑުވަޒީރު މަހިންދަ ރާޖަޕަކްސަ އާއެވެ.\nއެ އެންމެ ދޮށީ ބޭބެ ޗަމަލް ރާޖަޕަކްސައަށް އިރިގޭޝަން މިނިސްޓްރީ ހަވާލުކުރެއްވިއިރު، މަހިންދަގެ ދަރިފުޅު ނަމަލް ރާޖަޕަކްސަ ވަނީ ޔޫތު އަދި ސްޕޯޓްސް މިނިސްޓަރު ކަމަށް އައްޔަނު ކުރައްވައިފަ އެވެ.\nއިންތިހާބުގެ ބޮޑު ކާމިޔާބީއާއެކު، އެހެން ޕާޓީއަކާއެކު ކޮމްޕްރޮމައިޒަކަށް މިހާރު ދާން ނުޖެހޭތީ ރާޖަޕަކްސަގެ ދެބެއިންގެ ނުފޫޒު ގާނޫނު އަސާސީއާ ހަމައަށް ފަތުރާލަން މިހާރު އެއްވެސް ހުރަހެއް ނެތެވެ.


ޤަވާޢިދާޚިލާފަށް މަސްވެރިކަންކުރަމުންދިޔަ ބޭރުގެ ފަސް ބޯޓެއް އެމްއެންޑީއެފް ކޯސްޓްގާޑް ޝިޕް ހުރަވީ ބެލުމުގެ ދަށަށް ގެނެސްފި\nތާރީޚް: 29-04-2021, 11:00\nއެމްއެންޑީއެފް ކޯސްޓްގާޑް ޝިޕް ހުރަވީ ރާއްޖޭގެ އީއީޒެޑް ސަރަޙައްދު ޕެޓްރޯލް ކުރަމުންދަނިކޮށް، މީމު އަތޮޅާއި ވާވު އަތޮޅާ ދިމާ އިރުން އީއީޒެޑްގެ 30 ނޯޓިކަލް މޭލު އެތެރެއިން ޤަވާޢިދާ ޚިލާފަށް މަސްވެރިކަން ކުރަމުންދިޔަ ބޭރުގެ ފަސް މަސް ބޯޓެއް އެމްއެންޑީއެފް ކޯސްޓްގާޑް ޝިޕް ހުރަވީގެ ބެލުމުގެ ދަށަށް ގެނެސްފިއެވެ.\nމި ބޯޓްތައް އެމްްއެންޑީއެފް ކޯސްޓްގާޑް ޝިޕް ހުރަވީއަށް ފެނުނުއިރު ބޯޓްތައް މަސްވެރިކަން ކުރުމަށް ހަރަކާތްތެރިވަމުން ގޮސްފައިވަނީ، ބޯޓްތައް މެދުގައި ވަކި ދުރުމިނެއް ބަހައްޓައިގެންނެވެ. މިހެންކަމުން މި ފަސް ބޯޓް، ކޯސްޓްގާޑް ޝިޕް ހުރަވީ ބެލުމުގެ ދަށަށް ގެނެވިފައިވަނީ އިއްޔެގެ އިރާކޮޅުއެވެ.\nކޯސްޓްގާޑް ޝިޕް ހުރަވީ ބެލުމުގެ ދަށުން މި ބޯޓްތައް މާލެ ގެނައުމަށްޓަކައި ދަނީ ދަތުރު ކުރަމުންނެވެ. އަދި މާލެ އާދެވޭނެ ކަމަށް ލަފާކުރެވެނީ މާދަމާގެ މެންދުރުފަހުގެ ވަގުތެއްގައެވެ. މިއިން ކޮންމެ ބޯޓެއްގައި6މީހުން ތިބިކަމަށް މިހާތަނަށް މަޢުލޫމާތު ލިބިފައިވެއެވެ. މި ބޯޓްތަކުގެ މައްސަލަ ސަރުކާރުގެ ކަމާގުޅުންހުރި އިދާރާތަކާ ގުޅިގެން ދަނީ ތަޙުޤީޤު ކުރަމުންނެވެ.


Dani Alves PSG Dhookollan Nimmaifi - Vaguthu\nކޮވިޑްގެ ފައްސިއަށް މަޑުޖެހުމެއް، ވެކްސިން ޖެހުން ބާރަށް ކުރިއަށް -9ގަޑިއިރު ކުރިން\n2 އަހަރު ކުރިން ( ޖޫން 23, 2019 )\nފްރާންސްގެ ޗެމްޕިއަން ޕީއެސްޖީއާއެކު ދެ ސީޒަން ހޭދަކުރުމަށްފަހު، އެ ކްލަބު ދޫކޮށްލަން ނިންމާފައިވާ ކަމަށް ބްރެޒިލްގެ ޑިފެންޑަރު ޑެނީ އަލްވޭސް އިއުލާން ކޮށްފިއެވެ.\nއުމުރުން 36 އަަރުގެ އަލްވޭސްއަކީ މިހާރު ބްރެޒިލް ގައުމީ ޓީމުގެ ކެޕްޓަނެވެ. މީގެ ކުރިން ބާސެލޯނާ އަދި ސެވިއްޔާއަށްވެސް ކުޅުނު އަލްވޭސް ވަނީ ޔުވެންޓަސްގައިވެސް ދުވަސްތަކެއް ހޭދަކޮށްފައެވެ. ރޭ ބްރެޒިލުން ކުޅުނު ކޮޕާ އެމެރިކާ މެޗުގައި ގޯލްވެސް ޖެހި އަލްވޭސް މިހާތަނަށް 73 މެޗު ޕީއެސްޖީއަށް ކުޅެފައިވާ އިރު، އޭނާ އެންމެ ގިނަ ކާމިޔާބީތަކެއް ހޯދާފައި ވަނީ ބާސެލޯނާގައެވެ.\nއަލްވޭސް އިންސްޓާގްރާމްގައި އޭނާ ކޮށްފައިވާ ޕޯސްޓެއްގައި ބުނެފައި ވަނީ ހަޔާތުގައި ކޮންމެ ކަމެއްވެސް ނިމޭނެ ކަމަށާއި، ޕީއެސްޖީއާއެކު އޭނާ ކުރި ދަތުރުވެސް ނިމުމަކާ ގާތްވެފައިވާ ކަމަށެވެ. އަދި ދަނޑުމަތީގައި އޭނާއަށް އެންމެ އެކަށޭނެ ކުޅުން ނުދެއްކި ވާނަމަ، އެކަމަށް މާފަށް އެދޭ ކަމަށާއި، ޕީއެސްޖީއާއެކު އޭނާ ހޭދަކުރީ ހިތްހަމަ ޖެހޭ ދުވަސްތަކެއް ކަމަށެވެ.\nޕީއެސްޖީއާއެކު އަލްވޭސް ވަނީ ފްރާންސް ލީގު ކާމިޔާބުކުރުމުގެ އިތުރުން، ފްރާންސް ކަޕް އަދި ލީގު ކަޕްވެސް ކާމިޔާބު ކޮށްފައެވެ. އަލްވޭސްގެ މެސެޖުގައި އޭނާ ދެން ކުޅޭނެ ކްލަބެއް އަދި ހާމަކޮށްފައެއް ނުވެއެވެ. ލަފާކުރެވޭ ގޮތުގައި އަލްވޭސް އޭނާ ދެން ކުޅޭނެ ކްލަބެއް ހާމަކުރާނީ ގައުމީ ޓީމާއެކު ކުރިއަށްދާ ކޮޕާ އެމެރިކާގެ ފަހުގައެވެ.


Best Buy Mobile Ge2Vana Fihaara Male Gai Hulhuvaifi - Vaguthu\nބެސްޓް ބައި މޯބައިލްގެ ދެ ވަނަ ފިހާރަ މާލޭގައި ހުޅުވައިފި\nބެސްޓް ބައި މޯބައިލްއިން އެ ކުންފުނީގެ ދެ ވަނަ ފިހާރައެއް މާލޭގެ މަޖީދީ މަގުގައި - ވަގުތު އިމޭޖްސް: އަހުމަދު އަލީ\nރާއްޖޭގައި އެންމެ ފުޅާދާއިރާއެއްގައި އެޕަލް ޕްރޮޑަކްޓްތައް ވިއްކަމުން އަންނަ ބެސްޓް ބައި މޯބައިލްއިން އެ ކުންފުނީގެ ދެ ވަނަ ފިހާރައެއް މާލޭގެ މަޖީދީ މަގުގައި ހުޅުވައިފިއެވެ.\nމާފަންނު ބޭންކް އޮފް މޯލްޑިވްސް (ބީއެމްއެލް)ގެ އާ ބްރޭންޗް "ކުރީގެ ސްޓާ ސިނަމާ" ކުރިމަތީގައި ހުންނަ މި ފިހާރަ ރަސްމީކޮށް ހުޅުވާފައި ވަނީ ހުކުރު ދުވަހުގެ ރޭ ވަގުތެއްގައެވެ.\nބެސްޓް ބައި މޯބައިލްގެ ދެވަނަ ފިހާރަ އަކީ ޖާގަ ތަނަވެސް ފިހާރައެއް - ވަގުތު އިމޭޖްސް: އަހުމަދު އަލީ\nމިއީ ބެެސްޓް ބައި މޯބައިލްގެ ނަމުގައި މާލޭގައި ހުޅުވި ދެވަނަ ފިހާރައެވެ. މި ކުންފުނީގެ ފުރަތަމަ ފިހާރަ ހުންނާނީ މާވެޔޮމަގުގައި ހުންނަ ފަތަހަ މޯލްގެ ގޯޅީގައެވެ. އެ ފިހާރަ ހުޅުވިތާ އެއް އަހަރު ފަހުން ދެވަނަ ފިހާރަ ހުޅުވިއިރު، ޖާގަ ތަނަވަސް ރީތި، މިފިހާރާގައި އެންމެ ބްރޭންޑެޑް ފޯނުގެ، އިތުރުން، ފޯނާއި ގުޅުން ހުރި ހުރިހާ ސާމާނެއް ލިބެން ހުންނާނެ އެވެ.\nބެސްޓް ބައި މޯބައިލްގައި އެންމެ އަގުހެޔޮކޮށް ފޯނު ލިބޭނެ - ވަގުތު އިމޭޖްސް: އަހުމަދު އަލީ\nއެ ފިހާރައިން ސެމްސަންގ، އެޕަލް، އޮޕޯ، ރެޑްމީ، ވާވޭ، ވަންޕްލަސް ފަދަ މަޝްހޫރު ބްރޭންޑްތަކުގެ އެންމެ ފަހުގެ ފޯންތައް ލިބެން ހުންނާނެއެވެ.\n"އަޅުގަނޑުމެންނަކީ އެންމެ އަގުހެޔޮކޮށް، އައިފޯނާއި، ސެމްސަންގ، އަދި އެކި ބްރޭންޑްތަކުގެ ސްމާޓް ފޯނާއި، އެސެސަރީސް އާއި ގެޖެޓްސްތައް ވިއްކަމުންދާ ބައެއް" ބެސްޓް ބައި މޯބައިލްގެ އޮފިޝަލަކު ވިދާޅުވިއެވެ.\nބެސްޓް ބައި މޯބައިލްގައި ފޯނުގެ އިތުރުން، އެސެސަރީސްވެސް ލިބެން ހުންނާނެ - ވަގުތު އިމޭޖްސް: އަހުމަދު އަލީ\nއޮފިޝަލް ވިދާޅުވިގޮތުގައި، އެ ކުންފުނިން އޮންލައިންކޮށް ފޯނުގެ ވިޔަފާރި ކުރަމުންދާތާ 10 އަހަރުވެދާނެއެވެ. އެހެންކަމުން އެ ކުންފުނިން ވެފައިވަނީ ރާއްޖެއަށް ފޯނު އެތެރެކޮށް ވިއްކަމުގައި ދިވެހިންގެ އިތުބާރު ހޯދާފައިވާ ކުންފުންޏަކަށެވެ. އަދި އެ ކުންފުންޏަކީ އެޕަލްގެ ޕްރޮޑަކްޓްތައް ރާއްޖެ ގެނެސް އެންމެ ހެޔޮ އަގުގައި ވިއްކާ އެއް ކުންފުނި ކަންވެސް ފާހަގަކޮށްލަން ޖެހެެއެވެ.\nބެސްޓް ބައި މޯބައިލްގައި ފޯނު ކަވަރުތައްވެސް ލިބޭނެ - ވަގުތު އިމޭޖްސް: އަހުމަދު އަލީ\n"އެޕަލްގެ ޕްރޮޑަކްޓްތަކަކީ އަޅުގަނޑުމެންގެ އެކްސްލޫސިވް ޕްރޮޑަކްތަތަކެއް، އެހެންވީމަ އެންމެ ހަޔޮއަގުގައި މެކްބުކަށް ދާން ދޭން، އައިފޯނާއި، އައިޕެޑުގެ އެންމެ ފަހުގެ ހުރިހާ މޮޑެލްސްތައް އަޅުގަނޑުމެންގެ އަތުން ލިބެން ހުންނާނެ" އޮފިޝަލް ވިދާޅުވިއެވެ.\nއޭނާ ވިދާޅުވިގޮތުގައި، މަޖީދީމަގުގައި ހުންނަ ފިހާރައިން ފޯނު ފަދަ އެއްޗެހި މަރާމާތު ކުރުމުގެ ހިދުމަތްވެސް ލިބިގެން ދާނެ އެވެ. އަދި އެ ފިހާރައިން ޑެލިވަރީ ހިދުމަތްވެސް ދެމުން ދާނެއެވެ.\nބެެސްޓް ބައި މޯބައިލަކީ ރަށްރަށަށްވެސް ފޯނާއި، އަދި ފޯނާއި ގުޅުން ހުރި ޕްރޮޑަކްޓްތައް ފޮނުވައިދޭ ކުންފުންޏެކެވެ. އެގޮތުން އެތަނުގެ ފޯނު ނަމްބަރު 7952033 އަށް ގުޅާލުމުން، މާލެ ސަރަހައްދުގެ ހުރިހާ ތަނަކަށާއި، ރަށްރަށަށް ފޯނު ފޮނުވުމަށް ބޯޓު ފަހަރުތަކާއި، ދޯނި ފަހަރުތަކަށް ފޯނު ޑެލިވަރީ ކޮށްދެމުން ދާނެއެވެ.\nބެސްޓް ބައި މޯބައިލްގައި ފަހުގެ ފޯންތައްވެސް - ވަގުތު އިމޭޖްސް: އަހުމަދު އަލީ\n"މާލޭގައި މިހާރު އެންމެ އަގުހެޔޮކޮށް ޑެލިވަރީ ހިދުމަތަކާއެކު، ފޯނު ފޯރުކޮށްދެމުން ދާނީ ވެސް އަޅުގަނޑުމެން" އޮފިޝަލް ވިދާޅުވިއެވެ.\nމި ފިހާރައިން އިސްލާމިކް ބޭންކް މެދުވެރިކޮންނާއި، އެމްއެފްއެލްސީ އަދި ބީއެމްއެލް އިސްލާމިކް އާއި ބީއެމްއެލްް އީޒީ ޕޭ މެދުވެރިކޮށްވެސް ފޯނު ދޫކުރެއެވެ.\nޕްރިމިއޯގެ ފުރަތަމަ ފިހާރަ ހުޅުމާލެ ބޮޑުމަގުގައި ހުޅުވައިފި\nބެސްޓް ބައި މޯބައިލްއިން އެންމެ ފަހުގެ އެޕަލް ވޮޗް އަދި އައިޕެޑް ވިއްކަން ފަށައިފި\nބަރުދަން ލުއިކުރާ ވަރަކަށް މާއުނގޫދޫ "ބިގް ސޭވް" އިން ޑިސްކައުންޓް ލިބޭނެ\nސެޕްޓެމްބަރު 27, 2020 10:34\nތިތަނުން އެއްޗެހި ލިބޭތޯ ބަލާލަން ދުރުވާނަން.


America aa medhu dhekey goiy badhalu vaane: Taliban\nއަފްޣާނިސްތާނަށް އެހީދޭ ޖަމާއަތްތަކުން އެހީ ފޯރުކޮށްދެނީ\nއެމެރިކާ ހިފަހައްޓާފައި ހުރި އަފްޣާން ފައިސާތައް ދޫނުކޮށް އެހެން މުހުތާދުތަކަށް ހޭދަކުރާ ނަމަ އަފްޣާނުން މިހާރު އެމެރިކާއާ ދީފައި އޮތް ދަރަޖަ ދަށް ކުރާނެ ކަމަށް ތާލިބާނުން ބުނެފި އެވެ. އަދި ބުނީ ތާލިބާނުންގެ ސިޔާސަތު ބަދަލު ވުމުން އެމެރިކާ ހިކި ކޮށިއަރާނެ ކަމަށެވެ.\nއަފްޣާނިސްތާންގެ މަރުކަޒީ ބޭންކަށް ވަންނަން ޖެހޭ ފައިސާތައް އެމެރިކާ ހިފެހެއްޓި ސަބަބަކީ އަފްޣާންގައި އޮތް މަދަނީ ވެރިކަން ތާލިބާނުން ވައްޓާލުމެވެ.\nއެމެރިކާ ބުނާ ގޮތުން ތާލިބާނުންގެ ރޫހު ހުރީ އަފްޣާނިސްތާނަށް އާންމު ވެގެން ދާފަދަ އުފެއްދުންތެރި ގޮތަކަށް ނޫން ކަމަށެވެ. އަދި އެމެރިކާ އެދޭ ގޮތަކަށް އަފްޣާންގެ ވެެރިކަމާއި ހިންގުން އަތުރާލުމަށް ދާންދެން ފައިސާ ދޫނުކުރާނެ ކަމަށެވެ.\nއެހެން ނަމަވެސް ޖޯ ބައިޑަންގެ ސަރުކާރުން މިހާރު ނިންމާފައި ވަނީ ހިފަހައްޓާފައި ހުރި ފައިސާއިން ބޮޑު ބައެއް ސެޕްޓެމްބަރު 11، 2001 ގައި އެމެރިކާއަށް ދިން ޓެރަރިސްޓް ހަމަލާގައި ގެއްލުން ލިބުނު މީހުންނަށް ބަދަލު ދިނުމަށެވެ.\nއެމެރިކާގެ މި އިޚުތިޔާރަށް ފާޑުކިޔައި ތާލިބާނުން ބުނީ އެމެރިކާ އަދަބު ދެނީ އެހެން ބަޔަކު ކުރި ކުށަކަށް ގުޅުމެއް ނެތް ބަޔަކަށް ކަމަށެވެ.\nއަފްޣާންގެ ފައިސާ އަކީ އަފްޣާން ރައްޔިތުންނަށް ލިބެން ޖެހޭ އެއްޗެއް ކަމަށް ތާލިބާނުން ބުނެ އެވެ. އަފްޣާނަށް އެ ފައިސާތައް ލިބިގެން ނޫން ގޮތަކަށް ގައުމު ހަމަނުޖެއްސޭނެ ކަމަށް ވެސް ތާލިބާނުން ބުނެ އެވެ.\nއެމެރިކާ ސަރުކާރުން އަފްޣާން ފައިސާތައް ނުހައްގުން ބޭނުން ކުރަން ނިންމުމާ ގުޅިގެން އަފްޣާންގެ ކުރީގެ ރައީސް ހާމިދު ކަރުޒާއީ ވަނީ އެކަން އެގޮތަށް ނުކުރެއްވުމަށް ބައިޑަންއަށް ދަންނަވާފަ އެވެ.\nޔޫއެން އެމެރިކާ އަފްޣާނިސްތާން + ތާލިބާން


BREAKING: Raees Nasheed Ge Operationthah Nimijje - Aailaa - Vaguthu\nރައީސް ނަޝީދުގެ އޮޕަރޭޝަންތައް ނިމިއްޖެ - އާއިލާ\nރައީސް ނަޝީދު ހޮސްޕިޓަލަށް ގެންދަނީ- ފޮޓޯ-- މީސްމީޑިޔާ\nސައިކަލެއްގައި އެއްޗެއް ގޮއްވާލައިގެން ރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދަށް ރޭ ދިން ހަމަލާގައި އެމަނިކުފާނުގެ ހަށިކޮޅަށް ލިބުނު ޒަހަމްތަކަށް ފަރުވާ ދިނުމަށް ކުރިއަށްގެންދިޔަ އޮޕަރޭޝަންތައް ނިންމާލާފައިވާ ކަަމަށް އާއިލާއިން ބުނެފިއެވެ.\nރައީސް މުހައްމަދު ނަޝީދުގެ ކޮއްކޯފުޅު އަދި އެމަނިކުފާނުގެ ގާނޫނީ ވަކީލެއްގެ ގޮތުގައިވެސް މަސައްކަތް ކުރަމުން އަންނަ ނާޒިމް ސައްތާރު ވިދާޅުވީ، ނަޝީދުގެ އޮޕަރޭޝަންތައް ނިމިފައިވާ ކަމަށާއި އެއްކޮށް ރަނގަޅުވާން ދުވަސްކޮޅެއް ނަގާނެ ކަމަށެވެ. އަދި ހާލު ރަނގަޅު ކަމަށް ވެސް އާއިލާއިން ވަނީ ބުނެފައެވެ.\nނަޒިމް ސައްތާރު ވަނީ ރައީސް ނަޝީދަށް ފަރުވާ ދިނުމަށް މަސައްކަތް ކުރި އޭޑީކޭ ނަރުހުންނާއި ޑޮކްޓަރުންނަށާއި ސްޓާފުންނަށް ޝުކުރު އަދާ ކޮށްފައެވެ. އަދި ހާއްސަކޮށް ޑރ. ނިޔާފްއަށް އޭނާ ވަނީ ޝުކުރު އަދާ ކޮށްފައެވެ.\nޒަހަމްތައް ގިނަކަމުން ފަރުވާ ދީފައިވަނީ ހޭނައްތައިގެން ކަން އެނގިފައިވާ އިރު، ނަޝީދުގެ އެތެރެހައްޓަށް ގެއްލުމެއް ވެފައިވާ ކަމުގެ މައުލޫމާތެއް ސާފެއް ނުވެއެވެ.\nރައީސް ނަޝީދަށް އަމާޒުކޮށް ހަމަލާ ދީފައި ވަނީ އެމަނިކުފާނުގެ ގެކޮޅުކަމަށްވާ ކެނެރީގެ އިން ނިކުމެވަޑައިގެން ކާރަށް އަރައި ވަޑައިގަންނަވަނިކޮށެވެ. މިހަމަލާގައި ރައީސް ނަޝީދާއިއެކު ޖުމްލަ ފަސް މީހަކު ޒަހަމްވިއެވެ. އެއީ ރައީސް ނަޝީދުގެ ދެބޮޑީގާޑުންނާއި އިނގިރޭސިވިލާތުގެ ފަތުރުވެރިއެއްގެ އިތުރުން އިތުރު ދިވެހި ފިރިހެނެކެވެ. ހަމަލާގައި ޒަހަމްވި ރައީސް ނަޝީދުގެ ދެބޮޑީގާޑުން މިހާރު ވަނީ ހޮސްޕިޓަލުން ދޫކޮށްލާފައެވެ.\nމެއި 7, 2021 17:04\nބުރަކަަށި ބިންދައިގެން ގޮސްގެން އިނގިރޭސިވިލަތަށް ގޮނޑި ދުއްވަން ދިޔަ ސޮރު ތީ. ތިޔަ މީހަގެ ޔަހޫދީ މަކަރު އަހަރެމެން ދަންނަން. ޖުޑިޝަރީ ކުރިމައްޗަށް އަމިއްލަފުޅަށް ވެއްޓި ވަަޑައިގެން ވެލި ފަރިއްކުލުވަން އުޅުނު ދުވަސް ވެސް ދިވެހިންނާއި ފުލުހުން ދެނެހުރިން.\nއިންޑިޔާގެ މީޑިޔާތަކާ ގުޅިގެން ގެންދާ ނުރައްކާތެރި ރޭވުމެެއް ދިވެހި ރާއްޖޭގެ އަމާންކަމާއި އިސްލާްމްދީނު ނައްތާލަން ކުރާ މަސއްކަތް ބުއްޅަ


Flat Thah Libifaivaa Faraaiythah Ihuthijaajah Nikuhnna Hisaabah Gosfi: Dr. Muizzu - Vaguthu\nފްލެޓުތައް ލިބިފައިވާ ފަރާތްތަކެއް އިހުތިޖާޖަށް ނިކުންނަ ހިސާބަށް ގޮސްފި: ޑރ. މުއިއްޒު\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ސަރުކާރުން ރައްޔިތުންނަށް ބޯހިޔާވަހިކަން ފޯރު ކޮށްދިނުމުގެ ގޮތުން ހުޅުމާލެ ދެވަނަ ފިޔަވަހީގައި އިމާރާތް ކޮށްފައިވާ ހިޔާ ފްލެޓުތައް ލިބިފައިވާ ހައްގުވެރިން އިހުތިޖާޖަށް ނިކުންނަން ޖެހޭ ހިސާބަށް ކަންކަން ގޮސްފައިވާ ކަމަށް ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވެއްޖެއެވެ.\nއިދިކޮޅު ޕްރޮގްރެސިވް ކޮންގްރެސް ކޯލިޝަނުން މިއަދު ހަވީރު ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން މުއިއްޒު ވިދާޅުވީ ހިޔާ ފްލެޓުތަކާއި ގުޅިގެން ރައީސް އިބްރާހީމް މުހައްމަދު ސޯލިހުގެ ސަރުކާރުން ދައްކަމުން އަންނަ އެންމެ ވާހަކައެއްވެސް ދެކޮޅު ނުޖެހޭ ކަމަށެވެ. އެގޮތުން ފުރަތަމަ ދެއްކީ އެތަނުގެ ކޮޓަރިތައް ކުޑަ ވާހަކަ ކަމަށާއި އެހެންކަމުން ކޮޓަރިތައް ބޮޑު ކުރުމަށް މަސައްކަތް ކުރަމުން އަންނަ ވާހަކަ ދެއްކި ކަމަށް މުއިއްޒު ފާހަގަކުރެއްވިއެވެ. ނަމަވެސް އެ ވާހަކަ ދެއްކެވިއިރުވެސް އެއީ ކުރެވޭނެ ކަމެއް ނޫންކަން ހުދު އެބޭފުޅުންނަށްވެސް އެނގިވަޑައިގަންނަވާނެ ކަމަށާއި އިމާރާތް ކޮށްފައި ހުރި ތަނަކަށް އިތުރު ބަދަލުތަކެއް ގެނައުމަށް އުނދަގޫ ދަތި ކަމެއް ކަމަށް އޭނާ ވިދާޅުވިއެވެ.\n"އެންމެ ފުރަތަމަ ދެއްކީ އެތަން ކުޑަ ވާހަކަ ސައިޒު، އެހެންވެ އެތަނުގެ ކޮޓަރިތައް ބޮޑު ކުރާ ވާހަކަ، އެވާހަކަ ދެއްކިއިރުވެސް އެނގޭނެ އެއީ ސްޓްރަކްޗާ ކޮށްފައި ހުރި ތަނެއްކަން އެކަން ނުކުރެވޭނެކަން ވެސް. އެކަމަކު އެކަމަށް އެކަނިވެސް ހައެއްކަ މަސް ހޭދަކުރި ހަމައެކަނި އެކަން ކުރުމަށޭ ކިޔާފައި،" މުއިއްޒު ވިދާޅުވިއެވެ.\nމިއަދުގެ ނޫސްވެރިންގެ ބައްދަލުވުމުގައި މުއިއްޒު ވަނީ ސަރުކާރުން ހިޔާ ފްލެޓުތަކާއި މެދު އަމަލު ކުރަމުން ދިޔަ ގޮތްތަކުގެ ސަބަބުން ނިކަމެތިކަން ލިބިގެން ދިޔައީ ހަމަ ރައްޔިތުންނަށް ކަމަށެވެ. އަދި ދެ އަހަރު ދުވަސް ވަންދެން އެތަނަށް އެއްވެސް މަސައްކަތެއް ނުކޮށް ހުސް ވާހަކަތައް ދެއްކި ސަބަބުން ހާމަކޮށް ދިނުމަށް މުއިއްޒު ވަނީ ގޮވާލައިފައެވެ.\n"އިހުތިޖާޖް ކުރަން ނިކުންނަންޖެހޭ ހިސާބަށް މިއަދު މިއޮތީ ގޮސްފައި. އެބަޖެހޭ ނިކުންނަން މިހާރު، ނިކުމެ ރައްޔިތުންގެ އަޑު މި ސަރުކާރަށް އިއްވައި، ރައްޔިތުންގެ ހައްގު ހޯދަން މިހާރު އެބަޖެހޭ އަތުކުރި އޮޅާލައިގެން ނިކުންނަން. އެނޫން ގޮތަކަށް އަޅުގަނޑަކަށް ހިއެއް ނުވޭ ރައްޔިތުންނަށް ހެޔޮ އެދޭ އެއްވެސް ކަމެއް މި ސަރުކާރުން ކޮށްދޭނެ ހެނެއް" މުއިއްޒު ވިދާޅުވިއެވެ.\nއިއްޔެ ރައީސް އިބްރާހިމް މުހައްމަދު ސޯލިހް ނޫސްވެރިންނާއި ބައްދަލު ކުރައްވައި ވިދާޅުވީ، އެތަނުގެ އެންމެ ފަހުގެ މަސައްކަތް ކުރަމުން އަންނަ ކަމަށާއި އެތަންތަން ހައްގުވެރިންނަށް ހަވާލު ކުރާއިރު، އެތެރޭގެ މަސައްކަތެއް ނުނިމޭނެ ކަމަށެވެ.\nހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ)ން މިއަދު ބުނެފައި ވަނީ ހުޅުމާލޭގައި ކުރީގެ ސަރުކާރުން އިމާރާތް ކުރަން ފެށި 7,000 ފްލެޓަށް މީހުން ވަދެ ފިނިޝިން މަސައްކަތް ނިމެންދެން ވަކި މުއްދަތަކަށް ކުލި ނުނަގާނެ ކަމަށެވެ.\nޖޫން 24, 2020 19:10\nމި ތިބީ ނުކުންނަން ތައްޔާރުގައި\nދެން ޔާމީންގެ ދެއަތްޕުޅުން ބިންގާ އަޅާދިން ސީލައިފްގެ ހައްޤުވެރިން ކޮބާތަ! އެމީހުން ނުކުންނާކަށް ނުޖެހޭތަ! ފްލެޓް ވެސް ނުލިބުނު ދެއްކި ފައިސާވެސް ނުލިބުނު.\nއެވެސް މުޢިއްޒުގެ ޒަޢާމަތުގައި. ދެރަކަމެއް ހުވާ\nޖޫން 25, 2020 11:12\nހަމަ ކަނޑައެޅިގެން ދޮގު. ފައިސާ ދެއްކި މީހުނަށް އަނބުރާ ފައިސާ ލިބިއްޖެ. އެއްބަސް ވުމުގައިވާގޮތުން ސަރުކާރުގެ ބޯހިޔާވަހިކަމުގެ މަޝްރޫއުގެ ތެރޭން2އަހަރުތެރޭ އެމީހުނަށް ސަރުކާރުން ފްލެޓް ދޭންޖެހޭ. އެހެންކަމުން 2އަހަރުގެ ތެރޭ ސަރުކާރުން ފްލެޓް ނުދީފިނަމަ އެމީހުން ނުކުންނަން ޖެހެނީ. މަށަކީ އެތަނަށް ފައިސާ ދެއްކި މީހެއް. އެފައިސާ އަނބުރާލިބިއްޖެ. އެފައިސާ ދިނީ އެޗްޑީސީ އަށްގެގޮސް އެތަނުން. ފިތުނަ އުފައްދަން ދޮގުވާހަކަ ތަކުން ކޮމެންޓް ކުރާނެކަމެއްނެތް.\nޖޫން 24, 2020 19:26\nނުކުންނަށް ލަސްވެއްޖެ..ގައުމުގެ ރައީސް ދޮގުހެދީ..މިއަދު ނޫސްވެރިން އެތަނަށް ވަދެ ނެގިފޮޓޯތައް ފެނިއްޖެ..4ލިފްޓް އިންކަމަށްވޭ..އަނެއްކާ ކޮތަރުކޮށްޓެއްވެސް ނޫން..\nޖޫން 24, 2020 19:30\nހުސްދޮގު ތިއުޅެނީ ޕާޓީ ކުދިންނަށް ބަހާލަން ކޮތަރު ކޮށްޓެއް ނެހެދުނު ހިނި ހޮރެއްވެސް ނެހެދޭނެ ހުސްއަގަ ތަޅާބައެއް ގަމާރުދިވެހިން\nޖޫން 24, 2020 19:31\nކޮތަރު ކޮށި ބޭރުން ބަލާލަން ވަރަށް ރީތި! އެކަމަކު އެތެރޭ ގައި އުޅެވޭނީ އޮކްސިޖަނު ގައި ކަމަށް ބުނަ އުޅޭ!\nޖޫން 24, 2020 19:56\nރައްޔިތުންނޭ ނުކުމޭ ..ޑިމޮކްރެސީގަ ހައްގު ލިބޭނީ ހަޅުތާލުކޮށްގެން... ނުތިބޭ ބަލާކަށް 600 މިލިއަން ރުފިޔާގެ ލޯނެއް ހޯދުމުގެ ޤާބިލްކަން ނެތީމަ އިސްތިއުފާ ދެއްވާ..އަދި ސުހައިލް އަކީ މައުމޫނުގެ ޕަޕެޓެއް ..މީނައަކީ މިހާރުން މިހާރަށް ހައްޔަރުކުރަންޖެހޭ މީހެއް. މިތާގައި ހުންނާނެ ދިވެހި ސިފައިންނާއި ފުލުހުންނަށް ޚާއްސަކުރި 600 ފުލެޓް .އެބޭފުޅުންވެސް ހައްގު ހޯދަން ތެދުވެ ވަކާލާތު ކުރައްވާ މިއީ ރައްޔިތުން ނިކަމެތިކޮށް ރައްޔިތުންނަށް މަލާމާތްކުރުން. .ބޭފުޅުންނޭ 1980 ގެ ފަހުކޮޅާ ޖެހެންދެން މާލޭގައި މީހުން ނިދީ ފައްޖެހި އެދާއި ބިންމަތީ ކުނާ އަޅާއިގެން . ޚޮދު މިއަދު ރައީސްވެސް ފައްޖެހި އެދުގަ ނިދިކުރެއްވި. އަދި ކޮޓަރި ބައިކޮށްފަ ހުރީ ގޯނީގަ އުވަލައިގެން..އެހެންވީމަ ޓައިލް ނެތަސް ދިވެހިންނަށް އުޅެވޭނެ ފުލެޓް ލިބުނު ހައްގުވެރިންނަށް ދެއްވާ...\nޖޫން 24, 2020 20:16\nޖޫން 24, 2020 20:34\nމުއިއްޒު ހެއްދެވި ފުލެޓް ތަކުގައި އިންސާނުންނަށް ދިރިއުޅެވޭ ވަރަށް ވުރެ ގޯހޯ. މުއިއްޒު މިކަމުގެ ޒިންމާ ނަންގަވާންތޯ<\nޖޫން 24, 2020 20:50\nތިޖަހަނީ ވަރަށް ނުރަށްކާތެރި މަޅިޔެއް ވިސްނާތިބޭތި ތިތަނަށް ވައްދާފަ ދެމަސްވެސް ނުވަނީސް ބުނާނެ ކުލިދައްކަން 1 އަހަރާއި 7މަސް ލިބި ތަންނުނިންމާ ފުލެޓް ލިބޭމީހުނާ ހަވާލު ކުރުމަކީ މިސަރުކާރުގެ ނާގާބިލް ކަމާއި ގައުމުގެ ވެރިކަން ކުރުމަށް ނުކުޅެދިފާވާމިންވަރު\nޖޫން 24, 2020 21:36\n1 ރޫމްގެ ފްލެޓްތައް ކޮބައިބާ؟\nކީއްވެގެންބާ ހަމައެކަނި2ރޫމްގެ ފްލެޓޭ މިކިޔަނީ؟\n1 ރޫމްގެ ފްލެޓްއަށްވެސް ފޯމްލި އެތައް ބަޔަކު އެބައުޅޭ.\n1 ރޫމް ގެ ފްލެޓްތައްވެސް މި 16 ޓަވަރުގެ ތެރޭގައި ހިމެނޭނެތޯ.\nވަގުތު މިކަންކަން ސާފު ކޮއްލަދީބަލަ.\nޖޫން 24, 2020 21:55\nޏުނިންމާ ވެސް ތިބުނަނީ 11000 ރ ނަގާނީ ކަލޯ ސެކޮޅުޖެހޭ ވާހަކައެއް ދައްކަބަލަ\nޖޫން 24, 2020 22:07\nކޮބާތަ އަލަތު ކައިވެންޏަށް އެޅި 1000 ފުލެޓު؟؟؟؟؟؟؟؟\nޖޫން 27, 2020 14:30\n1 ރޫމްގެ ފްލެޓްތަކާއި އަލަތު ކައިވެނީގެ ފްލެޓްތައް މަތީން މުއިއްޒުވެސް އަދި މިސަރުކާރުންވެސް ހަދުމަ ނެތުނީކަމަށް ބޮޑައް ބެލެވެނީ.\nޖޫން 24, 2020 22:16\nމިކަމަށް މަ ވެސް ތާއީދު.. މިހާރު ލައްކަ ދުވަސް ވެއްޖެ.. ކުރި އެރުމެއްް ނުލިބުނުތާ ކޮންމެ ފަހަރަކު މުޅިން އާ ބަހަނާއެއް ދައްކަނީ..\nޖޫން 25, 2020 09:37\nސަރުކާރަށް އަޅުގަނޑު ގޮވާލާނީ ކުރީސަރުކާރުން އަޅަންފަށާފައިވާ 7000 ފްލެޓްގެ އަދަދު ބަދަލުކުރީވެސް މިސަރުކާރުންނެވެ. ހަމަ އެގޮތަށް އެފްލެޓްތަކުގައި ނުނިމި ހުރި މަސައްކަތްތަށްވެސް މިސަރުކާރުން ނިންމަންޖެހޭނެއެވެ. މިތަންތަނަށް ވަންނާނީ ހަމަ މިސަރުކާރަށް ވޯޓްދިން ނިކަމެތި ރައްޔިތުން ނޫންތޯއެވެ؟ އެއްފަހަރުވެސް ފްލެޓްތަށް ދީފައިވަނީ ކުރީސަރުކާރުގެ މީހުންނަށޭ ވިދާޅެއްނުވެއެވެ.\nޖޫން 25, 2020 09:41\nކުރީ ސަރުކާރުން އެއްކޮށް ނިންމާފައި ދީފައިވާ3ކޮޓަރީގެ ބޮޑެތި ތަންތަންވެސް ދީފައިވަނީ 7500ރ އަށް ވީއިރު މިސަރުކާރުން ރައީސް ވިދާޅުވިގޮތުން ކޮޓަރިއަކު 12މީހުންނަށް އުޅެވޭ ކުދި2ކޮޓަރި 11000ރ އަށް ކުރީސަރުކާރުން ދޭނެތޯއެވެ؟ ބުއްދި ހަމަޖެހޭ ވާހަކަ ދައްކަވާށެވެ.\nޖޫން 25, 2020 11:19\nފުލެޓު ލިބުނު މީހުން ގޮވައިގެންގޮސް އެތަން ދައްކާލާ ހިތްފަސޭހަކަން ދައްކާލަން ފެންނަނީ، މީގެ އިތުރަށް ފުވައްމުލަކު ނަރުދަމާވެސް ދައްކާލަން ދާން ފެންނަނީ. ޔާމީނު ކުރިކަންކަން މިވެރިންނަށް ހަމަ ދައްކަން ދާންވީ.


Atholhu thereyge3city ah deputy mayorun hovaifi\nއަތޮޅު ތެރޭގެ ތިން ސިޓީއަށް ޑެޕިއުޓީ މޭޔަރުން ހޮވައިފި\nއައްޑޫ، ފުވައްމުލައް އަދި ކުޅުދުއްފުށީގެ ޑެޕިއުޓީ މޭޔަރުންނަށް ހޮވުނު ބޭފުޅުން (ކ-ވ އަށް) އަލީ އަހްމަދު، މުހައްމަދު ޝުއާއު އަދި މުހައްމަދު ފިކުރީ\nމާލެ ފިޔަވާ ދެން އޮތް ތިން ސިޓީ ކައުންސިލަށް ޑެޕިއުޓީ މޭޔަރުން އިންތިހާބުން ކޮށްފި އެވެ.\nއެގޮތުން އައްޑޫގެ ޑެޕިއުޓީ މޭޔަރުގެ މަގާމަށް އަށް ވޯޓުން ހޮވާފައިވަނީ ހިތަދޫ މެދުވަލު ދާއިރާގެ ކައުންސިލަރު މުހައްމަދު ޝުއާއު އެވެ. އޭނާއާ ވާދަކުރެއްވީ އާމިނަތު އަދާލާ ރަޝީދުގެ އިތުރުން މުހައްމަދު ފައިސަލް އެވެ.\nފުވައްމުލަކުގެ ޑެޕިއުޓީ މޭޔަރުގެ މަގާމަށް ހޮވާފައިވަނީ މުހައްމަދު ފިކުރީ އެވެ.\nމުޅިން އަލަށް މިއަދު ސިޓީއެއް ގޮތަށް މަަސައްކަތް ފެށި ކުޅުދުއްފުށީގެ ޑެޕިއުޓީ މޭޔަރުގެ މަގާމަށް އެ ކައުންސިލްގެ ހުރިހާ ކައުންސިލަރުންގެ ވޯޓުން ހޮވާފައިވަނީ އަލީ އަހްމަދު އެވެ. އިތުރު ބޭފުޅަކު އޭނާއާ ވާދަކުރައްވާފައެއް ނުވެ އެވެ.\nއައްޑޫއާއި، ފުވައްމަލަކު އަދި ކުޅުދުއްފުށީގެ ޑެޕިއުޓީ މޭޔަރުންނަށް މިއަދުން އިންތިހާބު ކުރި ބޭފުޅުންނަކީ އެމްޑީޕީގެ ބޭފުޅުންނެވެ.\nމާލެ ފިޔަވާ ދެން އޮތް ތިން ސިޓީގެ މޭޔަރުންގެ ގޮތުގައި ވެސް މިއަދު ހުވާކުރެއްވީ އެމްޑީޕީގެ ބޭފުޅުންނެވެ. އެގޮތުން އައްޑޫގެ މޭޔަރެއްގެ ގޮތުގައި އަލީ ނިޒާރު ހުންނެވިއިރު، ފުވައްމުލަކުގެ މޭޔަރަކަށް ހުންނެވީ އިސްމާއީލް ރަޝީދު އެވެ. އަދި ކުޅުދުއްފުށީގެ މޭޔަރަކަށް ހުންނެވީ މުހައްމަދު އާތިފް އެވެ\nމާލޭގެ މޭޔަރުގެ ގޮތުގައި މިއަދު ހުވާކުރެއްވީ އިދިކޮޅު ޕީޕީއެމްގެ ޓިކެޓްގައި އިންތިހާބު ކާމިޔާބު ކުރެއްވި ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު އެވެ. މާލެ ސިޓީ ކައުންސިލްގެ މެޖޯރިޓީ ވެސް ހޯދާފައިވަނީ އިދިކޮޅު ޕީޕީއެމް ކަމަށްވާތީ މާލޭގެ ޑެޕިއުޓީ މޭޔަރުގެ މަގާމަށް އިންތިހާބު ވާނީ ޕީޕީއެމްގެ ބޭފުޅެއް ކަމަށް ޔަގީންކުރެވެ އެވެ.\nސިޓީ ކައުންސިލްތަކުގެ ޑެޕިއުޓީ މޭޔަރުން ހޮވަނީ ކައުންސިލްތަކުގެ ހުރިހާ ކައުންސިލަރުން އެއް މަޖިލީހެއްގައި ހާޒިރުވެ ތިބެ ކުރިއަށް ގެންދާ ސިއްރު ވޯޓަކުންނެވެ. މާލޭގައި ކޮވިޑްގެ ހާލަތު ވަރަށް ބޮޑަށް ގޯސްވެފައިވާތީ އާއި މާލޭގެ ބައެއް ކައުންސިލަރުން ހޯމް ކަރަންޓީނުގައި ތިއްބެވީތީވެ މާލޭގެ ޑެޕިއުޓީ މޭޔަރު ހޮވުން ވަނީ ފަސްކޮށްފަ އެވެ.\nމިދިޔަ އޭޕްރީލް މަހުގެ 10 ދުވަހު ބޭއްވި ލޯކަލް ކައުންސިލް ތަކުގެ އިންތިހާބުގައި ޖުމްލަ 953 ކައުންސިލަރުން ވަނީ އިންތިހާބުގަ އެވެ. މީގެ ތެރެއިން ހަތް ރަށެއްގެ މަދު ކައުންސިލަރުން ތަކެއް ފިޔަވާ ދެން ހުރިހާ ރަށެއްގެ އަދި މާލޭގެ ކައުންސިލަރުން މިއަދު ވަނީ މަގާމުގެ ހުވާކުރައްވާފަ އެވެ.\nއެލްޖީއޭ ލޯކަލް ކައުންސިލްތަކުގެ އިންތިހާބު ޕޮލިޓިކްސް\n"އެމްޑީޕީ ނޫން ބަޔަކަށް ވޯޓު ދީފިނަމަ އިންސާފު ގެއްލޭނެ"


India Gai Mamma Ge Aniya Ge Shikaara Akah Vi7Mahuge Kujjaku Salaamai Kohfi - Vaguthu\nއިންޑިއާގައި މަންމަގެ އަނިޔާގެ ޝިކާރައަކަށްވި ހަތް މަހުގެ ކުއްޖަކު ސަލާމަތްކޮށްފި\nއިންޑިޔާގެ މަހަރާޝްތުރާގެ ނާގަޕޫރުގައި އަންހެނަކު އޭނާގެ ހަތް މަހުގެ ފިރިިހެން ދަރިފުޅަށް އަނިޔާ ކުރާ ވީޑިއޯއެއް މީސް މީޑިޔާގައި ވަނީ އާއްމުވެފައެވެ.\nމި ވީޑިއޯއަށް އެތައް ބައެއްގެ ފާޑުކިޔުންތައް ލިބިފައިވާ އިރު ފުލުހުން މިހާރު މިވަނީ މި ކުއްޖާ ސަލާމަތް ކޮށްފައެވެ. އަދި މި ކުއްޖާގެ މަންމަ ވަނީ ފުލުހުންގެ ބެލުމުގެ ދަށަށް ގެންގޮސްފައެވެ.\nއަމްބަޒަރީ ޕޮލިސް ސްޓޭޝަންގެ އިންސްޕެކްޓަރ ނަރެންދުރަ ހިންވޭ މިދިޔަ މެއި މަަހުގެ 24 ވަނަ ދުވަހު ބުނެފައިވަނީ މި ހާދިސާ ހިނގާފައިވަނީ ނާގަޕޫރުގައި ކަމަށާއި އަދި ޗައިލްޑް ވެލްފެއަރ ޑިޕާޓްމަންޓުން މި މައްސަލަ އިތުރަށް ބަލައިދިނުމަށް އެދިފައިވާނެ ކަމަށެވެ.\nމެއި 24 ވަނަ ދުވަހު މި ހާދިސާ ހިނގި ގޮތް ކިޔައިދެމުން އިންސްޕެކްޓަރ ބުނެފައިވަނީ އާއިލާގެ މީހުންނާއި އެކު އުޅުމުގެ ތެރޭގައި މި ހަތް މަހުގެ ކުއްޖާގެ މަންމަ ވަރަށް އިހާނެތިކޮށް އެ ކުއްޖާއަށް އަނިޔާ ކުރި ކަމަށެވެ. އަދި އެތަނުގައި ހާޒިރުވެ ހުރި އާއިލާގެ އެހެން މެމްބަރެއް މި މަންޒަރު ވީޑިއޯ ކުރުމަށް ފަހު އޭނާގެ ކޮންޓެކްޓް ލިސްޓުގައި ހުރި ގިނަ ބަޔަކަށް މި ވީޑިއޯ ފޮނުވާފައިވާ ކަމަށެވެ. އެއަށްފަހު މީސް މީޑިޔާ އުތުރި އަރަންފެށީ މި ވީޑިއޯއިންނެވެ.\nމި ވީޑިއޯއާއި އެކު އެ ސަރަހައްދުގެ ބައެއް މީހުން ވަނީ މިކަން ފުލުހުންގެ ސަމާލުކަމަށް ގެނެސްފައެވެ. އެހެންކަމުން އިންސްޕެކްޓަރ ނަރެންދުރައާއި އޭނާގެ ޓީމުން އެ ގެއަށް ގޮސް ވަނީ އެ ކުޑަ ކުއްޖާ ސަލާމަތް ކޮށްފައެވެ. އަދި އެ ކުއްޖާގެ މައިންބަފައިންވަނީ ފުލުހުންގެ ބެލުމުގެ ދަށަށް ގެނެސްފައެވެ.\nޖޫން 2, 2021 22:49\nކޮންކަހަލަ ބައެއް މިއީ؟ ދަރިން ނުބެލެންޔާ ނުހޯދާ! އެ ކުޑަކުޑަ މައުސޫމް ކުއްޖާ ގެ އެއްވެސް ކުށެއް ނެތް.... ފުރަތަމަ ތި ކަހަލަ މީހުން ޖެހޭނީ އިންސާނިއްޔަތު ދަސްކުރަން...


Raajje Ahves Biru Bodu, Gan'du Fenthah Lafaa Kuri Varah Vure Avahah Vireny - Vaguthu\nހާލަތު ރަނގަޅު ނުވެ، ހަލުވި ކަމާއި އެކު އަދިވެސް ބަލި ފެތުރެނީ - 19 މިނެޓް ކުރިން\nބިރުބޮޑު، ގަޑު ފެންތައް ލަފާ ކުރި ވަރަށް ވުރެ އަވަހަށް ވިރެނީ\n4 މަސް ކުރިން ( ޑިސެމްބަރު 11, 2019 )\nދުނިޔޭގެ ދެ އަސްދަޑީގައި ހުންނަ ގަނޑު ފެންތައް ވިރި، ލޮނުގަނޑު އުފުލޭ ވާޙަކަ އަބަދުވެސް ދެކެވެއެވެ. މިއާއެކު އެންމެ ބޮޑަށް މިކަމާމެދު ކަންބޮޑުވާން ޖެހޭ ޤައުމަކީ ރާއްޖެ ފަދަ ތިރި ޤައުމުތަކެވެ.\nދާދި ފަހުން ސައިންސްވެރިން ކުރި ތަޙްލީލަކުން މިވަނީ ލޮނުގަނޑު ކުރިން ލަފާ ކުރި ވަރަށްވުރެ އަވަހަށް އުފުލޭނެ ކަމަށް ބުނެފައެވެ. ބްރިޓިޝް އެންޓާޓިކް ސާވޭ ޓީމް އިން ކުރި ތަޙްލީލްތަކުން ދައްކާގޮތުގައި 2100 ވަނަ އަހަރާ ހަމައަށް، ލޮނުގަނޑު އުފުލުމުގެ ސަބަބުން 400 މިލިޔަން މީހުން ހާލު ޖެހޭނެއެވެ. މިއީ ތިރި ޤައުމުތަކުގައި ދިރިއުޅެމުން އަންނަ މީހުން ކަމަށްވެސް މިދިރާސާގައިވެއެވެ. މިއީ މީގެ ކުރިން ހެދި ދިރާސާތަކާ އަޅާ ބަލާއިރު، އެތައް ގުނައެއް ބޮޑު އަދަދެކެވެ.\nގްލޯބަލް ވާމިން، ނުވަތަ ދުނިޔެ ހޫނުވުމާއި ގުޅޭ ގޮތުން ޔޫއެންއިން އުފައްދާފައިވާ އައިޕީސީސީގެ ޑޭޓާ ތަކުން ފެންނަ ގޮތުގައިވެސް 2100 ވަނަ އަހަރާ ހަމައަށް ތިރި ޤައުމުތައް އޮންނާނީ ލޮނުގެ އަޑީގައެވެ.\nޔުނިވަރސިޓީ އޮފް ލީޑްސްގެ ޕްރަފެސަރ އޮފް ލީޑް އޮބްސާވޭޝަންސް ޑރ އެންޑްރޫ ޝެޕާޑް ބުނެފައިވާ ގޮތުގައި ދުނިޔޭގެ ލޮނުގަނޑުން އުފުލޭ ކޮންމެ ސެންޓިމީޓަރަކާއެކު އިތުރު6މިލިޔަން މީހުން ދިރިއުޅޭ ބިން ގެބިގެންދާނެއެވެ. ދިރާސާތަކުން ދައްކާގޮތުގައި 1992 އަކާއި 2018 ވަނަ އަހާރާއި ދެމެދުވަނީ4ޓިރިލިއަން ޓަނުގެ އައިސް ވިރިފައެެވެ. އަދި ލޮނުގަނޑުވަނީ7ސެންޓި މީޓަރ އުފުލިފައެވެ.\nކޮވިޑް-19 : މަންމަގެ ޖަނާޒާގައި ދަރިފުޅު މަރުވެއްޖެ\nހާލަތު ރަނގަޅު ނުވެ، ހަލުވި ކަމާއި އެކު އަދިވެސް ބަލި ފެތުރެނީ\nކޮވިޑް-19: އިންޑިއާ އިން ގިނަ ބަޔަކު ފައްސިވެ، މަރުވެއްޖެ\nޑިސެމްބަރު 11, 2019 13:21\nބޮޑެތި މޮޔަތަކާ އިރު ގެ ހޫނަށް ކަނޑުން އެވަޕަރޭޓްވެގެން ހާދަބޮޑުބައެއް އަރާކަން ނޭންގެނީތަ؟ ތިވާހަކަ ދައްކާ އަހަރުން ކުޑައިރުވެސް މިހާރު ފެނުއަޑީގައޮތީހެއްނު.....\nޑިސެމްބަރު 12, 2019 09:55\nމޮޔަޔާ. ފެން އެވަޕްރޭޓްްވެގެން ދަނީ ޖައްވަށްތަ؟ ފަޒާޔަށްތަ؟ މާސްއަށްތަ؟ އިރަށްތަ؟ ސޯލަރ ސިސްޓަމުން ބޭރަށްތަ؟ ވާރޭ މިވެހެނީ ކޮންފެނަކުން އުފެދޭ ވިލާގަނޑުތަކެގައި؟ ކަލޭގެ ލޮލުން އޮހޮރޭ ކަރުނައިންތަ ވިލާތައް މިއުފެދެނީ؟ ކިޔާ ނުކިޔާއެއްޗެއް ނޭނގި ކޮމެންޓް މިކުރަނީ. ބަލަގަ މޮޔަޔާ، އައިސް ވިރިގެން ކަނޑުފެނާއި މިއެއްވަނީ. އެވަޕްރޭޓްވެގެންދާ ފެން، ކުރިއަށް ވުރެ ގިނައިން އެވަޕްރޭޓް ވުމުން މޫސުމަށް ގޯސް ބަދަލުތަކެއް މިއަންނަނީ. އެފެންވެސް ވާރޭގެ ގޮތުގައި ވެހޭ. އެހެންވުމުން ކަނޑުގެ ލޮނުގަނޑު ހިނދިގެން ނުދާނެ. ކުރިޔަށްވުރެ ގޮޑުވާނީ. މޮޔަގޮވާއިރު އަމިއްލަ މޮޔަކަމެއް ނޭނގޭ ކަލެޔަށް


Libya Ge Election Commission Ah Hamalaa Dhee 16 Meehun Maraalaifi - Vaguthu\nލީބިޔާގެ އިލެކްޝަން ކޮމިޝަނަށް ހަމަލާދީ 16 މީހުން މަރާލައިފި\n4 އަހަރު ކުރިން ( މެއި 3, 2018 )\nހަތިޔާރު އެޅި ބަޔަކު ލީބިޔާގެ ވެރިރަށް ޓްރިޕޮލީގައި ހުންނަ އިލެކްޝަން ކޮމިޝަނަށް އަމިއްލައަށް މަރުވެގެން ދިން ހަމަލާއެއްގައި 16 މީހުން މަރާލައިފިއެވެ.\nމިހަމަލާގައި 16 މީހުން މަރުވުމުގެ އިތުރުން 34 މީހުން ޒަހަމްވި ކަމަށާއި، ހަމަލާދިން ސަރަހައްދުން ކަޅު ދުން އަރާ މަންޒަރާއި ބަޑިޖަހާ އަޑުވެސް އިވުނު ކަމަށް ރިޕޯޓްތަށް ބުނެއެވެ.\nހަމަލާގެ ޒިންމާ އައިއެސް އިން ނަގާފައިވާއިރު ލީބިޔާގައި ހުންނަ އދ.ގެ މިޝަން އިން ބުނެފައިވަނީ މިއީ ޓެރަރިސްޓް ހަމަލާއެއް ކަމަށާއި، މި ހަމަލާ ހަރުކަށި އިބާރާތުން ކުށްވެރިކުރާ ކަމަށެވެ.\nމުއައްމަރުލް ގައްޒާފީގެ ވެރިކަން 2011 ވަނަ އަހަރު ވައްޓާލި ފަހުން ލީބިއާގައި ހަމަޖެހުން ގާއިމް ކުރެވިފައެއް ނުވެ އެވެ. މި ހަމަނުޖެހުންތަކާ އެކު އައިއެސްގެ ހަނގުރާމަވެރިންގެ ގްރޫޕްތައް ލީބިއާ އަށް ވަދެ އެ މީހުންގެ ބާރުގަދަ ކުރަން ވަނީ ފަށައިފަ އެވެ.\nހަތިޔާރު އެޅިމީހުން އިލެކްޝަން ކޮމިޝަންގެ އިމާރާތަށް ވަނުމުގެ ކުރިން އެތަނުގައި ތިބި ސެކިއުރިޓީ ގާޑުން ވަނީ މަރާލާފައެވެ. އޭގެފަހުން އިމާރާތުގެ ތެރޭގައި ތިބި މީހުންގެ ގަޔަށް ވަނީ ބަޑިޖަހާފައެވެ.\nސަލާމަތީ ބާރުތަކާއި ހަތިޔާރު އެޅި މީހުނާއި ކުރިމަތިލުންތަކެއް ހިނގައި ލީބިއާގެ އިލެކްޝަން ކޮމިޝަނުގެ އިމާރާތުގައި ވަނީ އަލިފާން ރޯވެ ބޮޑެތި ގެއްލުންތަކެއް ލިބިފައެވެ.\nލީބިޔާގެ ދާހިލީ ހަމަނުޖެހުންގަނޑެއްގެ ތެރޭގައި ގައްޒާފީ އަވަހާރަކޮށްލާފައިވަނީ 20 އޮކްޓޯބަރ 2011 ގަ އެވެ. ލީބިއާގެ ވެރިކަމުން އޭރު ދުރުކޮށްފައި ހުރި ކާނަލް މުއައްމަރުލް ގައްޒާފީގެ އަވަހާރަކޮށްލީ އޭނާގެ ބާރުގެ ދަށުގައި އޮތް އެންމެ ފަހު ރަށް ކަމަށްވާ އޭނާގެ އުފަން ރަށް، ސިރުތު ހިފަން އިދިކޮޅު ހަނގުރާމަވެރިން ހިންގި ހަރަކާތްތަކެއްގަ އެވެ.\nލީބިއާގެ ރައީސްކަމަށް ކުރިމަތިލާނެ ކަން ގައްޒާފީގެ ދަރިކަލުން އިއުލާން ކުރައްވައިފި\nލިބިޔާގެ ހާރިޖީ ވަޒީރު ސަސްޕެންޑް ކޮށްފި\nބަންގި ގޮވާ ނިމުނުތަނާ އިމާމު ކުއްލި ގޮތަކަށް ނިޔާވެއްޖެ\nމެއި 3, 2018 10:59\nޤައްޒާފީ ހަވަރަށްދީފަ ރައްޔިތުން ފިނިފެންމަލުގެ ދާންތަކުގައި އަރާމުކުރަނީ!!!! ޞައްދާމުޙުސައިން ހަވަރަށްދީފަ ޢިރާޤުރައްޔިތުން ހުވަނދުމަލުގެ ދާންތަކުގަ އަރާމުކުރަނީ!!!! ބައްސާރު ހަވަރަށްދީފަ ސީރިޔާރައްޔިތުން އުފަލުގައި ދިރިއުޅެނީ!!!!! ހުޅަގުގެ ފަނާކުރުވަނިވި ވިސްނުމުން މުސްލިމުން ޢިބްރަތް ލިބިގަންނާނީ ކޮންއިރަކުންބާވައެވެ؟\nމެއި 3, 2018 11:26\nތިޔޭ އެވެރިންއެބުނާ ޑިމޮކްރަސީ އަކީ!!!!\nމެއި 3, 2018 17:33\nތިއޮތީ ޑިމޮކްރަސީ ގެނެސްފައެއްނު. ދެން ތިކަހަލަ ޚަބަރު ގެންނާނެކަމެއްނެތް.


UN ge kureege secretary general Kofi Annan avahaara vejje\nކޯފީ އަނާން އަވަހާރަވެއްޖެ\nކޯފީ އަނާން: މިއަދުގެ ވަގުތެއްގައި ވަނީ އަވަހާރަވެފަ\nއދ. ގެ ކުރީގެ ސެކްރެޓަރީ ޖެނެރަލް ކޯފީ އަނާން އަވަހާރަވެއްޖެ އެވެ. އެކަން އދ.ގެ އިންޓަނޭޝަނަލް އޮގަނައިޒޭޝަން އޮފް މައިގްރޭޝަންއިން ދާދިދެންމެ ވަނީ ހާމަ ކޮށްފަ އެވެ. އަވަހާރަވިއިރު އުމުރުފުޅަކީ 80 އަހަރެވެ.\nގާނާއަށް އުފަން ކޯފީ އަނާން އަވަހާރަވީ ކޮން އާލާސްކަންފުޅެއްގައި ކަމެއް އަދި އެއްވެސް ރަސްމީ ފަރާތަކުން ހާމައެއް ނުކުރެ އެވެ. އާއިލާއިން ނެރުނު ބަޔާނެއްގައި ބުނީ އޭނާ އަވަހާރަވެފައިވަނީ ކުޑަ ދުވަސްކޮޅެއްގައި އަލާސްކަންފުޅާ އުޅުއްވުމަށްފަހު ކަމަށެވެ.\nކޯފީ އަނާން އަވަހާރަވިއިރު އަނބިކަނބަލަކާއި ތިން ބޭފުޅުން ދުނިޔޭގައި އެބަ ތިއްބެވެ.\nސުލްހަޔަށް މަސައްކަތް ކުރުމުގެ ދާއިރާއިން 2001 ވަނަ އަހަރު ނޯބަލް ސުލްހައިގެ އިނާމު ލިބިވަޑައިގެންފައިވާ ކޯފީ އަނާން އަވަހާރަވިކަން އދ އިން ޔަގީންކޮށް ދެމުން އާންމު ކުރި ކުރު ބަޔާނެއްގައި ބުނީ، ގެއްލިގެން އެ ދިޔައީ ވަރަށް ވަރުގަދަ ސަހުސިއްޔަތެއް ކަމަށާއި އެއީ އދ ގެ މުޅި ޖަމާއަތަށް އަދި މުޅި ދުނިޔެއަށް ލިބިގެންދާނެ އުނިކަމެއް ކަމަށެވެ.\nއދ.ގެ ސެކްރެޓްރީ ޖެނަރަލްގެ މަގާމުން 10 އަހަރަށްފަހު ދުރަށް ވަޑައިގެންނެވުމަށްފަހު ވެސް ދުނިޔޭގައި ހަމަޖެހުން ގާއިމް ކުރެއްވުމަށް ގިނަ މަސައްކަތްތަކެއް ކުރައްވާފައިވެ އެވެ. އެގޮތުން ކޯފީ އަނާންގެ ފައުންޑޭޝަނެއް ހިންގަވާފައިވެ އެވެ. އަދި ނެލްސަން މަންޑޭލާ އުފެއްދެވި ގުރޫޕެއް ކަމަށްވާ 'ދަ އެލްޑާސް'ގެ ޗެއާގެ މަގާމު ވެސް ފުރުއްވާފައިވެ އެވެ. އޭނާ ވަނީ، ސީރިޔާގެ ސުލްހައިގެ ވާހަކަތަކުގައި އދ ގެ މަންދޫބެއްގެ ގޮތުގައި ވެސް މިފަހުން މުހިންމު މަސައްކަތްތަކެއް ކުރައްވައިފަ އެވެ.\nއޭނާއަކީ އދ.ގެ ސެކްރެޓްރީ ޖެނަރަލްކަން 1997 ވަނަ އަހަރުން 2006 ވަނަ އަހަރަށް ކުރައްވާފައިވާ ބޭފުޅެކެވެ. އެ މަގާމުގައި ހުންނަވާ އޭނާ ވަނީ ރާއްޖެއަށް ރަސްމީ ދަތުރުފުޅެއް ވެސް ކުރައްވާފަ އެވެ. ކޯފީ އަނާން ރާއްޖެ ވަޑައިގަތީ 2005 ވަނަ އަހަރުގެ ޖެނުއަރީ މަހުގެ ތެރޭގަ އެވެ.\nއދ. ހަތްވަނަ ސެކްރެޓަރީ ޖެނެރަލް ކޯފީ އަނާން ވަނީ އެކެއް ފެބުރުއަރީގައި ރާއްޖޭގެ ސުޕްރީމް ކޯޓުން ނެރުނު އަމުރާ ވިދިގެން ކުއްލި ނުރައްކަލުގެ ހާލަތު އިއުލާންކުރުުން ރާއްޖޭގެ ހާލަތާމެދު ކަންބޮޑުވުން ފާޅު ކުރައްވައި ބަޔާނެއް ވެސް ނެރުއްވާފަ އެވެ.\nސުޕްރީމް ކޯޓުގެ އަމުރަށްފަހު ރާއްޖޭގައި ހިނގައި ދިޔަ ކަންތައްތަކަކީ ރާއްޖޭގެ މުއައްސަސާތަކަށް ރައީސް ޔާމީނާއި އެމަނިކުފާނުގެ ސަރުކާރުން ދެއްވި ޑިމޮކްރަސީއާ ބީރައްޓެހި ހަމަލާއެއްގެ ގޮތުގައި އަނާންގެ ބަޔާނުގައި ސިފަ ކުރައްވާފައިވެ އެވެ.\nކަނޑުގެ އެންމެ ފުނުންވެސް ފެނުނީ ޕްލާސްޓިކް!\nޔޫރަޕަށް ދަތުރުކުރާ ދިވެހިންނަށް ލުއި ދިނުމަށް ހަންގޭރީން ތާއީދު\nޕާކިސްތާން މިސްކިތަށް ދިން ހަމަލާ ކުށްވެރިކޮށްފި\nރޮހިންޖާ މުސްލިމުންނަށްކުރި އަނިޔާ ކުށްވެރިކޮށް ގަރާރެއް ފާސްކޮށްފި